la ședința activului central de partid și de stat 


nios închegată, unitară, asupra lumii în 
care trăim. O viziune care respinge imo- 
bilismul, tratările șablon, rigiditățile dog- 
matice. Suflul proaspăt pe care îl degajă 
acest document, solid în logica şi argu- 
mentarea sa, este inseparabil de o luci- 
ditate aflată în conexiune cu realităţile, 
de o receptivitate deosebită faţă de ade- 
vărurile vieţii. Căci toţi cei care au auzit 
expunerea sau au citit-o, apoi, în paginile 
ziarelor au fost puternic impresionați de 
spiritul deschis, de abordarea fără ocoli- 
şuri a unor probleme vitale. Situaţia din 
lumea contemporană a fost înfăţişată cu 
precizie, evidenţiindu-se procesele pozi- 
tive, ca şi manifestările negative, deoa- 
rece în zilele noastre sîntem martori ai 
ascensiunii forțelor ce militează pentru 
libertate, independenţă, progres social, 
pace trainică, dar, în același timp, nu 
putem ignora persistența unor forțe re- 
trograde ale căror acțiuni periclitează 
securitatea internațională. Evoluţia mon- 
dială este departe de a fi rectilinie, re- 
îuză judecăţile simpliste, aprecierile peri- 
mate. Ea trebuie înțeleasă în toată com- 


plexitatea ei, cu fenomenele uneori 
contradictorii, cu situațiile care pot 
apărea, în anumite împrejurări, para- 


doxale, dar a căror origine trebuie de- 
pistată şi clarificată. Nu se poate face 
abstracţie de cele două orientări funda- 
mentale care se înfruntă în lume: cea a 
forţelor pentru care progresul este orga- 
nic legat de afirmarea independenţei na- 
tionale, a dreptului fiecărui popor de a fi 
stăpîn pe destinele sale, a principiilor 
egalităţii depline şi respectului reciproc ca 
temelie a raporturilor  interstatale şi, în 
opoziţie, cea promovată de adepţii vechii 
politici imperialiste de dominație şi dictat 
care doresc să-și impună formulele retro- 
grade. Confruntarea dintre cele două 
orientări își pune pecetea pe întreaga si- 
tuație mondială. 


Orice analiză, pentru a fi veridică şi 
pentru a putea îndrepta spre concluzii 
mobilizatoare, trebuie să ţină seama, la 
proporţii juste, de tendinţele care se ma- 
nifestă în viaţa internaţională. Partidul 
nostru acţionează tocmai în acest mod: 
documentele sale stau mărturie a stator- 
niciei cu care a evaluat clarvăzător feno- 
menele contemporane. Expunerea tovară- 
şului Nicolae Ceauşescu duce mai de- 
parte, cu fermitate comunistă, analiza 
efectuată la Congresul al XI-lea şi la Con- 
ferința Naţională ale partidului. Se eviden- 
țiază, astfel, faptul că în ultima vreme s-a 
produs o ascuţire a contradicţiilor pe plan 
mondial, ajungîndu-se la o intensificare a 
tendinţelor de  reîmpărţire a zonelor de 
influenţă, de întărire a dominaţiei în di- 
ferite părţi ale lumii. Această situaţie 
generează tensiune, alimentează conflicte, 
creează noi focare de încordare. Experi- 
enţa trecutului obligă la prudenţă. Pericole 
grave planează asupra Terrei şi cauza 
menţinerii păcii impune să privim în față 
adevărul. 

Tendințele spre o nouă reîmpărţire a 
lumii, bătălia pentru sfere de influenţă şi 
pieţe de desfacere nu sînt de dată recentă. 
Ele — se ştie — aparţin perioadei impe- 
rialismului şi vor dispare odată cu acesta. 
Actualele tendințe sînt, însă, legate de 
adîncirea crizei economice — care afec- 
tează totalitatea sectoarelor. Eșecul incer- 
cărilor de a ieşi din criză, persistența 
efectelor negative ale depresiunii, am- 
ploarea șomajului, instabilitatea monetară, 
acuitatea problemelor energetice conferă 
dimensiuni noi unor contradicții ce se 
menţin, chiar dacă în anumite momente 
par estompate. 

Gravitatea situaţiei provine din exce- 
siva proliferare a armamentelor şi mij- 
loacelor de distrugere. Politica forţei are 
la dispoziţie arsenale imense, arme so- 


fisticate. S-au creat, în acest mod, pericole 
incalculabile pentru planeta noastră. Re- 


crudescenţa tendinței de  recurgere la 
forță se produce pe fundalul unei curse 
a înarmărilor fără precedent. Această ten- 
dinţă este inadmisibilă în orice condiţii. 
Ea devine, însă, extrem de primejdioasă 
în prezent. Atrăgînd atenţia că, în mod 
obiectiv, recurgerea la forţă, folosirea căii 
militare, reprezintă astăzi pericolul prin- 
cipal în viața internaţională, partidul. nos- 
tru lansează un semnal de alarmă, pentru 
ca forțele antiimperialiste să poată împic- 
dica degradarea situaţiei, pentru ca po- 
poarele să fie în cunoștință de cauză. 


Promotor al unei politici noi, 


cu adevărat democratice 


Din multitudinea de idei a expunerii iese 
în relief conceptul privind o nouă politică 
internaţională, concept pe care tovarășul 
Nicolae Ceauşescu îl îmbogățește, confe- 
rindu-i valenţe deosebite. O nouă politică 
presupune democratizarea vieţii interna- 
ţionale, abolirea practicilor şi metodelor 
injuste ale epocii în care statele puternice 
îşi impuneau voinţa celor mai slabe decit 
ele. Tovarășul Nicolae Ceaușescu sublinia : 
„În opoziţie cu tendinţele de rcimpărțire 
a zonelor de influență şi dominație se 
afirmă tot mai puternic o politică nouă, 
de colaborare între state, pe baza deplinei 
egalităţi în drepturi, a principiilor inde- 
pendenţei şi suveranității naționale, a 
neamestecului în treburile interne și avan- 
tajului reciproc — singura care poate asi- 
gura o evoluție democratică a vietii poli- 
tice mondiale, raporturi de prietenie şi 
colaborare între toate naţiunile. întărirea 
securităţii şi păcii generale“. Secretarul 
general al partidului arăta că forţele pro- 
gresiste, revoluţionare, ţările socialiste 
trebuie să sprijine această politică, să facă 
totul pentru generalizarea ei pe arena mon- 


dială. Punctele de vedere exprimate de 
România, acţiunile întreprinse atestă Yi- 
delitatea faţă de efortul destinat instau- 
rării unei asemenea politici noi, definită 
prin echitate și spirit. realmente democra- 
tic, în raporturile dintre toate statele. În- 


treaga activitate internaţională a ţării 
noastre este consacrată acestui obiectiv 
cardinal, 


De pe poziţiile unei desăvîrşite princi- 
pialități comuniste au fost examinate 
multiplele aspecte ale raporturilor cu ţă- 
rile socialiste. S-a evidenţiat în mod lim- 
pede că politica de dezvoltare continuă a 
relaţiilor de prietenie și colaborare cu 
toate ţările socialiste s-a dovedit justă şi 
va trebui continuată cu toată fermitatea. 
Prin glasul cel mai autorizat al partidului 
şi statului nostru s-a arătat că România 
va acţiona şi în viitor pentru a contribui 
la depășirea divergenţelor, la soluţionarea 
problemelor existente între ţările socia- 
liste pe calea discuţiilor directe între păr- 
tile interesate, pentru evitarea accentuării 
dezacordurilor. Bunele legături cu o ţară 
socialistă nu sînt incompatibile cu legă- 
turi la fel de bune cu o altă ţară socialistă, 
chiar dacă între acestea pot exista puncte 
de divergență. Ca şi pînă acum, nu ne vom 
lăsa atraşi pe panta polemicilor, nu vom 
accepta blamarea unei ţări socialiste sau 
a alteia, etichetările care evocă practici 
nefericite ale trecutului. Raporturile 
României cu toate țările socialiste — cu 
absolut toate, fără nici o excepție — se 
completează într-un ansamblu unitar, ar- 
monios, edificat pe fundamentul politicii 
noastre de neobosită contribuţie la întă- 
rirea unităţii şi solidarităţii tuturor ţărilor 
socialiste, la creșterea forţei şi influenţei 
socialismului în lume. 

Expunerea tovarăşului Nicolae Ceauşescu 
a pus în lumină și alte laturi esențiale ale 
actualității, de o atenţie deosebită bucu- 
rîndu-se relaţiile cu ţările în curs de dez- 
voltare, cu statele  nealiniate. La acest 
capitol, elementul fundamental este re- 
prezentat de rolul tot mai important pe 
care îl joacă în viaţa internaţională ţările 
respective — forță de seamă în lupta 
antiimperialistă, pentru că, indiferent 
de opţiunile viitorului, ele sînt vital inte- 
resate în promovarea unei politici noi, de 
deplină egalitate în drepturi şi de auten- 
tică echitate, în consolidarea independen- 
ţei şi suveranităţii naţionale. Divergenţele 
manifestate în ultimele luni între diferite 
state în curs de dezvoltare, divergențe 
indisociabile de amestecul străin şi de 
moștenirea colonială, sînt profund regre- 
tabile. O dovedește ceea ce se petrece în 
Africa și nu numai pe acest continent. 
Solidaritatea ţărilor confruntate cu acutele 
probleme ale dezvoltării, ca şi unitatea 
forţelor naţionale din fiecare ţară, se vă- 
desc a fi primordiale pentru ca această 
parte a lumii, în care trăiesc sute și sute 
de milioane de oameni, să poată depăși 
rămiînerile în urmă, să-și valorifice în in- 
teres propriu resursele, să asigure un con- 
ținut real independenței şi suveranităţii 
naționale. Lupta de eliberare națională nu 
poate avea drept punct terminus cuceri- 
rea independenţei politice. Frontul econo- 
mic rămîne esenţial deoarece pe acest 
plan se continuă bătălia pentru libertate 


care îmbracă forme noi, mai subtile. În 
fond, se constată o continuitate a mişcă- 
rii de eliberare naţională care se împle- 
tește cu efortul pentru afirmarea inde- 
pendenţei în toate compartimentele ei și 
pentru depăşirea stărilor de  subdez- 
voltare. 

Consolidarea mișcării nealiniaţilor, la 
activitatea căreia România participă în 
calitate de invitată, dobîndește o însem- 
nătate specială, întrucît statele ce o com- 
pun constituie un factor de democratizare 
a relaţiilor internaționale, indispensabil 
— în actualul raport de forțe — pentru a 
garanta o evoluţie pozitivă, în consens cu 
interesele tuturor popoarelor. 

În sfîrşit, examenul relaţiilor mondiale 
relevă că diferențele de orinduiri sociale 
se vor păstra încă multă vreme, că vor 
continua să existe pe lîngă ţările socialiste, 
cele capitaliste, ca şi ţările în curs de dez- 
voltare — dintre care unele optează pentru 
socialism, iar altele posedă o economie 
mixtă. Perceperea resorturilor acestui feno- 
men pledează pentru o amplă conlucrare 
în spiritul coexistenţei pașnice, pentru 
eforturi conjugate în căutarea unor soluţii 
politice dosarelor presante ale lumii. Este 
o coordonată de prim ordin a politicii ex- 
terne româneşti care dezvoltă continuu 
relaţii cu toate statele lumii, indiferent de 
structurile sociale sau politice cărora le 


aparţin. 

Conceptul unei politici noi domină ex- 
punerea de pătrunzătoare  clarviziune 
a tovarășului Nicolae Ceaușescu, 


Stringentele probleme ale prezentului — de 
la dezarmare la eradicarea subdezvoltării, 
dar lista lor este lungă şi nu este cazul a 
omite Europa — nu mai pot fi abordate 
într-un cadru îngust, într-un „club“ în 
care accesul se dobîndește pe bază de mă- 
rime. Strălucita analiză a situaţiei exis- 
tente şi a perspectivelor indică necesita- 
tea participării tuturor statelor — mari, 
mijlocii şi mici — la reglementarea proble- 
melor vitale. Rolul ţărilor mari trebuie 
recunoscut, dar nici un moment nu avem 
dreptul să uităm că cele mai interesate 
în democratizarea vieţii internaţionale ră- 
min statele mici şi mijlocii pentru că ele 
sînt vizate de politica de dominație, pentru 
că ele sînt primele victime ale agresiuni- 
lor şi pentru că ele sint nevoite să-şi apere 
continuu independenţa. 


Înalt simţ de răspundere, 
poziţie activă, atitudine 


mobilizatoare 


Abordind aspectele esențiale ale actua- 
lului moment internațional, expunerea to- 
varăşului Nicolae Ceauşescu dezvăluie 
realități, explică fenomene, indică solu- 
ţii, avansează propuneri. Se realizează 
„radiografierea“ stărilor de lucruri, dar 
se merge dincolo de constatări, către 
cauzele care le determină, detectindu-se 
soluţiile potrivite, enunţindu-se un pro- 
gram concret de acţiune pentru politica 
externă a României. 

Concluziile sînt de ordin practic și au 
un caracter puternic mobilizator. Se ex- 
primă viguros încrederea în forța popoa- 


relor. în puterea lor de a contracara poli- 
tica forței.. Opinia publică dispune de 
resursele necesare spre a determina rezol- 
varea pașnică a problemelor litigioase în 
Africa, ca și în Orientul Mijlociu, sau ori- 
unde în lume, de a impune un spirit con- 
structiv în viaţa internaţională. i 

Un accent deosebit este pus pe rolul 
partidelor comuniste şi muncitoreşti care 
exercită o puternică influență atît ìn viața 
națională, cît și pe plan internațional. Ra- 
portul dialectic dintre autonomia fiecărui 
partid și solidaritatea de luptă a mişcării 
comuniste este înfățișat cu o mare putere 
de convingere. În acest context se impun 
considerentele privind utilitatea unor noi 
reuniuni ale partidelor comuniste şi mun- 
citoreşti din Europa, ca și îndemnul la 
o atitudine combativă în marile confrun- 
tări ideologice. Este prilejul de a reafirma 
un punct de vedere clar asupra democra- 
ţiei şi a drepturilor omului, incompatibile 
cu exploatarea, asuprirea și discriminarea 
— naţională, socială sau rasială. 

Viziunea pe care o oferă expunerea este 
profund optimistă, deși nici un moment 
nu sînt trecute sub tăcere laturile negative 
ale evoluției mondiale, nu sînt ignorate 
pericolele la adresa păcii, ca și prejudici- 
ile pe care le creează diviziuni artificiale. 
Tovarășul Nicolae Ceaușescu arată: „Se 
poate afirma că analiza științifică, mate- 
rialist-dialectică a fenomenelor şi tendin- 
telor ce se manifestă astăzi pe plan mon- 
dial demonstrează că există perspective 
reale ca viața internaţională să cunoască 
o evoluţie pozitivă, ca popoarele să-și im- 
pună tot mai mult voința de a trăi într-e 
lume a păcii şi colaborării, de a se dez- 
volta şi conlucra libere pe calea progresu- 
lui economic şi social, a bunăstării şi 
civilizaţiei. Deşi în viaţa internaţională 
există, în prezent, serioase şi grave contra- 
dicţii, stări de încordare și conflicte, deşi 
paralel cu creșterea avintului luptei po- 
poarelor pentru libertate, independenţă și 
progres asistăm şi la momente de recul, 
de scădere a intensității acestei lupte, se 
poate spune că în ansamblu tendința ge- 
nerală este pozitivă“. Încrederea exprimată 
se întemeiază pe fapte şi cel mai evident 
dintre acestea este capacitatea incontesta- 
bilă de care dispun popoarele de a depăşi 
obstacolele în calea făuririi unei lumi a 
păcii, mai bune şi mai drepte. Căci viitorul 
aparţine popoarelor ! 

Țara întreagă a ascultat cu emoție strā- 
lucita expunere, recunoscînd în ideile ex- 
primate de secretarul general al partidu- 
lui dovada supremă a unui înalt spirit de 
răspundere faţă de interesele poporului, 
faţă de cauza socialismului şi comunismu- 
lui. Adeziunea unanimă a poporului la 
poziţiile şi orientările cuprinse în expune- 
rea tovarăşului Nicolae Ceauşescu o de- 
monstrează telegramele și mesajele care, 
din întreaga ţară, se îndreaptă în şuvoi 
neîntrerupt, în aceste zile, către încercatul 
comunist care conduce cu bărbăţie desti- 
nele naţiunii noastre socialiste, către omul 
de stat al cărui nume este rostit cu respecă 
şi stimă pe toate meridianele. Adeziune ce 
se împleteşte fericit cu faptele de muncă 
pentru propășirea patriei. 


Eugeniu Obrea 


Noua întîlnire prietenească 
între tovarășii 
icolae Ceauşescu și Leonid Brejnev 


Noul dialog româno-sovietic la nivelul 
cel mai înalt, prilejuit de întîlnirea, în Cri- 
meea, dintre tovarășul Nicolae Ceaușescu, 
secretar general al Partidului Comunist 
Român, președintele Republicii Socialiste 
România, și tovarășul Leonid Ilici Brejnev, 
secretar general al Comitetului Central al 
Partidului Comunist al Uniunii Sovietice, 
preşedintele Prezidiului Sovietului Suprem 
al U.RS.S., constituie un eveniment de 
deosebită semnificaţie pentru dezvoltarea 
şi pe mai departe a raporturilor de priete- 
nie şi colaborare între cele două ţări şi 
popoare. 

Schimbul de păreri ce a avut loc, într-o 
atmosferă sinceră, prietenească,” între cei 
Goi conducători de partid şi de stat asupra 
direcțiilor și perspectivelor de dezvoltare 
pe multiple planuri a legăturilor. dintre 
Partidul Comunist Român şi Partidul Co- 
munist al Uniunii Sovietice, dintre po- 
poarele român şi sovietic.a reliefat exis- 
tența unor mari posibilităţi pentru dezvol- 
tarea colaborării reciproc avantajoase în 
diverse domenii, în special pentru extin- 
derea şi adincirea în continuare a relații- 
lor economice, în legătură cu programele 
speciale de colaborare pe termen lung 
adoptate la cea de-a XXXII sesiune a 
CAER. 

Este un fapt cunoscut că, beneficiind de 
vechi şi bogate tradiţii, precum şi de ca- 
drul politico-juridic principial oferit de 
Tratatul de prietenie, colaborare și asis- 
tenţă mutuală, reînnoit la București, la 7 
lulie 1970, relaţiile româno-sovietice se 
dezvoltă continuu, pe cele mai diverse 
planuri. Hotăritoare, pentru această evo- 
iuție consecvent ascendentă, se dovedesc 
întilnirile şi convorbirile dintre tovarășii 
Nicolae Ceaușescu şi Leonid Ilici Brejnev 
care, de fiecare dată, au deschis orizonturi 
tot mai largi conlucrării fructuoase, au dat 
impulsuri remarcabile dezvoltării priete- 
hiei ce uneşte cele două popoare, au adus 
contribuție determinantă la ridicarea aces- 
teia pe o treaptă superioară. Un moment 
cu înalte semnificaţii în bogata cronică a 
dialogului româno-sovietic la cel mai înalt 
nivel l-a constituit, fără îndoială, întîlnirea 
de la București, din noiembrie 1976, dintre 
tovarășul Nicolae Ceauşescu şi tovarășul 
Leonid Ilici Brejnev. Declaraţia privind 
dezvoltarea continuă a colaborării și prie- 
teniei frățești dintre Partidul Comunist 
Român și Partidul Comunist al Uniunii 
Sovietice, dintre România și Uniunea So- 
vietică, care consemnează rezultatele rod- 
nice ale acestei întîlniri, deschide perspec- 
tive dintre cele mai ample relaţiilor din- 
tre partidele, ţările şi popoarele noastre, 
exprimînd, prin întregul său conținut, 
voința și hotărîrea semnatarilor de a în- 
tări şi mai mult, în viitor, legăturile bi- 
laterale de prietenie, colaborare şi solidari- 
tate, de a acţiona în mod ferm și tenace 
pentru aprofundarea permanentă a aces- 
tora. 

„ Dezvoltarea continuă a relaţiilor de prie- 
tenie, colaborare și solidaritate între Re- 
publica Socialistă România şi Uniunea So- 
vietică ocupă un loc de prim rang în po- 


litica noastră externă, în cadrul căreia, 
după cum se ştie, o preocupare centrală o 
constituie dezvoltarea raporturilor şi con- 
lucrării frățeşti cu toate ţările socialiste. 
Subliniind cu pregnanțţă, în cursul expu- 
nerii la recenta ședință a activului central 
de- partid şi de stat, această orientare de 
principiu, cu caracter programatic, a poli- 
ticii externe promovate de partidul şi sta- 
tul român, tovarășul Nicolae Ceauşescu re- 
leva bunele raporturi existente între 
România şi Uniunea Sovietică, evidențiind, 
totodată, voința de dezvoltare a acestora 
în continuare. „Am pornit și pornim în 
promovarea acestei politici — declara 
tovarășul Nicolae Ceauşescu — atit de la 
bogatele tradiţii istorice ale raporturilor 
de stimă şi preţuire reciprocă, de priete- 
nie şi întrajutorare dintre popoarele noas- 
tre, dintre clasa muncitoare şi forțele pro- 
gresiste din cele două ţări, dintre partidele 
noastre comuniste, cit și de la faptul că 
România şi Uniunea Sovietică sint ţări so- 
cialiste vecine. Colaborarea multilaterală, 
relaţiile de prietenie şi bună vecinătate cu 
Uniunea Sovietică vor constitui și în viitor 
o preocupare deosebită a Partidului Co- 
munist Român, a Republicii Socialiste 
România“. 

Este un fapt de natură să dea naştere, 
în mod reciproc, la profunda satisfacţie că 
raporturile ce se dezvoltă în prezent între 
România şi Uniunea Sovietică  înregis- 
trează, în numeroase domenii, rezultate 
rodnice. Astfel, o mărturie grăitoare în 
acest sens o constituie și faptul că Uni- 
unea Sovietică deține primul loc în rîndul 
partenerilor economici ai României, pre- 
cum și faptul că, în actualul cincinal, există 
toate premisele pentru ca volumul schim- 
burilor reciproce să depăşească prevederile 
iniţiale. O evcluţie ascendentă cunoaşte 
colaborarea româno-sovietică în domeniul 


tehnico-știinţific, în cel cultural, pe alte 
planuri. 

În cursul convorbirii, tovarășii Nicolae 
Ceaușescu şi Leonid Ilici Brejnev au acor- 
dat o atenţie deosebită problemelor de po- 
litică externă, remarcînd însemnătatea pri- 
mordială ce revine, în actualele condiţii, 
eforturilor îndreptate în direcţia dezar- 
mării, în primul rînd, a dezarmării nu- 
cleare. Pornind de la aceasta, a fost subli- 
niată necesitatea de a se acţiona pe toate 
căile pentru transpunerea în viață a pre- 
vederilor documentului final al sesiunii 
speciale a Adunării Generale a O.N.U. con- 
sacrate problemelor dezarmării. 

Dezvoltarea procesului destinderii pe 
plan mondial, completarea destinderii po- 
litice prin măsuri concrete de dezangajare 
militară a fost şi reprezintă un obiectiv 
important al politicii ambelor ţări. Rele- 
vîndu-se aceasta, a fost, de asemenea, evi- 
denţiată în cadrul convorbirii marea im- 
portanță a coeziunii tuturor forțelor iubi- 
toare de pace, democratice în lupta pen- 
tru respectarea diepturilor inalienabile ale 
popoarelor la libertate şi independenţă, îm- 
potriva oricărui amestec din afară în viaţa 
lor internă. 

Exprimînd deplina adeziune la politica 
internă şi externă a partidului şi statului 
nostru, opinia publică, întregul popor ro- 
mân îşi exprimă profunda convingere că, 
avînd drept suport temeinic contribuţiile 
pe care le aduc, constant, convorbirile ro- 
mâno-sovietice la cel mai înalt nivel, ra- 
porturile prietenești şi de colaborare mul- 
tilaterală dintre partidele, ţările şi popoa- 
rele noastre se vor dezvolta şi pe mai de- 
parte intens, în interesul reciproc, al cau- 
zei socialismului şi păcii în lume. 


N. Pătrașcu 

„lichidarea subdezvoltării și făvrirea n 1 
internaționale, promovarea unor relații economice bazate pe 
principii de deplină egalitate și echitate constituie, în fond, o con- 


tinvare nemijlocită a luptei împotriva imperialismului și colonialis- 


mulvi”. 


(Din Expunerea la ședința activului central de partid și de stat) 


NICOLAE CEAUŞESCU 


Instaurarea noii ordini economice 
şi democratizarea relaţiilor internaţionale 


Ampla expunere a tovarăşului Nicolae 
Ceauşescu la recenta şedinţă a activului 
central de partid și de stat a constituit o 
puternică reafirmare a poziţiilor Româ- 
niei socialiste — profună pătrunse de o 
înaltă responsabilitate faţă de destinele 
umanităţii, de cerința imperioasă a tre- 
cerii de la discuţii la acţiune, de la prin- 
cipii la fapte — şi în problema de însem- 
nătate majoră a instaurării noii ordini 
economice internaţionale, cu elementul ei 
central : lichidarea subdezvoltării, de care 
depinde, în fond, asigurarea progresului 
şi păcii în lume. A fost subliniată, în mod 
deosebit, necesitatea participării tuturor 
statelor, fără deosebire de mărime, poten- 
țial, nivel de dezvoltare, situare geogra- 
fică sau sistem politico-social la: eforturile 
vizind instaurarea noii ordini, aceasta 
însemniînd soluționarea reciproc avanta- 
joasă a complexelor și gravelor probleme 
economice care confruntă omenirea şi 
afectează, într-o măsură sau alta, toate 
ţările şi popoarele. 

Militind neobosit pentru edificarea unei 
noi ordini internaţionale, România por- 
neşte de la misiunea de mare răspundere 
ce revine ţărilor socialiste pe arena mon- 
dială în promovarea unei lumi noi, mai 
bune și mai drepte, în sprijinirea, în spirit 
de solidaritate militantă, a luptei și efor- 
turilor ţărilor în curs de dezvoltare pentru 
prosperitate, pentru înlăturarea racilelor 
și consecințelor generate de practicile im- 
perialiste. Este un fapt că, pînă în prezent, 
unele ţări socialiste au rămas în afara 
preocupărilor pentru instaurarea unei noi 
ordini,  declarînd că această problemă 
trebuie să preocupe ţările care au avut 
colonii, care sînt responsabile de existenţa 
subdezvoltării şi care au, deci, obligaţia 
să contribuie la soluţionarea ei. Se pare 
că, în ultimul timp, ceva s-a modificat în 
această poziţie, dar nu se poate spune că 
s-a mers pînă la capăt. Trebuie avut 
în vedere faptul că lichidarea sub- 
dezvoltării şi făurirea noii ordini eco- 
nomice internaţionale reprezintă, în fond, 
o continuare firească, nemijlocită a 
luptei împotriva imperialismului și colo- 
nialismului. „lată de ce — sublinia tova- 
rășul Nicolae Ceauşescu — este necesar 
să se unească într-un tot unitar mișcarea 
revoluţionară cu lupta pentru lichidarea 
subdezvoltării, pentru făurirea noii ordini 
economice și politice internaţionale. Con- 
siderăm că ţările socialiste, partidele co- 
munisie și muncitorești, mișcarea revolu- 
ționară, toate forțele progresiste, demo- 
cratice, trebuie să sprijine activ această 
tuptă, să ocupe un loc important în efor- 

turile pentru realizarea acestor obiective 
majore ale lumii de azi. Inclusiv partidele 
comuniste din ţările capitaliste dezvoltate 
au obligaţia de a sprijini activ cererile 
drepte ale popoarelor în curs de dezvol- 
tare de a participa nemijlocit și cu toată 
forța la eforturile pentru instaurarea noii 
ordini economice internaționale. Aceasta 
corespunde principiului solidarității, in- 
ternaționalismului !“ 

În acest spirit, în recenta expunere a 
tovarăşului Nicolae Ceaușescu s-a dat, din 
nou, glas hotăririi ferme şi neabătute a 
partidului și statului nostru de a-și aduce, 
în continuare, întreaga contribuţie con- 
cretă, cu ideea și fapta, la realizarea aces- 
tui obiectiv arzător al contemporaneităţii. 

Conceptul românesc asupra noii ordini 
economice internaţionale — elaborat de 
Partidul Comunist Român, în mod direct 
de secretarul general al partidului, pre- 
şedintele ţării, Nicolae Ceauşescu — se 
înfăţişează ca un ansamblu unitar, con- 
turînd, într-o structură închegată, necesi- 
tatea și posibilitatea noii ordini, conținu- 
tul, coordonatele, exigenţele şi obiectivele 
acesteia, căile şi mijloacele practice pen- 
tru realizarea ei în viaţă. Ca o trăsătură 
fundamentală, acest concept are în ve- 
dere, în toate laturile -sale, legătura 
indisolubilă dintre economic și politic, cu 
alte cuvinte dimensiunea politică a noii 
ordini economice internaţionale. Merită 
a fi menţionat că România a subliniat 
dimensiunea politică a noii ordini econo- 
mice mondiale încă de la început, din 
perioada afirmării acesteia, pe plan in- 
ternaţional, ca subiect de reflecţie și di- 
recţie de acţiune — putindu-se vorbi 
chiar de o contribuţie românească de 
pionierat într-o atare privinţă. 

Sublinierile românești ale dimensiunii 
politice a noii ordini economice au in- 
trodus, în abordările internaţionale refe- 
ritoare la complexa problematică a noii 
ordini, donă teze distincte, dar comple- 
mentare, alcătuind un tot unitar — am- 
bele de o majoră semnificaţie: nu s-ar 
putea concepe o nouă ordine economică 
în sine, fără lichidarea vechilor raporturi 
de inegalitate pe plan politic  neputind 
exista, de fapt, o ordine nouă pe plan 
economic ; nu s-ar putea vorbi de o ade- 
vărată securitate în lume, fără justiţie și 
egalitate între ţări pe tărim economic (din 
punctul de vedere al nivelului dezvol- 
tării), noua ordine economică fiind, în 
esenţă, o problemă a păcii, Caracterul lor 
obiectiv a impus ambele aceste teze pe 
plan internațional în ciuda reţinerilor şi 
reticențelor manifestate. Pe linia recu- 


noaşterii acestei interacțiuni, este semni- 
ficativ, de pildă, că al treilea raport către 
Clubul de la Roma — consacrat analizării 
problemelor noii ordini economice şi 
întocmit de un grup de experţi atît din 
ţări industrializate, cît și din ţări în curs 
de dezvoltare — a primit, în cele din 
urmă, denumirea „Restructurarea ordinii 
internaţionale“ (cu alte cuvinte nu numai 
a celei economice). 

Economicul şi politicul se articulează 
strîns pe tărimul relaţiilor internaționale, 
interpenetrîndu-se,  intercondiţionîndu-se 
prin multiple conexiuni şi pe diverse 
planuri. Raporturile „independenţă po- 
litică —- independenţă economică“, „dez- 
voltare  — decolonizare — dezarmare“, 
„interdependenţă economică — dezvoltare 
de sine stătătoare“, „inechitate econo- 
mică  — inechitate politică“, „egalitate 


economică — egalitate politică“, „dreptul | 


asupra resurselor — progres economico- 
social“, „cooperare—securitate" — sînt nu- 
mai cîteva din aspectele acestor multiple 
legături. Ca atare, laturile economică şi 
politică ale relaţiilor internaţionale nu ar 
putea fi nicidecum separate una de alta, 
cu atit mai mult cu cît realitatea dove- 
dește că  interconexiunea dintre ele a 
devenit şi tinde să devină tot mai pro- 
nunțată în lumea contemporană (în con- 
diţiile amplificării procesului revoluţionar 
de afirmare a naţiunilor şi statelor suve- 
rane, a voinţei popoarelor de a dispune 
de ele însele, de a-şi asigura dezvoltarea 
de sine stătătoare prin promovarea pro- 
gresului lor economico-social, precum și 
în condiţiile creşterii interdependenţelor 
dintre economiile diferitelor ţări). 

Ca alternativă cu adevărat înnoitoare 
la actualele stări de lucruri din econo- 
mia mondială, noua ordine economică 
internaţională nu poate însemna doar o 
restructurare în sens strict economic, în- 
trucît înseși determinările acestor stări 
de lucruri nu sînt numai de ordin strict 
economic, ci, deopotrivă, de ordin politic. 
Actualele discrepanțe, asimetrii,  dispro- 
porţii, distorsiuni, inechităţi, manifestări 
de criză, instabilitate și dezechilibru de 
pe plan economic internațional sînt, în 
ansamblul lor, consecințe directe ale 
practicilor politicii imperialiste, colonia- 
liste şi neocolonialiste, de asuprire şi 
dominație, de dezvoltare a unor state pe 
seama altora. Subdezvoltarea, decalaje- 
le — aceste principale elemente de de- 
zechilibru ale economiei mondiale contem- 
porane, a căror lichidare constituie filo- 
nul central al noii ordini economice 
internationale — își au obirşii de natură 

politică, ce trebuie căutate în relaţia de 
dependenţă colonială din trecut, care a 
împiedicat dezvoltarea normală, armo- 
nioasă, multilaterală a economiilor țărilor 
actualmente subdezvoltate, împrimîndu-i, 
dimpotrivă, o evoluție unilaterală, nedi- 
versificată. Şi dacă persistența subdezvol- 
tării, tendința chiar de adîncire a decala- 
jelor sînt legate de imposibilitatea 
obiectivă a erądicării lor automate, odată 
cu înlăturarea pe plan politic a relației 
coloniale, ele sînt legate, în egală mă- 
sură, de menținerea unor structuri înve- 
chite, inechitabile în relațiile internațio- 
nale, cu alte cuvinte avînd şi în prezent 
determinări de ordin nu numai economic, 
dar şi politic. Ca atare, şi eliminarea sub- 
dezvoltării, a decalajelor, a celorlalte dis- 
crepanţe și distorsiuni din economia mon- 
dială — altfel spus înlăturarea actualelor 
stări de lucruri sau înfăptuirea noii 
ordini economice internaţionale — consti- 
tuie o problemă care nu poate fi doar 
economică, întrucît ea presupune şi re- 
clamă repudierea din viaţa internaţională 
a oricăror sechele ale politicii şi practici- 
lor anacronice care au dus la apariţia şi 
care contribuie la perpetuarea acestor 
stări de lucruri. 

Iată de ce, în concepția românească 
asupra noii ordini economice internaţio- 
nale — aşa cum este aceasta structurată 
în documentele oficiale de partid şi de 
stat, în declaraţia difuzată la Naţiunile 
Unite de ţara noastră cu prilejul celei de 
a VIl-a sesiuni extraordinare a Adunării 
Generale — primele coordonate sînt de 
ordin politic. Președintele Nicolae 
Ceaușescu le sintetiza astfel : „Noi consi- 
derăm că instaurarea noii ordini trebuie 
să pornească în primul rînd, de la lichi- 
darea cu desăvirşire a politicii de inega- 
litate, dominație şi asuprire a unor po- 
poare de către altele, a politicii imperia- 
liste, colonialiste şi neocolonialiste. Noua 
ordine cere ca în lume să fie instaurate 
relaţii noi, bazate pe deplina egalitate în 
drepturi între toate naţiunile, pe respec- 
tarea dreptului fiecărui popor dea fi 
stăpîn deplin pe bogăţiile naţionale, de 
a-şi alege liber calea dezvoltării econo- 
mico-sociale, fără nici un amestec din 
afară“. 


Relevarea dimensiunii politice a noii 


ordini economice permite conturarea 
clară a conținutului de fond al schim- 
bării pe care aceasta trebuie s-o repre- 


zinte în raport cu ordinea actuală, cores- 
punzător mutațiilor profunde petrecute 
în lume. Menţinîndu-se voit sau nu, dar 
în orice caz în mod artificial, în sfera 
strictă a economicului, unii teoreticieni 
prezintă restrictiv aceste mutații ca 
simplă „diseminare“ (sau dispersiune) a 
„puterii economice“, limitînd noua ordine 
la schimbări superficiale, în formă ori de 
formă, sau chiar refuzînd “ideea unei noi 
ordini şi văzînd soluţii la actualele stări 
de lucruri în ordinea prezentă, cu unele 
amendamente îndeosebi de ordin cantita- 


tiv, şi nu calitativ. Este fără îndoială 
absolut exact că cerința ţărilor în curs 
de dezvoltare privind instaurarea unei 


noi ordini este expresia şi rezultatul afir- 
mării tot mai active a acestor ţări în 
lume, a creșterii rolului și influenţei lor 
în viaţa internaţională. Dar semnificaţia 
acestor mutații nu poate fi rezumată la o 
simplă „diseminare a puterii“. Ceea ce, 
în esență, solicită ţările în curs de dez- 
voltare, printr-o nouă ordine, nu este o 
reîmpărțire sau o redistribuire a puterii, 
ci tocmai abandonarea şi abolirea prac- 


ticilor decurgînd din vechiul concept de 
putere — care a implicat şi determinat 
asuprire şi dominație, relaţii de depen- 
denţă, dezvoltarea unor state pe seama 
altora — ci, dimpotrivă, afirmarea unui nou 
concept de putere (al dreptului), bazat pe 
egalitatea deplină a statelor, indiferent 
de forța şi mărimea lor, pe respectarea 
strictă a suveranităţii şi independenţei 
naţionale, pe echitate şi justiţie, pe ne- 
amestec în treburile interne, pe avantaj 
reciproc, cu alte cuvinte pe principii cu 
adevărat noi, democratice. Iar toate aces- 
tea nu-şi pot găsi înfăptuire în „vechiul 
sistem“ — nici chiar într-o variantă îm- 
bunătăţită a acestuia —, ci într-o ordine 
nouă, cu transformarea radicală a esenței, 
a conţinutului, la temelia căreia să fie 
aşezate, în mod ferm, egalitatea politică 
şi economică a tuturor statelor, conceptul 
de putere al dreptului şi nu al forţei, de- 
mocraţia internaţională. 2 

Bazată pe principii noi, superioare, şi 
menită să consfinţească egalitatea econo- 
mică şi politică între toate statele lumii, 
noua ordine economică și politică presu- 
pune asigurarea condiţiilor pentru ca 
fiecare din acestea să-și poată exercita 
dreptul  inalienabil la dezvoltare. În 
condițiile actuale, progresul economico- 
social al fiecărei națiuni nu poate fi 
obținut în afara exercitării plenare a 
dreptului ei sacru de a dispune de sine, 
de propriile resurse şi, în același timp, 
în afara angrenării ei ample în schimbu- 
rile internaţionale, cu alte cuvinte, nu 
poate exista dezvoltare decit în indepen- 
denţă şi, totodată, în interdependență. 

Pe de-o parte, aceasta reclamă întă- 
rirea independenţei tuturor ţărilor, afir- 
marea în continuare cu tot mai mare pu- 
tere a naţiunilor şi statelor suverane. 
Cadrul național — după cum de- 
monstrează înseși realitățile — rămîne, în 
lumea contemporană, unica structură ca- 
pabilă să asigure şi să propulseze dezvol- 
tarea pe plan economic, social, cultural, 
politic a popoarelor. Se relevă, în acest 
sens, cerința ca fiecare naţiune să-și 
asume responsabilitatea primordială ce îi 
revine în promovarea progresului și pro- 
pășirii sale, mobilizîndu-și, în acest scop, 
resursele şi energiile creatoare, întregul 
potenţial material şi uman, intensificîn- 
du-și eforturile în vederea dezvoltării 
industriale, a edificării unei economii 
naţionale moderne, diversificate — con- 
diţii de bază ale consolidării independen- 
ței și emancipării suverane. De aseme- 
nea, se evidenţiază necesitatea ca fiecare 
popor să fie pe deplin liber să-și aleagă 
calea dezvoltării sale, fără amestec, 
ingerinţe sau presiuni economice, poli- 
tice sau militare din afară, și, în același 
timp, imperativul exercitării de către 
fiecare popor a controlului naţional asu- 
pra bogățiilor şi resurselor sale, asupra 
tuturor activităților economice — pre- 
misă esențială a dezvoltării de sine stă- 
tătoare, a declanşării unor mutații pro- 
funde în economie și în întreaga viață 
socială. Statuînd dreptul fiecărei ţări, al 
fiecărui popor de a-şi alege liber calea 
dezvoltării şi sistemul politico-social, 
noua ordine economică internaţională nu 
implică schimbarea orînduirilor sociale 
interne (care este o problemă aflată 
exclusiv în sarcina forţelor progresiste, 
revoluţionare din fiecare ţară în parte) şi, 
ca atare, nu are în vedere înlăturarea 
capitalismului ca mod de organizare in- 
ţernă a societăţii; ea înseamnă, însă, 


lichidarea relaţiilor şi structurilor pe care 
orînduirea capitalistă, politica imperia- 
listă le-au generat pe plan internaţional, 
a consecinţelor lor inechitabile. 

Pe de altă parte, asigurarea progresu- 
lui economico-social presupune adincirea 
interdependenţei, concomitent cu schim- 
bări în calitatea acesteia, pentru a o 
transforma într-o interdependență pe 
deplin echitabilă, între parteneri egali 
atit din punct de vedere politic, cit și 
economic, astfel încît să fie, într-adevăr, 
de natură să impulsioneze şi accelereze 
dezvoltarea fiecărei țări, să  potenţeze 
eforturile interne spre progres ale tuturor 
popoarelor, să contribuie efectiv la afir- 
marea plenară a fiecărei naţiuni în viaţa 
internaţională, în circuitul economie 
mondial. Independenţa și interdependenta 
sînt elemente constitutive fundamentale 
ale unei noi ordini internaţionale, relația 
strînsă dintre ele trebuind să caracteri- 
zeze această nouă ordine. Dar nu inter- 
dependenţa în sine sau în general, ci in- 
terdependenţa justă, echitabilă. Cu alte 
cuvinte, o interdependenţă care să ţină 
cont de interesele tuturor, să respecte 
strict independenţa fiecăruia, să asigure 
condiţii de egalitate economică şi politică 
tuturor. 

Se evidenţiază, și din acest unghi de 
vedere, dimensiunea politică a noii ordini 
economice internaționale. Plasarea ariei 
de aplicare a noii ordini exclusiv pe 
tărîm economic poate conduce şi con- 
duce — în mod deliberat sau nu — la 
abordări preconizînd țeluri, căi şi soluţii 
în discordanţă cu cele, obiectiv, necesare. 
Procedind astfel, unii teoreticieni găsesc 
în limitarea la sfera economicului pre- 
textul de a opera numai cu criterii şi 
argumente „economice“, dintre care, în 
primul rînd, cu cel al unei pretinse „efi- 
cienţe“. Ca urmare, în viziunea lor, sem- 
nificaţia şi conţinutul noii ordini sînt 
reduse la îmbunătăţirea „performanţei 
economice“ pe plan mondial, prin „aloca- 
rea şi exploatarea optimă a resurselor 
globului“. În numele pretinsei „eficiențe“, 
cadrul economic naţional este prezentat 
ca devenind „prea îngust“ pentru „opti- 
mizarea“ resurselor mondiale, accen- 
tuîndu-se, dimpotrivă, asupra rolului 
companiilor supranaționale sau al organi- 
zațiilor suprastatale. Se face abstracție, 
însă, în mod artificial, de aspecte politice 
majore : cui aparțin resursele și în bene- 
ficiul cui sînt alocate şi exploatate aces- 
tea ? Este ignorată realitatea politică 
peremptorie a existenţei statelor şi econo- 
miilor naţionale. Se trece cu vederea 
faptul că, fără echitate politică, simpla 
creştere economică, „îmbunătăţirea per- 
formanţei“ nu duc, nicidecum, la egalitate 
economică, la bunăstare generală, ci, 
dimpotrivă, la accentuarea discrepanțe- 
lor, la polarizarea bogăției. 

Dar poate cel mai pregnant pun în 
lumină dimensiunea politică a noii orîn- 
duiri economice mondiale înseși  obiec- 
tivele, finalitatea acesteia. Realizarea 
unei noi ordini înseamnă, în fond, soluţio- 
narea complexelor şi gravelor probleme 
economice actuale, de care depind secu- 
ritatea şi pacea în lume, soarta însăși a 
omenirii. 

Actualele stări de lucruri pe tărim eco- 
nomic internațional  — subdezvoltarea, 
decalajele, criza materiilor prime şi ener- 
giei, fluctuațiile preţurilor, perturbațiile 
financiar-monetare : ete. —  împietează, 
într-o formă sau alta, într-o măsură sau 

alta, asupra tuturor ţărilor. Ele afectează 
progresul general, dezvoltarea de ansam- 
blu a schimburilor mondiale. De aseme- 
nea, aceste stări de lucruri constituie o 


permanentă sursă de instabilitate, de 
tensiune pe plan politic internațional. 


Îndeosebi, gravele asimetrii între nivelu- 
rile de dezvoltare ale statelor şi, deci, dis- 
crepanţele adinci între condiţiile de viaţă 
ale popoarelor, generează frustrare, sus- 
piciuni, animozitate. Inegalitatea, accen- 
tuarea polarizării bogăției pe plan mon- 
dial duc, pînă la urmă, la contradicții 
între tări: alte probleme economice ne- 
rezolvate. aflate într-o fază acută, deter- 
mină conflicte între state. Ca atare, noua 
ordine — ca alternativă raţională la ac- 
tualele stări de lucruri, ca modalitate 
eficientă de a evita confruntările şi de a 
afirma colaborarea — se dovedește a fi 
nu numai în interesul economic direct al 
tuturor ţărilor și popoarelor, ci și în in- 
teresul politie nemijlocit al acestora.. Se 
evidenţiază, astfel, că instaurarea unei 
noi ordini economice internaționale 
trebuie să fie rodul înțelegerii și conlu- 
crării tuturor ţărilor, fără deosebire de 
nivel de dezvoltare, potenţial economic, 
situare geografică sau orînduire socială. 

Este în interesul însuși al ţărilor capita- 
liste dezvoltate de a participa constructiv 
la eforturile generale vizîind instaurarea 
noii ordini internaţionale, marile şi com- 
plexele probleme economice actuale nepu- 
tind fi soluționate separat, ci numai la 
scară globală. De altfel, — așa cum prac- 
tica însăși. experienţa au arătat — carac- 
terul multisectorial al acestor probleme a 
refuzat încercările de abordare parţială, 
trunchiată sau limitată, iar caracterul glo- 
bal-mondial al noii ordini a negat, făcîn- 
du-le să eșueze, tendinţele de abordare cu 
participare restrinsă, sau de la grup la 
grup. S-a impus cu pregnanţă concluzia că 
problemele crizei economice, ale noii or- 
dini trebuie dezbătute și rezolvate cu par- 
ticiparea tuturor ţărilor, respectiv în ca- 
drul instituțional al Naţiunilor Unite, ce 
corespunde tocmai acestei exigenţe. De o 
deosebită importanță ar fi pe această 
linie — cum releva în recenta sa expunere 
tovarășul Nicolae Ceauşescu — organiza- 
rea unei sesiuni speciale a O.N.U. consa- 
crată noii ordini economice internaţionale. 
'Tinerea acestei sesiuni cere în primul rînd 
ţărilor în curs de dezvoltare să se pună 
de acord în privinţa unui program și a 
unei orientări clare în această privinţă. 
Este necesar ca o comisie a Organizaţiei 
Naţiunilor Unite să pregătească această 
sesiune, precum și documentele corespun- 
zătoare, așa cum s-a procedat și în cazul 


sesiunii consacrate  dezarmării.  „Se- 
siunea — sublinia președintele Nicolae 
Ceauşescu — va trebui să adopte un 


document clar, ferm, care să stabilească 
principiile, orientările și căile pentru lichi- 
darea subdezvoltării și instaurarea unor 
relaţii internaţionale de tip nou, bazate pe 
deplină egalitate și echitate“. 

Noua ordine economică este, în esenţă, 
o problemă atît a progresului, cît și a 
păcii. Deci, ea este o problemă deopotrivă 
economică şi politică. Fără pace nu poate 
exista progres economico-social. Fără 
progresul tuturor ţărilor, fără relaţii juste 
între acestea 
nouă ordine economică presupune, prin 
ea însăşi, noi raporturi politice inter- 
statale. este, prin urmare, necesar, în 
viziunea țării noastre, ca instaurarea 
unor noi relaţii internaţionale să 
atit latura lor politică, cît și latura lor 
economică, relevindu-se, cu evidență, le- 
gătura strinsă între instituirea unor noi 
raporturi politice internaţionale şi instau- 
rarea noii ordini economice internaţio- 
nale, ca părţi componente inseparabile 
ale aceluiaşi proces de făurire a unei lumi 
mai drepte şi mai bune. 


dr. Ilie Șerbănescu 


nu poate exista pace. O | 


vizeze | 


Dezangajarea militară — 


cerinţă esențială 


a securităţii în Europa 


Proces complex, edificarea securităţii pe 
continentul nostru se distinge prin carac- 
terul complementar al aspectelor sale po- 
litice,  egpnomice, culturale și militare. 
Fiecare din ele îşi are însemnătatea sa 
proprie, forța sa de impact asupra rapor- 
turilor intraeuropene, dar este limpede, în 
același timp, că numai acţiunea lor co- 
mună este în măsură a determina un pro- 
gres real şi concret pe calea înfăptuirii 
obiectivului final. Orice edificiu îşi are 
legile sale, logica sa de construcţie, 
şi numai respectîndu-le se poate asi- 
gura soliditatea şi funcţionalitatea edi- 
ficiului respectiv. În cazul securităţii 
europene, beneficiarii, care sînt înseși 
popoarele continentului, așteaptă pe bună 
dreptate ca acest obiectiv să le garanteze 
o existență şi o dezvoltare pașnică, elibe- 
rate de orice constrîngere, teamă şi ame- 
ninţare. Deocamdată, Europa nu poate 
oferi o asemenea garanţie. Pentru că, deși 
s-a realizat un început, nu se poate încă 
vorbi de eforturi reale pentru transpune- 
rea integral în viaţă a documentelor sem- 
nate la Helsinki cu trei ani în urmă, pen- 
tru că, așa cum s-a adeverit la reuniunea 
de la Belgrad, există încă impedimente se- 
rioase în calea angajării totale pe calea 
construcției europene a securităţii şi co- 
operării. Iar aceste impedimente, s-o spu- 
nem deschis, se identifică cu tendinţele 
anumitor cercuri, influente, de a se opune 
prin diferite mijloace afirmării noilor re- 
laţii, de egalitate și respect, de colaborare 
reciproc avantajoasă, cercuri care, tribu- 
tare opticii politicii de bloc, aşază pe cîn- 
tare defecte „avantajele“ și „dezavanta- 
jele“ decurgînd din îndeplinirea prevede- 
rilor Actului final şi încearcă să ocolească, 
prin abordarea unor sterile. dispute ideolo- 
gice, problemele reale — politice, econo- 
mice și militare — pe care le ridică ra- 
porturile dintre statele continentului. 

În cele ce urmează ne vom opri cu 
prioritate la una din cele mai acute cate- 
gorii de aceste probleme — cele militare. 
Din două motive: în primul rînd, pentru 
că a vorbi de securitate înseamnă, impli- 
cit, a vorbi de instrumentul primordial al 
insecurității — existenţa armelor. În al 
doilea rînd, pentru că de modul în care va 
fi abordat şi rezolvat aspectul militar al 
securităţii, depinde crearea unui factor 
fundamental al conlucrării paşnice dintre 
țări — încrederea reciprocă. 

În Europa, armele s-au acumulat la pro- 
porţii necunoscute nicicînd în istorie. 
Electivele de milioane de militari de pe 


continent dispun de peste 23000 avioane 
de luptă, 4500 nave :Je război, 14000 tu- 
nuri şi aproximativ 10 000 încărcături nu- 
cleare tactice. Arsenalele din diferite ţări 
continuă, nestingherite, să îngrămădească 
arme nucleare și convenţionale, făcînd din 
Europa un uriaş și primejdios depozit de 
armamente. În numele „echilibrului de 
forţe“, cursa  înarmărilor se desfășoară 
fără nici o opreliște. În aceste condiţii, 
suspiciunea devine normă politică, blocu- 
rile militare își găsesc „argumente“ pentru 
sporirea potențialului agresiv (discuțiile 
din cadrul ultimelor sedințe ale N.A.T.O. 
sînt, în acest sens, edificatoare), bugetele 
statelor sînt grevate tot mai puternic de 
cheltuielile militare, fabricanţii de arme 
prosperă. Cine îşi clădește case în crate- 
rele vulcanilor nestinși ? Cine poate crede 
cu adevărat într-o securitate clădită pe 
munţi de arme ? 

Dezarmarea este fără îndoială o pro- 
blemă complicată şi complexă, dar con- 
ştiinţa mondială a necesităţii ei s-a ma- 
terializat, printre altele, în sesiunea spe- 
cială a O.N.U. care i-a fost consacrată. 
Dezangajarea militară, ca o componentă a 
securităţii, nu înseamnă încă dezarmare, 
dar, în mod cert, deschide o poartă prin- 
cipală spre aceasta. Reduciînd riscul con- 
fruntărilor armate, diminuînd primejdia 
Je război, măsurile concrete de dezanga- 
jare militară fac demonstraţia posibilită- 
ţii unui progres pe calea dezarmării, rea- 
lizează breșe în zidul suspiciunii și înles- 
nesc apariţia şi instalarea unei atmosfere 
de încredere între state, stimulind astfel 
angajarea acestora în acţiuni tot mai ho- 
tărîte în direcţia reducerii și  încetinirii 
cursei înarmărilor. De aici, importanţa po- 
litică a dezangajării militare,  înlesnirea 
apariţiei şi consolidării încrederii între 
state netezind calea spre o conlucrare mai 
extinsă şi mai fructuoasă în vederea re- 
glementării şi a altor probleme cardinale 
ale vieţii internaţionale. 

Ocolită cu premeditare la reuniunea de 
la Belgrad — care datorează în bună mă- 
sură acestui fapt rezultatele sale nesatis- 
făcătoare — dezangajarea militară în Eu- 
ropa constituie totuși, de multă vreme, 
obiectul unor negocieri — acelea de la 
Viena. Dar anii au trecut, fără să se rea- 
lizeze ceva. În recenta sa expunere la 
şedinţa activului central de partii şi de 
stat, tovarășul Nicolae Ceaușescu aprecia 
că „este necesar ca atit ţările socialiste, 
cît și ţările capitaliste care participă la 
negocierile de la Viena să acţioneze pen- 
tru a se ajunge cît mai curind la încheie- 
rea tratativelor cu rezultate pozitive“, 


Şi de o parte şi de cealaltă au fost avan- 
sate propuneri care ar putea constitui un 
pozitiv punct de plecare pentru ajunge- 
rea la înţelegeri care să corespundă obiec- 
tivului urmărit Cifrele ` diferite propuse 
de ţările socialiste sau capitaliste cu pri- 
vire la reducerea trupelor și armamente- 
lor nu ar avea, practic, nici un temei real 
pentru justificarea stagnării tratativelor, 
dat fiind că ele nu ar afecta modificarea 
actualului raport de forțe. După cum arăta 
şeful statului român, ţinînd seama că e 
vorba în total de două milioane de oameni 
sub arme, reducerea cu 30 de mii sau cu 
50 de mii a acestora nici nu va afecta 
acest raport, nici nu va aduce vreun pe- 
ricol nici pentru ţările capitaliste, nici 
pentru cele socialiste. În plan politic însă, 
adoptarea unei asemenea măsuri ar avea 
efecte și semnificaţii certe. S-ar face în 
felul acesta dovada concretă, în văzul 
Europei şi al întregii lumi, că este posi- 
bilă o înţelegere, că o asemenea înţelegere 
este în interesul și în avantajul tuturor, 
că se poate acţiona cu încredere reciprocă 
şi în acest delicat domeniu şi că, pornin- 
du-se de aici, este pe deplin justificată 
voința politică de a se trece la abordarea 
mai profundă a dezangajării militare în 
Europa. Firește, această problemă îşi gă- 
sește cel mai firesc cadru de Jezbatere în 
corelaţie nemijlocită cu securitatea euro- 
peană, deci cu participarea tuturor state- 
lor semnatare ale Actului final. Acoperind 
dimensiunea militară a securității, este 
evident că dezangajarea militară priveşte 
toate popoarele şi toate țările Europei, şi 
nu numai o parte din ele, indiferent dacă 
fac sau nu parte din blocuri și grupări. În 
fond, reuşita conferinţei general-europene 
se datorează în primul rînd faptului că la 
pregătirea şi desfășurarea ei au participat 
toate statele interesate, că tratativele s-au 
desfășurat în mod democratie şi că s-a 
manifestat respect pentru poziţia şi inte- 
resele fiecăruia. Viitoarea reuniune de la 
Madrid oferă cadrul cel mai potrivit unei 
asemenea abordări şi, fără îndoială, în 
acest sens sînt chemate să-și desfăşoare 
eforturile toate statele continentului. 

S-a invocat şi se invocă cu obstinație 
din partea anumitor cercuri că măsurile 
de dezarmare şi dezangajare militară ar 
afecta „echilibrul“ existent în Europa. Ar- 
gumentul nu poate avea însă forță de 
convingere. În primul rînd, pentru că a 
ţi-l însuși înseamnă a fi de acord cu men- 
ținerea arsenalelor în continuă creştere de 
pe continent, cu sancţionarea și- consa- 
crarea blocurilor militare, cu atmosfera 
de neîncredere pe care, în mod firesc, 
această situație o generează. Înseamiă a 


În ce privește situația din Europa, după încheierea cu rezul- 
tatele cunoscute, nesatisfăcătoare, a reuniunii de la Belgrad, este 
necesar să ne gîndim la intensificarea relațiilor economice, atit 
bilaterale, cît și multilaterale, cu țările europene, în vederea în- 
făptuirii în viață a documentelor semnate la Helsinki, precum și 
pentru pregătirea temeinică a reuniunii din 1980, de la Madrid. 
Pe lingă dezvoltarea relațiilor economice, științifice, tehnice și cul- 
turale, trebuie pus un accent deosebit pe problemele dezanga- 


jării militare. 


NICOLAE CEAUŞESCU 


(Din Expunerea la ședința activului central de partid și de stat) 


oferi Europa ca exemplu al neputinței de 
a se ajunge la o securitate reală, înseamnă 
a sustrage continentului posibilitatea de a 
exercita o influență pozitivă asupra an- 
samblului vieţii internaţionale. Se impune 
neapărat un echilibru àl forțelor mili- 
tare ? În acest caz, de ce acest echilibru 
să fie realizat prin escalada cursei înar- 
mărilor și a acumulărilor — cantitative 
şi calitative — de arme şi armamente, 
şi să nu fie menţinut prin operațiunea 
inversă, Je reducere, eşalonată, a aces- 
tora ? Raportul de forțe s-ar menţine, 
tensiunea ar scade, încrederea ar creşte 
iar blocurile militare existente şi-ar dovedi 
pînă la urmă inutilitatea. În plus, s-ar re- 
zupera fonduri uriaşe în favoarea dezvol- 
tării şi îmbunătăţirii condiţiilor de exis- 
tență, materiale și spirituale, ale umani- 
tăţii, conlucrarea dintre state s-ar inten- 
sifica în mod fertil în spiritul coexisten- 
tei pașnice, Europa ar putea deveni mo- 
delul unor noi relaţii între toate statele 
lumii, indiferent de orînduirea lor socială, 
de gradul de dezvoltare sau potenţial. Cei 
ce neagă posibilitatea unei asemenea de- 
veniri — din indiferent ce raţiuni — sau 
o consideră utopică, fie că ignoră schim- 
bările survenite în lumea contemporană 
şi forţa de atracţie a ideilor şi tendințe- 
lor înnoitoare ce se afirmă în această 
lume, fie că apreciază toate acestea ca 
străine de propriile lor interese și preferă, 
dacă nu o revenire la vechile stări de lu- 
cruri, cel puţin menţinerea actualelor rîn- 
duieli. Şi într-un caz şi în celălalt eroa- 
rea este totală și, în ultimă instanţă, se va 
răzbuna pe cei ce persistă, deliberat sau 
nu, în ea. Deoarece, în condiţiile de astăzi, 
nu numai că un război ar avea consecinţe 
catastrofice pentru toate popoarele, pen- 
tru civilizaţia materială și spirituală pe 
care acestea o creează, dar chiar starea de 
tensiune, de încordare, de suspiciune și 
nesiguranţă ar însemna, practic, sabotarea 
eforturilor de reglementare echitabilă şi 
durabilă a marilor probleme ce confruntă 
umanitatea în ansamblul ei. Popoarele nu 
vor tolera o asemenea evoluţie și vor şti 
să găsească, în acţiunile lor unite, forța 
necesară pentru a determina un nou curs 
al vieţii internaţionale. Europa dispune de 
toate premisele pentru a se angaja mai 
hotărît în acest curs, iar realizarea unor 
progrese palpabile în direcţia dezangajă- 
rii militare şi a  dezarmării ar constitui 
proba cea mai elocventă a voinţei statelor 
respective de a valorifica debutul pozitiv 
realizat din încheierea cu succes a Con- 
ferinței  general-europene și a adoptării 
Actului final. 


În ce o priveşte, România este hotărită 
să acţioneze pe această linie cu toată 
energia. Este binecunoscută, de altfel, pe 
plan internaţional marea investiție de 
idei, inițiative şi propuneri pe care 
România o face constant în scopul pro- 
movării dezarmării, inclusiv a dezangajă- 
rii militare, în Europa sau în alte părţi 
ale lumii. La recenta sesiune specială a 
O.N.U. consacrată dezarmării, propunerile 
românești s-au bucurat de cea mai largă 
preţuire. Dezangajarea militară în Europa, 
pe care ţara noastră o consideră ca deose- 
bit de importantă atît datorită realităţilor 
existente pe continent, cît și influenţei po- 
zitive pe care ea ar avea-o asupra clima- 
tului politic al Europei, se bucură în ca- 
drul propunerilor românești de o atenţie 
specială. În spiritul Actului final de la 
Helsinki, ce recomandă măsuri efective 
care, prin scopul şi natura lor, să consti- 
tuie pași către realizarea, în final, a dezar- 
mării generale şi totale, România a avan- 
sat o serie de propuneri între care reamin- 
tim reducerea, pînă în 1985, cu 10—15 la 
sută a trupelor și armamentelor aflate pe 
teritoriile altor state, concomitent cu redu- 
cerea, în aceeaşi proporţie, a trupelor na- 
ţionale ale tuturor statelor, precum şi ini- 
ţierea de negocieri în vederea lichidării 
simultane a NATO și Tratatului de la Var- 
șovia. Precizînd modalităţile și etapele de 
înfăptuire a acestor măsuri, ca şi a al- 
tora avansate și pe care revista noastră 
le-a prezentat la timpul respectiv, Româ- 
nia face dovada nu numai a voinţei sale 
de a-și aduce o contribuţie concretă la 
promovarea acestui obiectiv esenţial care 
este dezangajarea militară în Europa, ci şi 
a posibilităţilor de a se acţiona în această 
direcţie. În deplin acord cu realismul şi 
luciditatea politică a orientării sale ex- 
terne, România perseverează în elorturile 
de a determina, împreună cu alte ţări, 
forţe şi cercuri democratice, o cotitură 
radicală în evoluţia procesului de securi- 
tate și cooperare în Europa, din care as- 
pectele militare fac parte organică. 

Pînă la Madrid nu mai e foarte mult, 
dar este suficient pentru ca statele euro- 
pene să poată face demonstrația că pro- 
cesul securităţii și cooperării găsește, în 
voinţa politică a acestor state, capacitatea 
de a-și continua cursul cu mai autoritară 
afirmare, cu un mai bogat bilanţ de în- 
făptuiri conerete. 


George Serafin 

ROMÂNIA ÎN CONŞTIINŢA LUMII 


„Sintem impresionați de dorinţa 
preşedintelui Nicolae Ceauşescu 
de a întări raporturile României 


cu țările în curs de dezvoltare“ 


dr. Abdulay Conteh 


ministrul afacerilor externe 
al Republicii Sierra Leone 


Aflat în vizită oficială în ţara noastră, 
prilej cu care a fost primit de președin- 
tele NICOLAE CEAUȘESCU şi, de ase- 
menea, a purtat convorbiri cu omolo- 
gul său român, dr.  Abdulay Conteh, 
ministrul afacerilor externe al Republi- 
cii Sierra Leone, a avut amabilitatea 
să acorde un interviu revistei „Lumea“, 


— Pentru început, vă rugăm să vă 
referiţi la momentul central al vizitei 
dv. în România — primirea de către 
președintele Nicolae Ceaușescu, 

— Am fost deosebit de onorati de faptul că 
președintele Nicolae Ceaușescu ne-a primit 
intrucit ştim că are un program foarte in- 
cărcat. După această importantă întîlnire 
ne-am întărit convingerea că este un mare 
lider, care privește direct evenimentele și fe- 
nomenele lumii contemporane și este la curent 
în detaliu cu tot ceea ce priveşte viaţa inter- 
naţională. Am fost foarte impresionați de 
dorința sa vie de a contribui la întărirea re- 
laţiilor dintre România şi țările în curs de 
dezvoltare. Totodată, am avut plăcerea ca 
domnia-sa să treacă în revistă situația inter- 
naţională actuală și să ne expună în mod 
strălucit poziţia României față de o serie de 
probleme ca: noua ordine internaţională, 
instaurarea unor noi raporturi, democratice, 
între state ; edificarea unei lumi a înțelegerii 
şi cooperării avantajoase. Pe scurt, am avut 
prilejul de a întilni un conducător preocupat 
de tot ceea ce se întîmplă in lume, care 


oferă soluţii viabile unor procese ale lumii 
de ari, ceea ce şi reflectă rolul său distinct 
şi al României în viața internațională con- 
temporană. 

— Aflindu-ne la incheierea vizitei, 
care sint rezultatele cu care s-a soldat 
și, implicit, ce perspective de dezvoltare 
au relaţiile dintre România şi Sierra 
Leone ? 

— Sintem extrem de satisfăcuţi deoarece 
această călătorie este o urmare a vizitei ofi- 
ciale la București a președintelui nostru, dr. 
Siaka Stevens, de acum patru ani. Noi, în 
Sierra Leone, privim această vizită ca o con- 
tribuție la dezvoltarea relațiilor dintre cele 
dovă ţări. Am semnat două acorduri care 
concretizează noi domenii de colaborare: 
unul  cultural-științific și altul economic-co- 
mercial. Ele vor facilita diversificarea și adin- 


cirea cooperării dintre România şi Sierra 
Leone. De asemenea, sperăm că viitoarea 
primă sesiune a Comisiei mixte de cooperare 
economică și tehnică va constitui un nou 
prilej de a se conferi noi dimensiuni raportu- 
rilor româno-sierra-leoneze. 

— Vă propunem ca, în continuare, să 
prezentați cititorilor noştri preocupările 
de ordin extern și intern ale Republicii 
Sierra Leone. 

— Ne-am dobindit independenţa acum 17 
ani, dar perioada care s-a scurs a fost ca- 
racterizată de o serie de factori ce vizau bunul 
mers al instituţiilor noastre și, în același timp, 
în citeva rinduri au dus la dezbinare pe plan 
politic. De aceea, după dezbateri și frămîn- 
tări, în mai anul curent, poporul a optat 
pentru sistemul partidului unic așa cum, dealt- 
fel, există în numeroase ţări africane. lată 
de ce considerăm acest fapt ca o piatră de 
hotar în dezvoltarea naţiunii noastre. Acum 
ne concentrăm atenţia asupra dezvoltării so- 
cial-economice și culturale a ţării, pentru 
soluționarea problemelor ce vor apărea în 
continuare, astfel încît poporul din Sierra 
Leone să se poată bucura de binefacerile 
civilizaţiei și progresului. Depunem eforturi 
serioase pentru a construi o bază solidă în 
vederea dezvoltării agriculturii. Totodată, ne 
preocupâăm de dezvoltarea infrastructurii ru- 
rale şi urmărim construirea unei baze sănă- 
toase, viabile, pentru dezvoltarea industriei. 
Evident, toate acestea au influență asupra 
politicii noastre externe. Ca ţară mică și în 
curs de dezvoltare, considerăm necesar să ne 
dezvoltăm relaţiile cu toate statele lumii. În 
acest context, principala orientare este neali- 
nierea, în sensul autentic al conceptului. Știm 
că într-o lume atit de diversă este firesc să 
existe țări cu orientări diferite, dar nu credem 
că vreun stat are dreptul să impună altui stat 
propriul sistem sau propriile orientări. Este 
dreptul fiecărui popor să-și aleagă sistemul 
politic pe care îl dorește, la adăpost de orice 
ingerinţă și presiune. Tocmai de aceea con- 
siderăm că ţările pot să-și soluţioneze dispu- 
tele şi diferendele prin mijloace pașnice, prin 
discuţii și tratative. În concordanţă cu aceste 
orientări de principiu, luăm parte la activită- 
tile O.U.A., la soluţionarea pe cale pașnică 
a disputelor interafricane și participăm res- 
ponsabil la viața O.N.U. și la mișcarea neali- 
niaţilor. De asemenea, cooperăm cu statele 
ce doresc să instaureze noua ordine econo- 
mică internaţională, la edificarea unei lumi 


„Bune relatii 


de prietenie“ 

și sentimente 


Michel Alladaye 


ministrul afacerilor externe și al cooperării al 
R. P. Benin 


Recent, ne-a vizitat țara ministrul afacerilor 
externe și ol cooperării din Benin, Michel 
Alladaye. În timpul prezenței sale in România, 
el a fost primit de președintele NICOLAE 
CEAUȘESCU şi a condus, totodată, dele- 
gotia benineză la lucrările primei sesiuni a 
Comisiei mixte româno-benineze de cooperare 
economică și tehnică desfășurată la Bucu- 
reşti. La încheierea vizitei, Michel Alladaye 
a avut amabilitatea să acorde un interviu 
revistei „Lume=a“. 

— Prima noastră intrebare se referă 
la contactele stabilite în timpul vizitei pe 


care aţi făcut-o în România și indeo- 
sebi la primirea dv. de către preşedin- 
tele Nicolae Ceaușescu. 

— De citeva zile mă aflu în Republica 
Socialistă România în fruntea delegaţiei care 
a participat la lucrările primei sesiuni a Co- 
misiei mixte româno-benineze de cooperare 
economică şi tehnică. 

Am fost însărcinat de șeful statului beninez, 
locotenent-colonelul Mathieu Kerekou, să în- 
minez un mesaj personal prietenului său, pre- 
ședintele Nicolae Ceaușescu. Am avut marele 
privilegiu să fim primiţi de președintele 
Nicolae Ceauşescu, prilej cu care, în afară 
de mesajul pe care-l aveam de înminat, am 
comunicat o serie de idei ale președintelui 
R.P. Benin. Preşedintele Nicolae Ceaușescu 
ne-a vorbit despre bunele relaţii și despre 
sentimentele sale de prietenie pe care le 
nutrește față de președintele Kerekou, rugin- 
du-ne să-i transmitem, la rindul nostru, un 
mesaj. 

— În legătură cu colaborarea dintre 
România şi Benin vă solicităm citeva 
amănunte acum, la încheierea lucrări- 
lor Comisiei mixte româno-beninzze. 

> După cum ştiţi, acum doi ani preşedintele 


ROMÂNIA ÎN CONŞTIINŢA LUMII 


care să se bazeze pe egalitate și respect re- 
ciproc. 

— V-am ruga să ne spuneți citeva 
reflecţii pe marginea recent incheiatei 
reuniuni la nivel înalt a O.U.A. 

— OUA. insăşi este o instituţie relativ tină- 
ră, datează doar de 15 ani, dars-a așteptat 
atit de mult la ea și a fost asaltată cu atitea 
critici de unii factori extraafricani încit, pen- 
tru cei neavizați sau sceptici, rezultatele acti- 
vităţii ei ar fi discutabile. Dar, la Khartum, 
s-a demonstrat că O.U.A. are mari posibilități 
și perspective. A fost o reuniune importantă 
întrucit în toate părţile continentului existau 
dispute : Cornul Africii, Sahara occidentală, 
relaţiile dintre o serie de ţări de pe coasta 
„occidentală, situaţia din Africa australă etc. 
Totuşi, O.U.A. a fost în stare să treacă cu 
bine peste aceste dispute şi să iasă mai pu- 
ternică. Pentru prima dată am asistat la o 
sesiune la care au luat parte toate ţările 
membre şi tot pentru prima dată șefii de stat 
au discutat cu sinceritate problemele în dis- 
pută, ajungindu-se în numeroase situaţii la 
rezolvări pe măsura așteptării. 

— În acest context, unii şefi de stat 
africani au vorbit de revizuirea Cartei 
O.U.A. Care este părerea țării dv.? 

— Şi noi ne-am aflat printre cei care au 
pledat pentru acest fapt intrucit, dacă se stu- 
diază Carta adoptată în 1963, se constată 
că este un document care pledează pentru 
eliberarea Africii. Or, momentul actual este 
caracterizat de eliberarea cvasitotalităţii sta- 
telor continentului, cu excepția Namibiei, Rho- 
desiei ș.a. Au apărut — și există acum — pro- 
bleme stringente ce nu-și găsesc reflectarea 
in Cartă şi, de aceea, considerăm că este 
necesar ca acest document să fie adus lazi. 
Pledăm, deci, pentru adecvarea acestui do- 
cument fundamental la imperativele şi nece- 
sităţile Africii contemporane. Ş 

— Citeva impresii după acest 
contact cu România. 

— Sint foarte multe și deosebit de puternice 
pentru a fi sintetizate într-un scurt răspuns. 
Păstrăm amintirea unei întilniri cu o ţară ce 
s-a impus cu putere în imaginea noastră 
despre frumos şi îi dorim pe mai departe 
mari reușite pe drumul ascensiunii sale. 


prim 


țării mele a făcut o vizită în România. În tim- 
pul acestei întilniri la nivel înalt au fost puse 
bazele colaborării noastre amicale şi frățești. 
Această colaborare se dezvoltă în mod firesc. 
Comisia mixtă s-a întrunit pentru a aprecia 
stadiul actual al colaborării noastre şi posibi- 
litățile ei de dezvoltare. Toate convorbirile 
noastre cu acești factori de răspundere au 
fost deosebit de interesante şi ele nu fac de- 
cit să deschidă largi perspective colaborării 
dintre Republica Socialistă România şi Repu- 
' blica Populară Benin. 
— Ce v-a impresionat mai mult după 
această vizită făcută în ţara noastră ? 
— Am văzut un popor activ, muncitor, an- 
gajat. Noi cunoaștem această constantă a 
poporului român. De cite ori venim în Româ- 
nia sîntem impresionați de această înflăcă- 
rare, de această angajare totală a poporului 
român, alături de marele său conducător, în 
vederea construirii societăţii socialiste. Ple- 
căm de aici cu bune impresii pe care nu vom 
intirzia să le transmitem compatrioţilor noș- 
tri. 


Interviuri realizate de 
Dumitru Constantin 


„Există posibilități 
pentru o colaborare activă“ 


Abdul Cader 
Sahul Hameed 


ministrul afacerilor externe al Republicii 
Sri Lanka 


De curind, ministrul afacerilor externe din 
Republica Sri Lanka, Abdul Cader Sahul 
Hameed, a făcut o vizită în România. 

În cursul. vizitei, președintele NICOLAE 
CEAUȘESCU l-a primit pe ministrul din Sri 
Lanka. La încheierea şederii în țara noastră, 
Abdul Cader Sahul Hameed a acordat un 
interviu  colaboratorului revistei „Lumea“, 
Doru Dobrescu. a 

— V-am ruga, pentru inceput, să vă 
referiți la vizita dumneavoastră in 
România, la intrevederile pe care 
le-aţi avut și la perspectivele raportu- 
rilor româno-srilankeze. 

- În timpul vizitei în țara dumneavoastră, 
l-am întîlnit pentru prima oară pe președin- 
tele Nicolae Ceauşescu. Am fost cu totul cu- 
cerit de profunda sa personalitate, m-a im- 
presionat interesul viu pe care îl manifestă 
pentru problemele contemporaneității. Şede- 
rea mea în România mi-a prilejuit de aseme- 
nea contacte cu ministrul afacerilor externe 
şi cu ministrul comerțului exterior şi coope- 
rării economice internaţionale. 


Convorbirile purtate atit cu președintele 
Nicolae Ceauşescu cit şi cu alte onali- 
tăţi ale vieţii politice şi economice din Româ- 


nia au cuprins aspecte din două domenii: 
politic și economic. Ele au fost foarte utile 
și au acoperit o gamă largă de probleme. 
Am discutat, astfel, cu președintele Nicolae 
Ceaușescu despre mișcarea de nealiniere, 
despre evenimentele din Africa şi alte proble- 
me politice din viaţa internaţională, 

În ceea ce privește dialogul economic, am 
avut în vedere cooperarea reciproc avanta- 
joasă: Faptul că noi vom institui o zonă de 
comerţ liber şi că dumneavoastră deschideţi 
un port liber la gurile Dunării prezintă o im- 
portanță deosebită : aceasta inseamnă că 
mărfuri produse în Sri Lanka pot ajunge di- 
rect la gurile Dunării în aproximativ trei săp- 
tămini şi de aici într-un număr de ţări euro- 
pene ce nu au acces direct la mare. 

România a ciștigat experiență și compe- 
tență în diferite domenii industriale, ceea ce 
favorizează legăturile noastre economice co- 
merciale. Am discutat, astfel, în timpul vizitei, 
despre industria cimentului, pe care o consi- 
derăm drept un domeniu în care este posi- 
bilă o cooperare sau participare românească, 
Dumneavoastră aveți apoi multă experiență 
în prelucrarea lemnului, un alt domeniu care 
ne interesează. Consider că am. putea cola- 
bora în domeniul confecţiilor, ca și în alte 
domenii, numeroase de altfel. 

În orice caz, în cursul celor citorva zile 
ale vizitei mele am putut observa că atit noi 
cît şi partenerii români sintem convinşi că 
există posibilităţi pentru o activă cooperare 
economică, ca și in alte domenii, intre Româ- 
nia și Sri Lanka. 

~ În urmă cu un an, în Sri Lanka a 
venit la putere o nouă conducere. Ce 
ne puteţi spune despre actualele pre- 
ocupări  economico-sociale din tara 
dumneavoastră ? 

— În urmă cu un an, actuala conducere din 
Sri Lonka cîştiga alegerile cu o mare majo- 


ritate — circa 83 la sută din mandate. Acum, 
dorim să ţransformăm această victorie în 
realizări semnificative pentru poporul srilan- 
kez. Se are în vedere dezvoltarea economică, 
crearea de locuri de muncă în industrie, ac- 
tivizarea diferitelor ramuri economice. Au 
fost adoptate iniţiative de mare importanţă, 
cum ar fi stabilirea unei zone de comerț li- 
ber şi un complex program de indiguiri şi 
îmbunătăţiri funciare. Realizarea acestui din 
urmă proiect a fost estimată de Banca Mon- 
dială la 30 de ani, dar noi am decis să-l ter- 
minăm în cinci ani, redind, astfel, agriculturii 
340000 de acri de pămînt. 

— Sri Lanka este un membru activ 
al mişcării ţărilor nealiniate. Care sint 
opiniile dumneavoastră de acum, după 
recenta reuniune ministerială de la 
Belgrad ? 

— După Conferinţa de la Belgrad, mişca- 
rea ţărilor nealiniate a ieșit întărită. Mișcarea 
de nealiniere este vitală statelor în curs de 
dezvoltare, care doresc pentru popoarele lor 
un viitor mai bun, într-o lume eliberată de 
teamă : teamă de război sau de foamete: În 
ultimul sfert de secol, statele noi eliberate 
au fost confruntate cu sarcinile dificile ale 
dezvoltării și construcţiei naţionale. Fiecare 
țară s-a străduit, la nivel naţional, să gă- 
sească soluții problemelor proprii și să se 
dezvolte, Dar există o serie de alte proble- 
me care nu pot fi rezolvate la scară naţio- 
nală, probleme ca dezarmarea sau situația 
economică mondială. Fiecare dintre acestea 
cer eforturi comune, o gindire comună. Ele 
sint probleme ce confruntă fiecare stat nea- 
liniat. Noi dorim ca în lume să fie pace și 
dreptate, dorim un cod economic echitabil. 

Apreciem foarte mult poziția României 
față de mișcarea statelor nealiniate, ca și 
rolul pe care îl joacă pe scena politică in- 
ternaţională. În această lume, bintuită de 
probleme numeroase şi puternic divizată, este 
imbucurător să observi felul în care România, 
în modalităţile ei specifice, aduce un suflu de 
moderație şi calm. Cred că atitudinea Româ- 
niei faţă de problemele vieţii internaţionale 
impune respectul. 


m 


Relatiile României 
cu tările 
În . Curs 


de dezvoltare 


Noi ne situăm ferm pe poziția de a acționa și în viitor pentru 
întărirea colaborării cu toate țările în curs de dezvoltare, pentru 
extinderea cooperării cu acestea... Prin lărgirea continuă a coope- 
rării se creează un larg sistem de întrajutorare reciproc avanta- 
jpsă între tările noastre, care constituie expresia solidarității în 
lupta comună pentru dezvoltarea economico-socială indepen- 
dentă a fiecărui popor, pentru promovarea unei politici noi în 
lume, de egalitate și respect între națiuni, de deplină echitate, 
pentru abolirea vechii politici imperialiste de dominație și 


asuprire. 


NICOLAE CEAUŞESCU 


(Din Expunerea la ședința activului central de partid și de stat) 


Domenii vaste ale prieteniei și colaborării 
dintre România și ţările Americii Latine 


Fundate trainic pe principiile sacre ale 
coexistenţei pașnice, suveranităţii și inde- 
pendenţei de stat, egalității în drepturi, 
neamestecului în treburile interne şi avan- 
tajului reciproc, pe afinități de limbă şi 
cultură, pe tradiţiile istorice de prietenie şi 
apreciere, pe care le-au consolidat dece- 
niile, raporturile României cu ţările Ame- 
ricii Latine au cunoscut în ultimii ani evo- 
luții deosebit de pozitive. 

Prestigiul mereu  crescînd al României 
în concertul statelor lumii, dorința ei me- 
reu afirmată şi transpusă în practică de a 
dezvolta relaţii de bună înţelegere, priete- 
nje și colaborare cu toate statele lumii, 
ritmurile înalte ale dezvoltării sale econo- 
mice şi angrenarea sa tot mai adîncă în 
circuitul mondial de bunuri materiale şi 
spirituale au constituit tot atitea premise 
favorabile dezvoltării raporturilor bilate- 
rale şi multilaterale cu întreaga lume, 
inclusiv cu statele Americii Latine, a căror 
dezvoltare şi preocupări pentru afirmarea 
tot mai plenară a independenţei și perso- 
nalităţii specifice în viața internaţională 
au găsit întotdeauna înţelegere şi sprijin 
prietenesc din partea României. Vocaţia de 
pace și colaborare a României a găsit, la 
rindul său, în îndepărtatele ţări ale Ame- 
ricii Latine o rezonanță deosebită, coinci- 
zînd cu propriile preocupări ale acestor 
state. 

Dezvoltarea fără precedent a raporturi- 
lor de prietenie româno—latino-americane 
este ilustrată în primul rînd de schimbul 
de vizite la nivelul cel mai înalt şi la nivel 
guvernamental, realizat în ultimii ani. Pre- 
ședintele României a realizat primele vi- 
zite ale unui șef de stat român pe conti- 
nentul latino-american : Costa Rica, Co- 
lumbia. Ecuador, Peru, Venezuela, în 1973 ; 
Argentina, în 1974; Brazilia, Mexic în 
1975, primind, totodată, pentru prima oară 
în istoria relaţiilor româno—latino-ameri- 
cane vizita unor preşedinţi — din Costa 
Rica, Columbia —, ca și a unor înalţi 
demnitari sau personalităţi guvernamen- 
tale din: Argentina, Brazilia, Ecuador, 
Peru, Columbia, Jamaica etc. 

De fapt. dezvoltarea din ultimii ani a ra- 
porturilor  româno—latino-americane nu 
s-a născut pe un teren viran, tradiţiile 
prieteniei şi apropierii, înţelegerii şi res- 
pectului reciproc străbătind ca o coordo- 
nată statornică evoluţia ascendentă a ra- 
porturilor dintre cele două extremităţi ale 
latinităţii. 

Este cunoscut că încă din vremea do- 
bîndirii independenței de stat a ţărilor 
continentului latino-american, pe la înce- 
putul secolului al XIX-lea şi chiar înainte, 

presa şi publicaţiile româneşti s-au stră- 
duit, cu mijloacele pe care le oferea tim- 
pul, să reflecte realitatea de pe atunci a 
tinerelor state  latino-americane. În po- 
fida distanțelor care cu cît ne ducem mai 
adînc spre începuturile civilizaţiei umane 
au cîntărit mai greu în calea cunoaşterii 
şi apropierii dintre popoare, informaţii su- 
mare despre descoperirea „Lumii Noi“ şi 
bogăţiile acestui continent au circulat în 
Principatele Române încă din secolul al 
XVIII-lea în scrierile cronicarilor, apoi în 
publicaţii de la începuturile activităţii ti- 
pografice în România, precum Albina Ro- 
mânească, Curierul românesc şi altele. 

Contactele oficiale dintre România şi 
statele Americii Latine datează din primii 
ani ai cuceririi independenţei de stat a 
României. Notificării privind proclamarea 
independenţei de stat a României i-au răs- 
puns, cu entuziasm şi patriotism, președin- 
ţii sau monarhii tuturor statelor latino- 
americane de pe atunci, care au salutat cu 
satisfacție evenimentul,  exprimîndu-și 
unanim dorinţa de a stabili şi cultiva rela- 
ţii cordiale şi de prietenie cu tînărul stat 
român. lar această intenţie n-a întîrziat să 
se materializeze la sfîrşitul secolului trecut 
şi în primul sfert al secolului nostru, cînd 
se creează o serie de consulate latino-ame- 
ricane în România sau altele româneşti în 
capitalele latino-americane. Mai tirziu se 
ajunge" la stabilirea de relaţii diplomatice 
la rang de legație cu principalele ţări 
latino-americane. 

Epoca dintre cele două războaie mon- 
diale este dominată de figura lui Nicolae 
Titulescu, care a statornicit, cu omologii 
săi latino-americani, adevărate modele de 
raporturi umane și oficiale, ridicînd cola- 
borarea româno—latino-americană pe plan 
bilateral şi multilateral, în cadrul Ligii Na- 
țiunilor, la înalte culmi și modele de bună 
înţelegere. 


Dinamica relațiilor bilaterale 


Adevăratul salt în raporturile româno— 
latino-americane se produce după ce 
România a păşit pe calea adevăratei sale 
independențe şi afirmări a personalităţii 
proprii, cînd pacea și prietenia au devenit 
călăuză de acţiune a poporului român în 
sfera raporturilor sale cu alte state. 

Rezultat al eforturilor comune, al dorin- 
tei reciproce de cunoaştere și apropiere, 
România întreţine în prezent relaţii diplo- 


matice cu 20 de ţări din America Latină: 
Argentina, Barbados, Bolivia, Brazilia, 
Columbia, Cuba, Costa Rica, Chile, Ecua- * 
dor, Grenada, Republica Cooperatistă Gu- 
yana, Honduras, Jamaica, Mexic, Peru, 
Panama, Surinam, Trinidad-Tobago, Uru- 
guay, Venezuela, avînd misiuni diploma- 
tice în 11 ţări latino-americane. La rîndul 
lor, 11 state latino-americane au deschis, 
în spiritul reciprocității, misiunile lor di- 
plomatice la București, acestea aducîn- 
du-și contribuţii valoroase la mai buna 
cunoaştere, apreciere şi înţelegere. 

România concepe dezvoltarea relaţiilor 
sale cu ţările Americii Latine în cadrul 
mai larg al intensificării raporturilor sale 
cu ţările în curs de dezvoltare, cu cele ne- 
aliniate, direcție principală a politicii 
noastre externe care se întemeiază pe re- 
alitatea obiectivă că în lumea contempo- 
rană dezvoltarea relaţiilor dintre aceste 
state constituie o contribuţie concretă la 
efortul de dezvoltare al acestor ţări, la re- 
ducerea decalajelor economice ce le mai 
despart încă de țările dezvoltate. La rîndul 
lor, statele Americii Latine își bazează 
dezvoltarea pe efortul propriu, concepînd 
colaborarea cu alte ţări ca un comple- 
ment al efortului de valorificare a resur- 
selor naturale, fapt care constituie o pre- 
misă importantă pentru statornicirea unor 
relaţii reciproc avantajoase. 

Dezvoltarea accelerată a economiei na- 
tionale a României, în primul rînd a in- 
dustriei şi a comerţului exterior, ca şi rit- 
murile destul de alerte de creșteri econo- 
mice ale unor ţări latino-americane au fa- 
cilitat intensificarea şi diversificarea ra- 
porturilor comerciale şi a cooperării eco- 
nomice bilaterale. 

Evoluţia relaţiilor economice cu ţările 
Americii Latine este favorizată de exis- 
tenţa unui cadru  juridico-contractual 
amplu. Pînă în prezent, România a înche- 
iat două tratate de prietenie și colaborare 
cu ţările Americii Latine: Argentina și 
Costa Rica ; sint în vigoare treisprezece 
acorduri comerciale : Argentina, Brazilia, 
Bolivia, Chile, Costa Rica, Columbia, Ecua- 
dor, Republica  Cooperatistă Guyana, 
Mexic, Peru,  Trinidad-Tabogo, Salva- 
dor, Venezuela, ca şi un mare număr 
de acorduri de cooperare economică vecto- 
rială, acorduri de colaborare ştiinţifică şi 
tehnică, acorduri financiare şi de plăţi, pro- 
tocoale ale comisiilor mixte guvernamen- 
tale. Ca urmare, în perioada 1960—1977 
volumul schimburilor reciproce a sporit de 
circa 30 de ori, cu un ritm mediu anual 
de creştere de 20 la sută. Această dinamică 
a înregistrat oscilaţii de la o perioadă la 


alta, atît ca volum, cît și ca structură, mai 
ales ca urmare a efectelor crizei ce a afec- 
tat economia ţărilor capitaliste, inclusiv a 
a majorităţii statelor Americii Latine. În 
consecinţă, dat fiind faptul că ponderea 
ţărilor în curs de dezvoltare manifestă o 
tendinţă de creştere în volumul total al 
comerțului exterior românesc şi ținînd 
seama de posibilitățile ample pe care le 
oferă economiile în dezvoltare ale ţărilor 
latino-americane, există preocuparea, de 
ambele părţi, pentru lărgirea nomenclato- 
rului de produse care fac obiectul schim- 
burilor reciproce. În acest sens, s-a trecut 
la stabilirea unor fluxuri de durată, elimi- 
nîndu-se caracterul conjunctural al schim- 
burilor, ca şi la perfectarea unei serii de 
contracte cadru de lungă durată. care să 
dea o mai mare stabilitate relaţiilor co- 
merciale ale ţării noastre cu ţările Ame- 
ricii Latine. Cooperarea economică a cu- 
noscut o amplificare deosebită în special 
în ultimii zece ani. Aceasta se referă la 
ramuri esenţiale pentru dezvoltarea eco- 
nomiilor naţionale ale ţărilor Americii 
Latine cum ar fi: mineritul, explorarea şi 
exploatarea petrolului, industria chimică şi 
petrochimică, industria prelucrătoare, agri- 
cultura (introducerea de noi culturi agri- 
cole), silvicultura, gospodărirea apelor etc. 
Ca exemplu de acţiuni concrete de coo- 
perare putem cita printre altele : societă- 
țile mixte Antamina (domeniul minier) şi 
Maquinas Herramientas Andinas  (con- 
strucții maşini) — Peru ; asistență tehnică 
şi pregătire de specialişti în domeniul vi- 
nificației — Mexic, exploatarea cărbunelui 
cocsificabil — Columbia în care scop s-a 
înființat la Bogota o filială a Geomin, 
unele acțiuni încheiate cu Brazilia, Vene- 
zuela, Argentina, vizînd punerea în valoare 
a unor resurse de materii prime, livrarea 
de utilaje şi instalații, acordarea de asis- 
tență tehnică pentru înființarea unor uni- 
tăți de producție, care să valorifice resur- 
sele naturale conform necesităților diferi- 
telor țări. Sînt în curs, de asemenea, dis- 
cuții privind încheierea unor acorduri, în 
ce priveşte pescuitul, între România și 
unele țări latino-americane, care oferă 
condiții favorabile în ce priveşte această 
formă de valorificare a resurselor mării. 
Domeniile prioritare în care România 
poate şi dorește să-și aducă contribuția la 
efortul dezvoltării Americii Latine sînt: 
descoperirea de hidrocarburi şi dezvoltarea 
petrechimiei ; exploatarea secundară și 
terțiară a petrolului ; construcția de ma- 
șini — tractoare, autoturisme de teren, ma- 
şini agricole, mașini-unelte ; exploatarea 
şi prelucrarea lemnului, unități de pro- 
ducţie pentru industria chimică; agri- 
cultură, pescuitul oceanic şi altele. 


Teren al colaborării — proble- 
matica internațională 


Colaborarea româno—latino-americană în 
” cadrul O.N.U. şi al altor organisme inter- 
naţionale a cunoscut, de asemenea, o inten- 
sificare permanentă, avînd la bază nivelul 
relativ apropiat de dezvoltare economică, 
„ coincidenţele în cadrul poziţiilor promo- 
vate într-o arie vastă a problematicii in- 
ternaţionale. Reţine cu deosebire atenția 
identitatea punctelor de vedere ale Româ- 
niei şi ţărilor Americii Latine cu privire la 
făurirea unei noi ordini economice inter- 
naţionale, a unei noi lumi mai drepte și 
mai bune. România s-a situat printre 
coautorii „Cartei drepturilor şi îndatori- 
rilor economice ale statelor“, inițiată de 
Mexic. Actualmente, ţările Americii La- 
tine susţin cu constanţă ansamblul con- 
cepţiei președintelui Nicolae Ceauşescu cu 
privire la formarea unei noi ordini ecg- 

nomice și politice. Declaraţiile solemne 
comune semnate cu prilejul vizitelor la 
nivel înalt în şi din ţările Americii Latine, 
ca şi alte.documente privind relaţiile Ro- 
mâniei cu statele continentului consem- 
nează aceste  concordanţe cu privire la 
formarea noii ordini economice, pornind 
de la imperativul apropierii nivelului de 
dezvoltare economică şi socială a tuturor 
naţiunilor și a găsirii de soluţii juste pro- 
blemelor economice și financiare mondiale. 

Ca ţară în curs-de dezvoltare, România a 
beneficiat de sprijinul activ al statelor 
Americii Latine în cadrul „Grupului celor 
'77*, fiind semnificativă intrarea României 
în componența subgrupului latino-ameri- 


„can, în rîndul căruia se caută, în spirit de 


colaborare și prietenie, forme adecvate de 
participare a ţării noastre la dezbaterea 
problemelor de interes general al ţărilor în 
curs de dezvoltare. O serie de state latino- 
americane au primit cu simpatie propune- 
rile României de a se acorda acces ţărilor 
în curs de dezvoltare, dezavantajate din 
punct de vedere al așezării geografice, la 
exploatarea resurselor pescărești aflate în 
regiuni tradiţionale ale oceanului planetar. 

O conlucrare la fel de rodnică s-a stator- 
nicit între România și ţările Americii La- 
tine în cadrul mișcării de nealiniere, cu- 
noscută fiind participarea ţării noastre la 
lucrările mişcării cu statut de observator 
permanent. 

De asemenea, în cadrul O.N.U. şi al altor 
organisme internaţionale, România a cola- 
borat strîns cu ţările Americii Latine pen- 
tru întărirea rolului Naţiunilor Unite în 
viața internaţională, pentru soluționarea 
problemelor dezvoltării, rezolvarea pe cale 
pașnică a conflictelor, în-problemele de- 
zarmării, în primul rînd a celei nucleare, a 
folosirii energiei atomice în scopuri paș- 
nice, accesului nediscriminat al tuturor po- 
poarelor la cuceririle științei și tehnologiei. 
Sînt numeroase iniţiativele României în 
cadrul O.N.U. care au beneficiat de coauto- 
ratul sau sprijinul activ al ţărilor Ameri- 
cii Latine și invers. Amintim, pentru sem- 
nificaţia sa majoră, rezoluţia iniţiată de 
ţara noastră şi adoptată la Conferința de 
la Ciudad de Mexico privind integrarea fe- 
meii în procesul dezvoltării care s-a bucu- 
rat de sprijinul tuturor ţărilor latino-ame- 
ricane participante. 

Problematica tineretului, în care este 
bine cunoscută contribuția României, a fă- 
cut, de asemenea, obiectul colaborării ro- 
mâno—latino-americane. Inițiativa ţării 
noastre privitoare la educarea tineretului 
în spiritul idealurilor de pace, respect re- 
ciproc şi înţelegere între popoare s-a bucu- 
rat de sprijinul tuturor ţărilor Americii 
Latine, unele în calitate de coautori ai re- 
zoluţiilor ulterioare pe linia intensificării 
căilor de aplicare a Declaraţiei asupra 
tineretului. Cîteva ţări latino-americane au 
fost coautoare la rezoluţia iniţiată de ţara 
noastră, „Tineretul și lumea contempo- 
rană“, adoptată la sesiunea trecută a Adu- 
nării Generale a O.N.U. 


Sub auspiciile afinităţilor de 
limbă și cultură 


În același spirit, legăturile tradiţionale 
pe planul ştiinţei şi culturii dintre poporul 
român şi cele latino-americane, care s-au 
înfiripat încă din secolul trecut, sub auspi- 
ciile afinităţilor de limbă şi cultură cunosc 
în zilele noastre o dezvoltare deosebită ca 
urmare a afirmării puternice a României 
în conştiinţa lumii, a contribuţiei crescînde 
a popoarelor latino-americane la rezol- 
varea marilor probleme ale omenirii și a 
îmbogăţirii patrimoniului universal, pe 


fundalul dorinţei 
şi apropiere. K 

Cadrul juridic al relațiilor în domeniul 
cultural-știinţifie, pe linie de învățămînt, 
sănătate etc., a fost extins și diversificat în 
mod deosebit în ultimii ani : s-au încheiat 
18 acorduri de cooperare culturală și știin- 
țifică între România şi ţările Americii 
Latine, dintre care 15 sînt în vigoare, ca şi 
circa 30 de înţelegeri în domeniul învăţă- 
miîntului, al cinematografiei, radio-tele- 
viziunii, presei, pe linia instituţiilor medi- 
cale, de sport şi altele. Au fost create, de 
asemenea, comisii mixte de cooperare 
culturală, ştiinţifică şi tehnologică cu 
diverse state din zonă, comisii care şi-au 
dovedit din plin utilitatea. 

Dorinţa de cunoaștere reciprocă a valo- 
rilor spirituale ale popoarelor român și la- 
tino-americane îmbracă forme tot mai di- 
verse. Există o tradiție pe linia cunoașterii 
prin mijlocirea literaturii, materializată în 
numeroase traduceri în limba română din 
creaţia popoarelor respective, ca şi în pu- 
blicarea de volume de note şi însemnări 
de călătorii, de prezentări generale mono- 
grafice, articole în reviste de speciali- 
tate etc. 

La rîndul său, realitatea românească pe 
plan politic şi economic şi-a găsit o amplă 
difuzare prin volume de articole și cuvîn- 
tări ale președintelui României apărute în 
diferite ţări ale Americii Latine. În dome- 
niul literaturii beletristice, lucrările anto- 
logice apărute sub îngrijirea unor mari 
personalităţi ale literelor latino-americane 
sau a unor cărturari distinși de pe conti- 
nentul latino-american dau o imagine 
amplă asupra preocupărilor culturale ro- 
mânești în trecut și în prezent. 

Facilitate de originea comună a limbilor 
noastre, de afinităţile spirituale, legăturile 
pe linia lingvistică au cunoscut la rîndul 
lor o dezvoltare fără precedent prin schim- 
bul de lectori şi conferenţiari, instituţiona- 
lizarea învăţării limbii și culturii popoare- 
lor latino-americane, respectiv român, prin 
legături directe între biblioteci, Academii 
de științe şi litere, alte instituţii de cultură. 
În ultimii ani s-au intensificat schimburile 
de expoziţii de pictură, de gravură, de artă 
populară, prezenţa la festivaluri de artă şi 
cinematografice etc., manifestări purtind 
mesajele de prietenie dintre România şi 
ţările Americii Latine, aducînd o nouă 
contribuţie la mai buna cunoaştere şi în- 
ţelegere reciprocă. 

Un loc tot mai însemnat îl capătă în ca- 
drul formelor de conlucrare bilaterală 
cooperarea științifică şi în domeniul cerce- 
tării. Numeroşi studenţi din ţările Americii 
Latine îşi desăvirşesc studiile în cele mai 
diverse domenii în care este recunoscut ni- 
velul şcolii româneşti : petrochimie, medi- 
cină, agronomie, muzică, arte plastice, po- 
litehnică și altele, beneficiind în acest sens 
de burse oferite de statul român. 

Diversificarea permanentă a formelor 
de cunoaştere reciprocă a creaţiei spiritu- 
ale și a contribuţiei popoarelor român şi 
latino-americane la îmbogățirea patrimo- 
niului civilizaţiei universale constituie o 
cale tot mai eficientă de adîncire a legă- 
turilor de prietenie ce ne leagă de aceste 
popoare. 

Evoluţia ascendentă a raporturilor ro- 
mâno—latino-americane confirmă justeţea 
politicii înțelepte promovate de partidul și 
statul nostru de dezvoltare a relaţiilor cu 
toate statele lumii, indiferent de sistemul 


reciproce de cunoaștere 


lor politico-social. Așa cum subliniază 
tovarășul Nicolae Ceaușescu, rezultatul 
acestor politici a fost acela că „Romania 


are astăzi prieteni pe toate meridianele 
lumii“, prieteni între care putem înscrie, 
cu litere mari, și popoarele Americii 
Latine. 

ORIENTUL MIJLOCIU 


Eforturile diplomatice 
vor continua 


„__ Debutul acestei săptămîni politice a fost dominat, la Tel Aviv şi la Cairo, de 
noile încercări întreprinse pentru relansarea negocierilor de pace în Orientul Mijlo- 
ciu, respectiv de cea de-a cincea vizită în regiune a secretarului de stat american, 


Cyrus Vance. 


Survenită într-un moment apreciat 
drept „crucial“, noua navetă diplomatică 
s-a desfăşurat pe fondul, destul de neli- 
niștitor, al ciocnirilor militare din Liban 
şi al unor luări de poziție, la Cairo şi Tel 
Aviv, total diferite. Este o dovadă în plus, 
se apreciază, atît a distanței care continuă 
să separe pozițiile Egiptului şi Israelului, 
cît şi a incertitudinii care planează, deo- 
camdată, asupra căilor de soluţionare a 
complexelor probleme din regiune. 

Pornind în Orientul Mijlociu, Cyrus 
Vance a precizat că nu intenţionează să 
propună părţilor sugestii concrete cu pri- 
vire la viitoarele negocieri. „Sper să re- 
aduc negocierile pe calea cea bună și să 
putem progresa, ulterior, în direcţia co- 
rectă* — a declarat el. Este o precizare 
din care reiese că scopul turneului său a 
fost, în primul rînd, nu deblocarea, prin 
propuneri globale, a ansamblului situaţiei 
din regiune, ci, eventual, reînnodarea con- 
tactelor și convorbirilor  egipteano-israe- 
liene, prin reducerea discordanţei dintre 
poziţiile celor două părți. Stabilirea unei 
formule în acest sens, mai ales după re- 
centele evoluții și după întreruperea ori- 
cărui contact direct între Egipt şi Israel, 
s-a aflat la ordinea zilei.  Atît convor- 
birile sale de la Tel Aviv, cît şi cele de 
la Alexandria au prilejuit, în esență, 
reafirmarea punctelor de vedere cu- 
noscute ale celor două ţări, concomitent 
cu reiterarea importanţei atribuite proce- 
sului „fără alternativă“ al negocierilor. 
O asemenea apreciere a tendințelor 
manifestate în regiune, în ultimele luni, 
pare să se reflecte, de altfel, în cea mai 
importantă  hotărire adoptată cu ocazia 
turneului lui Vance : stabilirea unei întîl- 
niri la nivel înalt egipteano-israeliano-ame- 
ricane pentru 5 septembrie, la Camp Da- 
vid, lîngă Washington. Anunţind acordul în 
această privinţă, marţi seara, purtătorul 
de cuvint al Casei Albe, Jody Powel, a ară- 
tat că el a fost realizat din iniţiativa pre- 
şedintelui Carter, care a transmis, prin se- 
cretarul de stat, mesaje personale premie- 
rului israelian, Menahem Begin, şi preşe- 
dintelui egiptean, Anwar Sadat. „Întîlnirea 
tripartită la nivel înalt, a spus el, prima de 
acest gen, va fi consacrată căutării unui 
cadru pentru pacea în regiune“. S-a preci- 
zat, totodată. că, după turneul lui Cyrus 
Vance în Orientul Mijlociu, doi membri ai 
delegaţiei sale vor rămîne în regiune : unul 
dintre ei, William Quandt, din partea Con- 
siliului Naţional al Securităţii, se va în- 
toarce la Tel Aviv, pentru a informa asu- 
pra rezultatelor convorbirilor de la Alexan- 
dria, în timp ce ambasadorul itinerant 
Alfred Atherton va merge, în același scop, 
la Amman și Riad, 

Comentînd aceste decizii, observatorii 
politici subliniază, pe de o parte, impor- 
tanța acordului privind continuarea pro- 
cesului de negocieri, iar, pe de altă parte, 
dificultățile care continuă să persiste în 
calea lui. De altfel, așa cum sublinia şi 
un înalt funcţionar american, la anunţarea 
întâlnirii tripartite, S.U.A. nu se așteaptă 
ca reuniunea — a cărei durată nu a fost 
stabilită — să permită, prin ea însăși, să se 
ajungă la o reglementare a conflictului 
din regiune, ci, eventual, să constituie un 
punct de pornire. 

Paralel şi concomitent cu aceste eforturi 
diplomatice, situaţia din Liban continuă 
să se menţină îngrijorătoare. Elementul 
caracteristic : reactivarea permanentă a 
zonelor de insecuritate, atît în sudul tă- 
rii, cît şi în capitală. Se părea că turneul 
lui Vance va avea o anumită influenţă 
asupra unor evoluţii din Liban, mai ales 
prin înscrierea situaţiei din sudul acestei 
ţări pe agenda convorbirilor cu oficialită- 
ţile israeliene şi prin anunţarea unui 
acord prin care milițiile conservatoare li- 
baneze, sprijinite de Israel, să permită in- 
staurarea în zonă a unui detașament al 
armatei libaneze reconstituite. Totuşi, ști- 
rile despre aceste evoluţii continuă să ră- 
mînă contradictorii. Pînă în prezent, în 
ciuda declaraţiilor despre realizarea unui 
acord, milițiile conservatoare au continuat 
să împiedice traversarea enclavei creștine 
Marjayoun de către un detașament liba- 
nez trimis în regiune la începutul lui au- 
gust ; luni, asupra cantonamentului provi- 
zoriu de la Kawkaba al acestui detaşa- 


După întrevederea de luni seara, minis- 
trul egiptean de externe, Ibrahim Kamel 
(stînga), şi secretarul de stat american, 


Cyrus Vance (dreapta), au făcut scurte 
declaraţii presei 


ment au fost efectuate noi tiruri de artif 
lerie de către milițiile conservatoare. Miza 
încercării autorităților de la Beirut ră- 
mîne, însă, deosebit de importantă, potri- 
vit comentatorilor. Prin dislocarea forțe- 
lor sale armate în sudul țării, guvernul 
libanez şi-ar restabili, după trei ani, au- 
toritatea legală în această zonă ; măsura, 
conformă rezoluţiilor Consiliului de Secu- 
ritate din luna martie, ar permite, în sep- 
tembrie, reînnoirea mandatului forţei in- 
terimare a O.N.U. (FINUL), mai multe 
ţări care, deţin contingente legind menţi- 
nerea acestora în Liban de restabilirea su- 
veranității guvernului central în sud. Lu- 
cru, din păcate, aminat de opoziţia mili- 
ţiilor conservatoare, sprijinite de Israel, şi 
a cărui nerealizare este agravată, pe de 
altă parte, de situaţia mai generală din 
ţară. Căci, paralel cu incidentele din sud, 
situaţia din capitală continuă să se men- 
ţină gravă, datorită incidentelor zilnice, 
soldate cu morţi şi răniţi, care opun mi- 
lițiile conservatoare şi unitățile forței 
arabe de descurajare. 5 

Departe de a marca o evidentă turnură 
pozitivă, situația din Orientul Mijlociu 
continuă, aşadar, să rămînă complexă, 
nedefinită sub unele aspecte, mai ales ca 
urmare a unor poziţii rigide şi a ritmu- 
lui lent al procesului de negocieri. Intere- 
sele popoarelor din regiune, ale păcii şi 
securităţii generale, solicită, în consecinţă, 
eforturi stăruitoare pentru reluarea şi 
aprofundarea cursului pozitiv spre regle- 
mentări pașnice, viabile. 


1. Madoșa 


Dialog la Elysée : 
preşedintele Franței, 
Valéry Giscard d'Es- 
taing, se întreține cu 
președintele Coastei 
de Fildeș, Felix 
Houphouet Boigny 


CANTON 


Anca Voican 


Arunc ochil pe hartă : provincia Kuan Tung 
se află în extremul sudic al Chinei. Undeva, 
la circa 140 de kilometri de Pacific, legat de 
Ocean prin nenumărate canale — orașul Can- 
ton. Ajung aici după ce trec prin Pekin, în- 
soțindu-mă de același gind al realităţii de 
neimaginat ce o parcurgeam, total nepregă- 
tită s-o cuprind în imensitatea ei adincă. Mă 
mingii prin ceea ce spune Călinescu ; acela 
care a văzut China, oricît de repede, e mai 
apt s-o înțeleagă decit unul care n-a văzut-o 
deloc, Privesc, deci, cu mai multă incredere 
străzile Cantonului, 

Ştiu că este vechi leagăn revoluţionar, 
al treilea oraş al Chinei (după Pekin și 
Şanhai), aşezare străveche, cu o istorie 
de peste 2000 de ani. Inimă a provinciei 
Kuan Tung, situat în nordul deltei Fluviului 
Perlelor, la confluența a trei mari ape. Loc 
comercial, lipsit de industrie pină în zilele re- 
voluţiei, avind o populaţie de peste două mi- 
lioane de locuitori, un climat dulce şi umed. 
Despre acest meridional! oraș vorbește și pri- 
mul român care-a vizitat China, spătarul Mi- 
lescu. Cantonul, spunea cel ce a fost unul 
din pionierii  sinologiei, „este vestit nu 
numai prin mărimea lui, ci este şi foarte 
frumos prin construcţiile obşteşti şi prin 
mulțimea locuitorilor... Nu este așezat departe 
de țărm și corăbiile mari vin chiar pînă în 
oraș, căci peste tot sînt multe canaluri, iar în 
oraș sînt o mulțime de neguţători și tot felul 
de mărfuri şi bogății.“ Între mărfuri se afla 

Un obicei  tradițio- 
nal : piețele de flori, 
în timpul sărbătorii 

primăverii 
> 


nelipsita mătase, ce se vindea „in valuri“, 


. aur, mosc, pietre nestemate, mărgăritare. 


Pe Fluviul Perlelor, vasele circulă încărcate 
de mărfuri. Trec rapid pe sub ghirlanda de 
poduri. Se descarcă și se încarcă necontenit, 
se vind produse în plină stradă, prăvălioarele 
îşi desfac mărfurile la tot pasul, pe chei micul 
comerț este stăpin. Pe țărm, Cantonul — un 
oraş al porticurilor, ai coloanelor de sprijin, 
susținind balcoane suspendate efemer dea- 
supra străzii. Senzaţie de Napoli pe malul 
Fluviului Perlelor. 

Majoritatea caselor au cite 3-4 etaje, de-a 
lungul cărora ferestrele sînt numai pro forma. 
Căldura tropicală pătrunde peste tot, prin 
ușile deschise larg. Oamenii circulă pe sub 
arcade, la adăpost de soarele ucigător al 
amiezii, de ploaia şiroindă a orelor înserării. 
Colinele domoale ale Cantonului se profilează 
in zarea ceţoasă, blinde spinări de cămilă. 
Ţişnește, uneori, cite o pagodă, zveltă şi im- 
petuoasă,  zmulgindu-se  verdelui tropical. 
Chinezii ridică monumentele printre pomi, la 
fel ca şi propriile lor case, dintr-o probabilă 
dorință de mimetism cu vegetaţia, 

Viaţa orașului stă azi în industrie : Canto- 
nul este cel mai mare centru economic din 
sudul Chinei, acest oraș care, înainte de eli- 
berare, reprezenta un tipic centru semifeudal. 
Dispunea doar de o uzină de ciment şi de 
ateliere de reparații, artizanatul formînd prin- 
cipala ramură a industriei ușoare. Să com- 
parăm cu ce este azi şi să vorbim despre evo- 


luţie ; 3 200 unităţi industriale, 92 de comune 
populare şi 70 de ferme de stat. Faţă de 1949, 
valoarea globală a producţiei industriale a 
crescut de 28 de ori, iar cea agricolă de peste 
trei ori. Oraşul are 11 școli de învățămînt su- 
perior şi peste 200 de școli secundare. Con- 
strucții de mașini, chimie, electronică, elec- 
tricitate, construcţii de nave, textile, hirtie — 
ramurile în care se dezvoltă cu precădere 
profilul său economic. 

Dintre nenumăratele fabrici ale orașului, am 
vizitat-o pe cea de mașini grele. Este o mare 
uzină cu peste 6000 de muncitori și 13 sec- 
ţii, unde se produc materiale și echipament 
pentru industria chimică, rafinarea petrolului, 
mine, metalurgie, rafinarea zahărului. Înainte 
de eliberare, era doar o întreprindere de re- 
paraţii de utilaj agricol, pentru care asudau 
circa o sută de lucrători. Suprafața de pro- 
ducţie s-a extins (600000 de mp), la fel și 
gama produselor : utilaj greu de 600 de tone, 
pentru construcția porturilor, şi centrifuge de 
mare viteză, cu 15000 de turaţii pe minut. 
Prin creşterea producției, stimularea inovații- 
lor şi autodotării, uzina este în măsură să fa- 
brice circa 500 de produse, în ultimul deceniu 
triplindu-şi producţia. ` 

Nu-mi dau seama care ar fi virsta medie 
a oamenilor care au obținut aceste rezultate. 
În general, este greu de ghicit anii pe faţa 
chinezului, dar am impresia că nu greşesc 
părindu-mi toţi foarte tineri. Poate şi datorită 


de spirit, entuziasmului cu care 
ne explică funcționalitatea  uriaşelor con- 
strucții metalice. Ne întreabă — şi ascultă 
foarte atenţi răspunsurile noastre — despre 
România, ne vorbesc despre importanţa 
schimbului de experiență cu muncitorii 
români, ne spun că ştiu multe şi se află in 
admiraţia priceperii acestora. Se simte căl- 
dură în vorbe, bucuria de a ne primi. Dialo- 
gul se poartă cu inimile deschise, lor plăcin- 
du-le să ne fie gazde, să ne arate tot ce au 
realizat, mai bun, nouă — să le fim oaspeţi 
şi să le exprimăm sincere urări de succese 
durabile. Zimbetul lor ne îndeamnă să in- 
trăm, după vizitarea citorva secţii, în sala 
de primiri, unde ni se dau detalii. Aici bem 
ceai, ca în tot locul în China. Ni se dau, la 
sfirşitul - vizitei, ca în oricare alt oraș chine- 
zesc, aceleaşi pătrate de ștergare aburinde, 
fierbinţi, pe care le punem pe obraz și fața 
se răcorește și se destinde. Ne împrospătăm 
chipurile și mintea, gata să cuprindem, mai 
departe, noi cunoștințe despre această mare 
ţară cu 900 de milioane de locuitori. 

Între timp, în aer se așezase o căldură 
umedă, încărcată de toropeală. Cerui se lă- 
sase jos, imens acoperiş. Ploaia începe uşor 
şi se oprește pe negindite, dar rămîne mereu 
ca o amenințare gata să se dezlănţuie. Și, în- 
tr-adevăr, cînd cerul a început să plingă, apa 
curge năvalnic, într-o dramatică perdea de 
apă. Întreaga răsuflare se îmbibă în citeva 
clipe. Cită forță în această descătușare a ce- 


15 


stării lor 


rului, care ne înghite în aburul lui, ca pe niște 
plante din imensa vegetaţie ce-și deschisese 
porii spre șuvoiul de ape. Verdele devine crud, 
sevele se improspătează. Cind apare prima 
rază de soare, toate ochiurile de apă scli- 
pesc orbitor. Picurii sint diamante fluide pe 
nervurile frunzelor. lerburile scot mirosuri pu- 
ternice, exotice. Mă gindesc la ce spune un 
poet : privim la fiecare răsărit de soare ca la 
un fapt obișnuit și, totuși, de fiecare dată el 
schimbă fața lumii. 

Nu-mi scapă nici faptul că albastrul întu- 
necat al cerului bătind spre seară este cu- 
loarea în care se îmbracă poporul chinez 
aproape cu predilecție. Indiferent de mese- 
rie, virstă, sex, el se  înveșmintează într-un 
singur fel, purtind uniforma alcătuită din tu- 
nica încheiată la git, cu patru buzunare, pusă 
peste pantalonii din aceeași țesătură bleu- 
marin. O deosebită corectitudine și o liniște 
desăvirșită domnește în această ținută. Așa 
roiesc pe nelipsitele biciclete, pedalind lin, 
alunecătoare pete de albastru. 

Citisem despre Canton că este un oraș al 
tirgurilor. Ni se spune că vom vizita marele 
pavilion; mă pregătesc, revăzind datele 
despre expoziție. Cu o suprafață de 
110 000 mp, clădirea tirgului a fost ridicată 
pe malul lacului Liuhna, la poalele dealului 
Yueh Hsin, din Canton. Incepind din 1957, 
tirgul de mărfuri de „export este organizat în 
comun de întreprinderile de comerţ exterior 
din China. De două ori pe an, primăvara 
(15 aprilie — 15 mai) și toamna (15 octom- 
brie — 15 noiembrie), în fața mărfurilor ex- 
puse, se poartă convorbiri şi se încheie tran- 
zacţii. La tirg sînt expuse peste 40 de mii de 
mostre, reprezentind diferite mărfuri pentru 
comerț exterior. La fiecare ediţie sosesc circa 
25 de mii de oaspeţi din peste o sută de ţări 
ale lumii. 

Trec printre nesfirșitele culoare ale tirgului, 
printre mereu alte obiecte, rezultat al muncii, 
roadele indeminării. Totul este amețitor. De 
la artizanat la agricultură, apoi industrie, teh- 
nică, artă... Arta este, de fapt, omniprezentă. 
Participă în fiecare vas de porțelan, în statue- 
tele de fildeș, în cloasoneuri ; dar o regăsești, 
cuplată cu inteligenţa, și în mașinile de pre- 
cizie, și în obiceiul de terasare a munţilor și 
dealurilor, în covoare și lompioane, oriunde. 
Trec printre atitea exponate ale perfecțiunii, 
adunate la un loc, copleșindu-mă prin mul- 
țimea lor, obiecte complicate de tehnică, al- 
tele delicate, miniaturi și mașini colosale, ju- 
cării mecanice. Incep să resimt regretul celui 
ce trece în fugă printr-o mare galerie de ta- 
blouri. Ce scurt e timpul ! 

Multe obiecte îmi amintesc de expoziţia de 
artizanat din Pekin. Ceea ce era inainte ago- 
nisire orgolioasă și bucurie egoistă a colec- 
ționarilor este azi avut obștesc destinat să 
bucure și să educe un popor. Realizez ceea 
ce alții au constatat inaintea mea și în mod 
sigur o vor remarca și cei ce vor trece după 
mine : sintem în paradisul obiectelor diafane, 
lucrate cu mare măiestrie tehnică, transmisă 
de generații, în lumea artei. Dar și plugarul 
chinez e un ma;2 artist, spune Călinescu, vor- 
vind de migala plantării firului de orez ; mun- 
citorul, la rindu-i, lucrează iute și tăcut, con- 
știincios și adincit în urmărirea mersului mo- 
șinii. Căci întreaga Chină nouă este un imens 
șantier. Omul muncește în liniște, cu senti- 

mentul duratei efortului său. Răbdarea aceasta 
vine din străbuni și chiar dacă, într-o fabrică, 
frenezia muncii este dominantă şi oamenii se 
grăbesc, se agită — și aici sintem în secolul 
XX — revoluţia tehnico-știinţifică se adaptează 
psihologiei, temperamentului, filozofiei chi- 
nezești, unde timpul are valorile lui. În China, 
istoria se calculează în milenii... Principala 
virtute a lucrurilor este dăinuirea lor. Chine- 
zul lucrează operele de artă cu minuţiozitate, 
creează pentru eternitate. Vede mai presus 
de lucruri de la care nu cere prea mult, se 
mulțumește cu puţin. Clipa nu are valoarea 
pe care i-o dau alte popoare. 

Permanent, la Canton, am avut în faţa ochi- 
lor bogăţia tropicală a florilor, pe care fie 
le cultivă oamenii, fie le dă natura singură. 
S-a intimplat să sosim, de fapt, în timpul săr- 
bătorii primăverii, cind orașul este invadat de 
piețele de flori. Aflăm că obiceiul ţine de o 
tradiţie foarte veche. Din povestirile de călă- 
torie și istoria regiunii, se spune că horticul- 
torii din imprejurimile Cantonului ar fi început 
incă din timpul dinastiei Ming (1368—1644) 
să-și instaleze tarabele în actuala piață Hai- 
ciu. Sărbătoarea primăverii, care marchează 
noul an al calendarului lunar, a fost una din 
cele mai importante sărbători tradiţionale ale 
Chinei. Locuitorii își decorau casele cu flori 
de mirt, vestitoare ale primăverii, și cu man- 


darine, simbolul fericirii și prosperității. Pen- ` 


tru a răspunde necesităţilor populaţiei au 
apărut, se spune, primele piețe de flori: 
„Anul trecut, în noaptea sărbătorii lanterne- 
lor, piața de flori era atit de strălucitor lumi- 
nată ca ziua însorită“, scria un poet al di- 
nastiei Sun. Cultivarea florilor a fost stimu- 
lată și de extinderea exportului de ceai, la 
prepararea căruia erau necesare flori înmi- 
resmate. 

Aroma ceaiului, parfumul florilor vin acum, 
cind sint acasă, să trezească în mine chipul 
Chinei îndepărtate. Nimic palpabil, pură me- 
morie. Cum spune Blaga, ţinta ultimă a că- 
lătoriilor este, întotdeauna, amintirea lor. 

Spinarea Anzilor, marcată în genere de 
privelişti selenare, își indulcește cu ceva as- 
pectul pe porțiunea ecuadoriană. Piscuri săl- 
tate dincolo de bariera zăpezilor eterne și 
strălucind orbitor în bătaia soarelui ecuato- 
rial alternează cu masive împădurite, cu ver- 
sanți transformați în pămînt cultivabil, cu 
locuri montane ce reflectă în oglinda lor un 
albastru ireal. 

Într-un asemenea scenariu, pe o vale ja- 
lonată de vulcanii cu conurile trufașe și im- 
previzibile, capitala Ecuadorului, Quito, sus- 
pendată la aproape trei mii metri înălţime, 
(locul doi după La Paz, între cele mai înalte 
capitale de pe glob) apare ca un fel de sfi- 
dare a omului la adresa tăriilor, a zonei tă- 
cerilor pietrificate. Raporturile intime cu o 
astfel de ambianță solemnă i-au imprimat 
locuitorului de aici o anume sobrietate de 
comportament, un accentuat gust pentru me- 
ditaţie. 

Cindva inima regatului Quitu (sau Quito), 
ramificaţie nordică a imperiului incașilor, — și 
azi locuitorii capitalei obișnuiesc să spună 
că ar fi fost mai potrivit ca țara întreagă să 
fi păstrat numele ce evocă o epocă de glo- 
rie — acest loc deţine un primat de vechime 
între capitalele sud-americane, afirmind în 
același timp particularitatea de a se afla 
așezată pe acel briu imaginar care imparte 
planeta noastră în două emisfere riguros 
egale, de unde și numele ţării. Linia ecuato- 
rului trece prin mijlocul fundaţiei unui origi- 
nal monument situat în imediata apropiere a 
capitalei, unde oricine poate încerca plăce- 
rea de a se afla în ambele emisfere simul- 
tan, sau de a se echilibra exact pe linie, 
imaginindu-și că se sustrage în sfera unei, 
să-i zicem, imponderabilități geografice. Pen- 
tru cei interesați, există diplome gata tipă- 
rite, prin care se atestă că au fost la „jumă- 
tatea lumii“. Ar fi pură pedanterie să se pună 
la îndoială valoarea acestor diplome pe te- 
meiul că există de fapt în ţară trei monu- 
mente ale liniei echinocţiale. Unul, pe locul 
amintit, marcat de savantul La Condamine, 
în 1736. Altul la Guachala, rod al unor mă- 
surători geografice bazate pe calcule mai 
precise. În fine, un al treilea, indicînd linia 
ecuatorului trasată cîndva de incași prin ob- 
servaţii sclare, cu o diferență de 300 metri 
față de cea indicată de savantul francez. 
Altitudinea locurilor corectează serios latitu- 
dinea : teoretic, ar trebui să fie căldură su- 
focantă, în realitate dai de primăvară per- 
petuă, cu zile egale în tot cursul anului. 

Deși pe parcursul istoriei sale a suferit cu- 
tremure distrugătoare, Quito a reușit să-și 
păstreze în bună parte vechea fizionomie, 
etalată cu deosebire pe ingusta „Calle de le 

Ronda“, care s-a schimbat puţin din timpu- 
rile lui Sebastian Benalcazar (unul din că- 
pitanii conchistadorului Pizarro), socotit fon- 
datorul orașului, pe locul vechii capitale a 
regatului indigen. Cu toate că în panorama 
orașului răsar tot mai multe edificii moderne, 
tonul il dă incă tradiţia. Nu numai pe plan 
arhitectural, unde abundă case cu balcoane 
de lemn la etaj, turnuri și arcade cu însem- 
nele ` barocului — filtrat și el prin registrul 
sensibilităţii locale —, ci și în ritmul vieţii co- 
tidiene, mai puţin molipsit de zbuciumul spe- 
cific unei metropole. 

O cu totul altă ambianţă întilnești la Gua- 
yaquil. Dacă Quito înseamnă cu precădere 
sobrietate, depozit de preţioase relicve isto- 
rico-culturale, fel. de a fi rezervat și introspec- 
tiv,- Guayaquil expune exuberanţă și pionie- 
rat. Pe lingă clima ecuatorială autentică a 
litoralului și vegetaţia sa luxuriantă, cel mai 
prosper și mai mare centru al Ecuadorului 
este în același timp și etalonul naţional al 
modernizării urbane. După ce, de-a lungul 
timpului, a supraviețuit raidurile piraților, unor 
serii de incendii, ca și cutremurului din 1942, 
orașul reconstruit conservă un minimum de 
Istorie palpabilă, doar citeva edificii în stil 
colonial sau baroc, între ele palatul munici- 
palităţii cu solemna inscripție „Onoare pa- 
triei“ sculptată pe frontispiciu. În fața clă- 
dirii — monumentul indianului Guayas și al 
soției sale, omagiu unui fost trib de la care 
se trage numele acestui centru comercial și 
Industrial al ţării, cu rol de primă vioară în 
economia naţională, 

Prin portul Guayaquil ies nouă zecimi din 
exporturile ecuadoriene. Dispune de cheiuri 
unde pot trage marile transatlantice, în timp 
ce fabricile sale textile, de săpunuri și ciment, 
intreprinderile metalurgice și rafinăriile de 
zahăr ii conferă condiţia de principal centru 
Industrial. Bulevardele largi, împrejmuite de 
clădiri din beton și sticlă, se prelungesc azi 
pină în spre fostele periferii mizere, rase de 
lama buldozerelor. Ici-co!o mai apar tarabe 
ale artizanilor, oferind ceramică indigenă de 
argilă roșie și mai ales faimoasele sombre- 
ro-uri cu conul retezat, făcute din fibră de 
palmier fină și cărora prin tradiţie li se spune 
„de Panama“. 

Între Quito și Guayaquil — în aceste două 
orașe se concentrează peste jumătate din 
populaţia urbană a Ecuadorului — a existat 
un paralelism al destinelor, trasat încă de la 
origini, cînd în primul s-au stabilit magistrații 
şi în al doilea comercianții. Există chiar un 
stoc de ironii cu iz de rivalitate regională 
care îi contrapun pe locuitorii celor două 
orașe, cu temperamentul și preferințele lor, 
dar în fond e vorba de mici înțepături ce şi 
le expediază tandru doi fraţi dispuși să se 
stimuleze reciproc în dorinţa de depășire, spre 
binele aceleiași familii. 

Ecuadorul a fost — și încă este — cunoscut 
în lume mai ales ca mare exportator de ba- 
nane, produs ce reprezenta pînă de curind 

circa 65 la sută din volumul vinzărilor ex- 
terne. Banana, alături de cafea, cacao și 
lemnul de plută furnizau aproape toate ve- 
niturile în devize necesare menţinerii econo- 
miei. Evident, în asemenea condiţii, efectele 
schimburilor  neechivalente se simțeau aici 
puternic, ca și în alte țări latino-americane 
bazate pe monocultură agricolă. 

În ultimii-ani, în viaţa economică și socială 
a țării au intervenit modificări importante. 
Planurile economice elaborate de autorităţi 
vădesc eforturi conjugate pentru valorificarea 
potenţialului naţional prin intermediul indus- 
trializării, singura cale capabilă să asigure 
țării o dezvoltare de sine stătătoare, conformă 
cu aspiraţiile poporului. Acţionind în această 
direcție, guvernul a recurs la o suită de mă- 
suri vizind lărgirea controlului statului într-o 
serie de sectoare, prin limitarea sferei capi- 
talului monopolist străin. Pe de altă parte, 
a fost iniţiată o reformă agrară, care atacă 
sistemul de exploatare moșierească, cu ser- 
vituți de tip feudal ce dăinuie de secole. Este 
vorba de o orientare strategică, urmărind să 
aducă serioase transformări în structurile eco- 
nomice, sociale și politice ale țării. Se are în 
vedere nu numai remodelarea structurilor fun- 
ciare, ci mai ales antrenarea masivă a ţără- 


nimii — care alcătuiește majoritatea popu- 
lației — în procesul dezvoltării economico-so- 
ciale. 


Speranţele de dezvoltare ale acestei țări 
au primit în ultimii ani un neașteptat impuls 
și aceasta tocmai într-o zonă unde progresul 
a pătruns cel mai puțin : regiunea situată la 
est de lanţul Anzilor, în bazinul Amazonului, 
unde s-au identificat mari rezerve de petrol, 
grație cărora  Ecuadorul a intrat virtual în 
„clubul petrolier“, unde tinde să capete sta- 
tură considerabilă. „Boom“-ul petrolier da- 
tează doar de cîțiva ani, însă efectele lui au 
trecut dincolo de orice așteptări, în special 
datorită consecinţelor crizei de energie. Res- 
ponsabilii politicii ecuadoriene privesc această 
mană nu ca pe „o altă monocultură“, ci ca 
pe o pirghie în serviciul industrializării, a 
dezvoltării multilaterale, considerind că, para- 
lel cu folosirea judicioasă a resurselor prove- 
nite din vinzarea petrolului pentru finanţarea 
celorlalte ramuri, sînt necesare şi măsuri în 
direcția creării unei industrii naţionale a pe- 
trolului. Un prim pas important în această 
direcţie a fost construirea rafinăriei de stat 
din Esmeraldas, cu o capacitate de 50000 
barili pe zi.  Devizele încasate din exportul 
petrolului au permis guvernului să sporească 
investiţiile în domeniile irigaţiilor, construc- 
ţiilor de șosele, sănătăţii, învățămîntului, con- 
strucției de locuinţe etc. Planul de electrifi- 
care a ţării prevede folosirea a 47 la sută 
din veniturile statului provenite din vinzarea 
petrolului pentru construirea de termo şi hi- 
drocentrale, mai ales în mediul rural, pentru 
a stimula introducerea tehnicii moderne. | 

Relaţiile de prietenie și colaborare dintre 
România și Ecuador, întemeiate pe respectul 


RR —————————— 


reciproc al independenţei și suveranităţii, pe 
egalitate în drepturi și avantajul mutual, au 
inregistrat, mai ales în ultimii ani, o dezvol- 
tare continuă, pe multiple planuri, ceea ce a 
contribuit la o mai bună cunoaștere reciprocă, 
la intensificarea conlucrării dintre țările noas- 
tre pe plan internaţional. 

Un moment de cea mai mare însemnătate 
pentru dezvoltarea relaţiilor româno-ecuado- 
riene l-a constituit vizita făcută în Ecuador de 
președintele Nicolae Ceaușescu în septembrie 
1973, urmată, doi ani mai tirziu, de vizita 
președintelui ecuadorian în ţara noastră. Con- 
vorbirile la nivel înalt  româno-ecuadoriene, 
Declaraţia solemnă comună, celelalte docu- 
mente semnate, acordurile și înțelegerile con- 
venite au creat un cadru propice dezvoltării 
prieteniei și colaborării între cele două țări 
şi popoare, spre binele reciproc și al luptei 
generale pentru pace și progres. 

Pe drumurile ce șerpuiesc prin Anzii ecua- 
dorieni poți întilni autoturisme românești de 
teren. La schelele petroliere din estul ţării 
lucrează ingineri ecuadorieni care și-au fă- 
cut studiile în România. lar dezvoltarea aces- 
tei colaborări va cunoaște în viitor noi para- 
metri. La Quito, s-au desfășurat, în această 
primăvară, lucrările primei sesiuni a Comisiei 
mixte  interguvernamentale  româno-ecuado- 
riene. Cu acest prilej, au fost analizate po- 
sibilitățile de creștere a schimburilor comer- 
ciale şi a lărgirii cooperării economice din- 
tre cele două ţări. În timpul sesiunii, au fost 
semnate protocolul de mărfuri pe perioada 
1978—1982, precum și un acord de plăţi, care 
va facilita dezvoltarea schimburilor economice 
bilaterale. 

Această evoluție pozitivă a relaţiilor dintre 
cete două țări este o urmare firească a res- 
pectării întocmai a spiritului Declaraţiei so- 
lemne comune, a tuturor înțelegerilor stabi- 
lite cu prilejul dialogului româno-ecuadorian 
la nivel inalt. Într-adevăr, cooperarea româno- 
ecuadoriană beneficiază — pentru a continua 
să se afirme și să se amplifice tot mai mult 
— de un cadru optim, precis. Este vorba de 
acordul comercial pe termen lung și de acor- 
dul de cooperare economică, industrială. și 
tehnică, semnate la 14 septembrie 1973. Sfera 
intereselor comune s-a dovedit a cuprinde 
domenii diverse, consemnate, de pildă, în 
acordul de colaborare culturală, precum și 
în convenţia de colaborare și cooperare în 
domeniul petrolului, semnate cu același prilej. 

Aceste relaţii beneficiază de bune auspi- 
cii, ţinînd de un larg evantai de confluenţe, 
provenite din patrimoniul de limbă și cultură 
al celor două ţări, dar și din lupta lor co- 
mună de azi pentru pace și progres, pentru 
o lume mai dreaptă şi mai bună, pentru afir- 
marea liberă și demnă a ființei umane. Toate 
aceste noi afinități asigură baza solidă, reală 
și durabilă a relațiilor bilaterale, cadrul prin- 
cipial optim al conlucrării viitoare, în avan- 
tajul reciproc, al cooperării şi înțelegerii in- 
ternaționale. 

REPORTAJ PE GLOB 
SINGAPORE 


lon lordache 


N-am ajuns în „Orașul leilor“ nici pe calea 
apei şi nici pe calea aerului. Deși oraş-insulă, 
acesta este legat de Peninsula Malacca, în 
sudul căreia se întinde, printr-un pod ce 
poartă o șosea, o cale ferată și o conductă 
de apă potabilă. Veneam din nord, din Ma- 
tayezia, şi am străbătut insula singaporeză pe 
şoseaua aproape paralelă cu calea ferată, 
mergind pină la extremitatea sudică. Trecînd 
de „zona păminturilor împădurite“, ce se în- 
tinde pe numai cîțiva kilometri, întilneşti, cu- 
rind, inima de granit a insulei care, pe alocuri, 
se înalță în piscuri de peste 100 metri şi care 
susține, de fapt, orașul și sateliții săi indus- 
triali. De jur împrejur — zone mai joase, în 
majoritate mlăștinoase ; unele suprafețe sint 
cultivate cu arbori de cauciuc, cocotieri sau 
plantaţii de hevea. D 

Oraşul propriu-zis s-a născut cu peste 
800 ani în urmă, în partea cea mai de jos, a 
Insulei, pe pămîntul mai stabil, în prelungirea 
crestei muntelui Faber, acolo unde o zonă de 
ancorare cu ape adînci este adăpostită de 
două insulițe apropiate de țărm. Istoria sa 
modernă a început, însă, în 1819, cind Sir 
Raffles achiziţiona - pentru imperiul britanic, 
de la sultanii malayezi, o bucată de pămint 


la gura fluviului Singapore pentru a înființa 
aici un punct comercial al mirodeniilor. De- 
venit apoi, pentru vreme îndelungată, bază 
strategică şi militară a Marii Britanii, cucerit 
de japonezi în 1942, Singapore obține auto- 
nomia în cadrul Commonwealth-ului britanic, 
la 1 ianuarie 1958, pentru ca, șapte ani mai 
tirziu, la 9 august 1965, să se retragă din Fe- 
deraţia Malayeziei şi să se proclame repu- 
blică. Poziția sa strategică — la răscrucea 
căilor comerciale dintre India, China şi Indo- 
nezia, în punctul de trecere al celui mai scurt 


drum maritim dinspre Oceanul Indian spre: 


Marea Chinei de Sud — i-a asigurat o dez- 
voltare rapidă. În ultimele decenii s-a înregis- 
trat o creștere suburbană spre nord şi de-a 
lungul țărmului estic, iar, începind cu 1961, o 
întinsă suprafață mlăștinoasă din vestul docu- 
rilor a fost asanată, devenind zona indus- 
trială Jurong, astfel încît, practic, insula a 
devenit în întregime un oraș. 

Astăzi, Singapore reprezintă una dintre cele 
mai fascinante metropole ale globului, metro- 
polă care primește, anual, peste 1,4 milioane 
turişti, oraș de întretăiere a două lumi. Te 
uimește, în primul rînd, eterogenitatea sa, 
deosebita varietate arhitectonică. Imigranții în 


Dezvoltarea industrială a citadelei singaporeze a impus şi o 
creştere corespunzătoare a construcțiilor, dintre care o parte 
însemnată aparțin sectorului public 


căutare de lucru, de altădată, malayezi, chi- 
nezi, indieni, pakistanezi, arabi sau europeni, 
au păstrat și au imprimat și celor ce le-au 
urmat datele spirituale ale țărilor de origine. 
Așa se face că, aici, poţi auzi în același timp 
citeva limbi : chineza, malayeza, engleza vor- 
bindu-se în mod curent, poți vedea o moschee 
lingă un templu budist, o pagodă lingă o bi- 
serică, poți asista la desfășurarea unor obi- 
ceiuri tradiționale din diferite colţuri ale 
lumii. Temple ca Moscheea albă, templul 
hindus Sri Mariamman, cu turnul exterior de- 
corat cu numeroase figuri de oameni și ani- 
male, sculptate în lemn, Templul celor 1000 de 
lumini se pierd printre zgirie-nori ; vile ul- 
tramoderne se învecinează cu somptuoase 
reședințe victoriene. Străzile, cele mai multe 
paralele cu cheiul, sînt un amalgam de ma- 
gazine de tot soiul, amenajate în blocuri cu 
multe etaje, alternind cu nelipsitele bazare 
chinezești. Partea veche a orașului păstrează 
un farmec deosebit cu  îngrămădirea sa de 
clădiri și culori. í 

Forfota străzilor, aglomerația din bazare, 
abundența de mărfuri, de la cele mai simple 


la cele mai moderne, amintesc că înainte de- 


toate Singapore a fost și rămine un centru 
comercial ; o mare parte din cei peste 2,2 mi- 
toane de locuitori se ocupă de comerţ. 

pătrime din schimburile comerciale ale Asiei 
de Sud se desfășoară prin portul Singapore, 
care a cunoscut o asemenea dezvoltare, incit 
se situează astăzi pe locul al doilea în Asia 
şi al patrulea în lume. În același timp, el își 
păstrează importantul său rol de antrepozit 
al regiunii. Peste 300 de nave acostează zil- 
nic în apele sale, peste 37 milioane tone 
marfă au fost descărcate la cheiurile sale 
în 1976, mai mult de 20 milioane au fost in- 
cărcate. 3 

Activitatea portuară și comerțul au fost 
multă vreme singurele sectoare importante ale 
economiei orașului. Partidul Acţiunii Popu- 
lare, aflat la cîma țării din anul 1959, a 
identificat, însă, necesitatea adoptării unor 
măsuri de îmbunătăţire a structurii economice 
naţionale. 

Încă de la iniţierea planului de dezvoltare 
din 1961, s-a conturat ca obiectiv principal 
industrializarea. Se avea în vedere că resur- 
sele naturale sint ca și inexistente, insula-re- 
publică trebuind să obțină aproape totul, 
materii prime și apă din surse externe, insă 
acest mare dezavantaj a fost contracarat, pe 
de o parte, datorită aceleiași benefice poziții 
geografice, iar, pe de altă parte, prin exis- 
tența unei populații urbane bine instruite, 
adaptabilă la schimbări aducătoare de pro- 
gres. Strategia de dezvoltare s-a axat pe 
programul de industrializare simultan cu spo- 
rirea locurilor de muncă şi a resurselor de 
capital, obiectivele fiind construirea unui sec- 
tor de prelucrare, bazat pe piața externă, şi 


crearea unei infrastructuri socio-economice, în 


NS 


Partea veche a oraşului păstrează un farmec deosebit, cu îngră- 
mădirea sa de clădiri și culori 


aşa fe! încit să fie stimulată dezvoltarea in- 
dustriei, tehnicii moderne, a acţiunilor de 
marketing şi management. 

Luînd in considerare potențialul limitat de 
creștere a producției pe baza pieţei interne 
şi dificultăţile pătrunderii pe piața internaţio- 
nolă, guvernul a ales calea promovării pro- 
ducţiei pentru export prin colaborare cu firme 
străine. Sectoare ca electronica, petrochimia, 
construcţia de nave, construcții de maşini, 
motoare cu combustie internă, îngrășăminte 
au devenit în ultimii ani sectoare de seamă 
ale economiei Singaporelui. Zone industriale 


de deosebită importanță economică ca: Ju-: 


rong, Sembawang, Queenstown, Tao Payoh, 
- Ayer Merbay ocupă, în prezent, aproape în- 
treaga suprafață de 602 kmp a insulei, rit- 
mul de dezvoltare a industriei prelucrătoare 
fiind, în ultimii ani, de circa 25 la sută, anual. 

Goana după țiței extinsă și în apele Asiei 
de sud-est a influenţat și destinul economic 
al Singaporelui. Nume de firme internaționale 
ca Gulf Oil, Mobil, Esso, Shell, Union Oil au 
ales insula ca bază de unde să-și conducă 
explorările. În ciuda micii sale suprafeţe, 
Singapore a devenit al treilea mare centru 
de rafinare a petrolului din lume, după 
Houston și Rotterdam ; are o capacitate de 
un milion barili pe zi și rafinarea petrolului 
contribuie cu mai mult de 35 la sută la to- 
talul producţiei manufacturate. Un loc im- 
portant în totalul acestei producţii îl ocupă și 
industria echipamentului de transport. $an- 
tierele din Singapore construiesc, în prezent, 
tancuri petroliere cu un deplasament de peste 
90 000 de tone. 

Dezvoltarea industrială a oraşului a impus 
o dezvoltare corespunzătoare construcţiilor, 
domeniu în care 56 la sută l-a reprezentat 
în 1976 sectorul public. Eforturile s-au axat 
pe construcţii utilitare — fabrici, unități co- 
merciale, bănci,  locuinţe-tip pentru per- 
soane cu venituri reduse. Demolarea cartie- 
relor mărginașe și construirea noilor blocuri, 
avindu-se în vedere, în același timp, o cît mai 
optimă folosire a terenurilor au ocupat un 
loc prioritar în politica guvernamentală. 

În centrul politicii guvernului a stat și țelul 
transformării orașului într-un centru financiar 
internațional. Astfel că, în mai 1977, în Sin- 
gapore funcționau 74 de bănci, dintre care 
61 străine. Toate aceste modificări în struc- 
tura vieţii social-economice a orașului-insulă 
au dus la formarea unei puternice economii 
naționale, au intensificat participarea sa la 
schimburile economice internaţionale, au con- 
solidat suveranitatea economică a statului 
singaporez. 

Relațiile bilaterale dintre România și Sin- 
gapore au cunoscut o continuă dezvoltare 
datorită atașomentului ambelor ţări la prin- 
cipiile fundamentale ale bunei conviețuiri in- 
ternaționale. Acordul comercial, semnat la 
Singapore, la 31 ianuarie 1967, — prin care 
părţile și-au acordat reciproc clauza națiunii 
celei mai favorizate, valabil pe un an cu pre- 
lungire prin tacită reconducţie — ca și Acor- 
dul pentru înființarea Comisiei mixte intergu- 
vernamentale  româno-singaporeze de coope- 
rare economică, semnat la 20 mai 1976, la 
Bucureşti stau la baza schimburilor comer- 
ciale dintre cele două ţări. Schimburi al căror 
volum a cunoscut o linie ascendentă, cu o 
creștere anuală de circa 8 la sută. Produse 
chimice, metalurgice, ale industriei ușoare 
fac obiectul exportului ţării noastre în Singa- 
pore, importul nostru bazindu-se în principal 
pe cauciuc natural. Noi acțiuni de cooperare 
se întrevăd între întreprinderile de comerț ex- 
terior din ţara noastră și firme singaporeze 
în domenii ca : mașini-unelte, instalații şi ma- 
şini pentru industria alimentară și textilă, 
pompe, compresoare, truse de scule, con- 
strucţii navale, electronică. Chezășuite de do- 
rinta comun împărtășită de cele două po- 
poare pentru dezvoltarea colaborării dintre 
ele, de bunele rezultate înregistrate pină 
acum de conlucrarea bilaterală, raporturile 
de prietenie și cooperare dintre România și 
Singapore dispun de toate condiţiile pentru 
a se intensifica în viitor, 


Congo acordă im- 
portante fonduri dez- 
voltării învătăämîntu- 
lui şi creării de ca- 
dre naţionale. Ima- 
ginea reprezintă Po- 
litehnica din Brazza- 
ville 


RP. CONGO 


Optiuni socialiste — realizări practice 


Eforturile depuse în Congo în vederea 
împlinirii în bune condiții și la timp a 
proiectelor lansate continuă să dea roade. 
Apare firesc deci ca știrile publicate în 
„Etumba“, organ al Partidului Congolez al 
Muncii, sau difuzate de radio şi televiziune 
să ateste ceea ce ziarul amintit numea re- 
cent „o nouă atitudine față de muncă: 
emulaţia socialistă“. În consecinţă, rezul- 
tatele obţinute în diverse sectoare vin să 
dea o adevărată lumină asupra preocupă- 
rilor autorităţilor de la Brazzaville de a 
elabora o viabilă strategie a dezvoltării. 
După cum se ştie, ea are ca pilon funda- 
mental sectorul de stat, acesta fiind, de 
altfel, cel ce girează buna utilizare şi va- 
lorificare a resurselor naţionale şi, deopo- 
trivă, cel ce devine instrumentul de bază 


al creșterii economice. 

Ca urmare, după încheierea cu rezultate 
încurajatoare a planului trienal de dezvol- 
tare — 1975-1977 — a fost concepută o 
etapă în cadrul căreia s-au creat condiţii 
adecvate şi s-au făurit şi mijloacele indis- 
pensabile lansării unui amplu program de 
dezvoltare economică, noile proiecte vizînd 
cu precădere asigurarea unor produse de 
calitate superioară. 

La ora actuală, cuvîntul de ordine al 
autorităţilor de la Brazzaville este moder- 
nizarea echipamentului în vederea îndepli- 
nirii obiectivelor propuse. Un recent edi- 
torial din „„Etumba“ amintea că în etapa 
actuală obiectivele Partidului Congolez al 
Muncii, ale întregului popor, privesc valo- 
rificarea superioară a bogățiilor naţionale, 
buna organizare a producţiei agricole şi 
industriale, instaurarea unei riguroase dis- 
cipline a muncii, ridicarea nivelului cultu- 
ral şi politic al celor ce muncesc. Totodată, 
actualul plan bianual 1978—1979 a fost 
conceput de așa manieră încît efortul pro- 
priu să fie determinant în realizarea lui. 

În urma unei şedinţe desfășurate în iu- 
nie a.c., membrii Comitetului Militar al 
P.C.M. şi alte importante personalităţi cu 
funcţie de conducere la nivel departamen- 
tal au pus la punct un Program de acțiuni 
guvernamentale, pe termen scurt, pentru a 
cărui realizare s-a creat un Fond de soli- 
daritate națională cifrat la 3 miliarde 
franci C.F.A. Constituind o urgenţă naţio- 
nală, acest Program canalizează eforturile 
depuse de întregul popor, fondurile fiind 
utilizate în economia rurală. Este vorba, 
in esenţă, de a se produce cît mai repede 
alimente de primă necesitate, de intensifi- 
carea producției agricole, de menținerea 
unor prețuri stabile la toate produsele de 
care are nevoie populația. 


Importante succese au fost consemnate 
și în dezvoltarea industriei de prelucrare 
a lemnului, în ultimii doi ani. În 1976, 
Compania naţională de prelucrare a mate- 
rialului lemnos a industrializat 4,17 milioa- 
ne mc de masă lemnoasă, iar în anul 1977 
producţia a ajuns la circa 4,87 milioane mc., 
cu 16 la sută mai mult. 

Pe ansamblul întregii ţări, eforturile vi- 
zează dezvoltarea continuă a agriculturii şi 
industriei, a învățămîntului şi culturii, 
astfel încît R.P. Congo să-și consolideze 
independența politică și economică, să rea- 
lizeze salturi semnificative în propășirea 
poporului congolez, în îndeplinirea exem- 
plară a obiectivelor stabilite de Partidul 
Congolez al Muncii, al cărui al 3-lea con- 
gres extraordinar va fi consacrat proble- 
melor economice. : 

În anii care s-au scurs de la proclamarea 
independenței R.P. Congo, relațiile ro- 
mâno-congoleze au evoluat continuu as- 
cendent. Astfel, după ce, în 1966, cele două 
țări au stabilit relații diplomatice la rang 
de ambasadă, cronica raporturilor dintre 
România și Congo a consemnat numeroase 
momente ce au contribuit la diversificarea 
şi aprofundarea acestor raporturi. Desi- 
gur, evenimentul de referință în relaţiile 
româno-congoleze este vizita oficială pe 
care preşedintele Nicolae Ceauşescu a 
efectuat-o, în martie 1972, în Republica 
Populară Congo, etapă a istoricei solii a 
prieteniei și colaborării pe care șeful sta- 
tului român a purtat-o pe continentul 
african. Manifestările de înaltă stimă, pre- 
ţuire şi prietenie cu care preşedintele 
Nicolae Ceauşescu a fost întimpinat pre- 
tutindeni în Congo, convorbirile dintre şefii 
celor două state, importantele documente 
— politice, economice, culturale — sem- 
nate cu acest prilej au conferit dimensiuni 
remarcabile raporturilor  româno-congo- 
leze. Noua întîlnire dintre şefii celor două 
state — Bucureşti, iulie 1973 — s-a soldat, 
şi ea, cu rezultate fructuoase ce au deschis 
noi orizonturi relaţiilor dintre România și 
Congo. Astfel, cu acest prilej s-a semnat 
Declaraţia solemnă comună, document de 
mare însemnătate în cronica raporturilor 
dintre cele două ţări și popoare ce consem- 
nează principiile care stau la baza rapor- 
turilor dintre România și Congo și dă glas 
voinţei celor două partide şi ţări de a dez- 
volta aceste raporturi şi de a contribui la 
edificarea unei lumi mai drepte şi mai 
bune. S-au stabilit, totodată, numeroase 
acţiuni de cooperare bilaterală în dome- 
niile industrial, agricol, forestier — s-au 
încheiat acorduri de schimburi comerciale, 


culturale, ştiinţifice. 
C. Dumitru 

Candidaţi 


Un număr de 11 candidaţi vor 
participa la alegerile preziden- 
tiale din Venezuela, programate 
să se desfășoare la 3 decembrie 
a.c., a anunțat la Caracas Con- 
siliul Electoral Suprem. Cele mai 
mari șanse, în opinia observatori- 
lor politici, le întrunesc Luis Pi- 
nerua Ordaz, reprezentantul par- 
tidului de guvernămint, „Acțiunea 
Democratică“, și Luis Herrera 
Campins, candidatul „Partidului 
Social-Creștin“ (C.O.P.E.I.), prin- 
cipala forță a opoziţiei. 


Sprijin 


După cum a anunțat la Geneva 
Secretariatul  U.N.C.T.A.D., gu- 
vernul de la Berna a hotărit 
anularea sumelor datorate de 
un număr de șapte țări în curs 
de dezvoltare către partea el- 
vețiană și transformarea acestor 
debite în donații, în sprijinul dez- 
voltării. Decizia guvernului elve- 
tian are efecte retroactive (de 
la 1 ianuarie 1978) şi a fost 
adoptată pentru  exonerarea de 
datorii a Indiei, Pakistanului, 
Bangladesh, Kenyei, Nepalului, 
Camerunului și Indoneziei. Va- 
loarea nominală a creditelor 
anulate, inclusiv dobinzile, este 
de 247,4 milioane franci elve- 
tieni. O hotărire similară fusese 
luată, anterior, de Marea Bri- 
tanie. 


Solutie 


Cel mai înalt magistrat din Not- 
tingham, Sergeant Betts, a de- 
clarat că acest oraş deține tris- 
tul record al celui mai ridicat nu- 
măr de infracțiuni de diferite fe- 
luri din Marea Britanie, relatează 
cotidianul „The Times". Ceea ce 
se intimplă în orașul nostru, a 
spus el, este greu de imaginat. 


Betts a opinat că în cadrul cam- 
paniei ce trebuie iniţiată de ur- 
gență pentru reducerea crimina- 
lităţii trebuie folosită o gamă va- 
riată de mijloace, inclusiv popu- 
laritatea de care se bucură 
echipa de fotbal a orașului, ciș- 
tigătoarea campionatului brita- 
nic. Dacă am folosi pentru com- 
baterea violenței numai o parte 
din entuziasmul cu care ne sus- 
ținem echipa, copiii și nepoții 
noștri ar putea privi viitorul cu 
mai multă încredere, a atirmat 
magistratul din Nottingham. 


Tutun 


Consiliul de Miniştri al Italiei a 
adoptat un proiect de lege în 
baza căruia se interzice orice 
publicitate, pe teritoriul ţării, 
pentru tirme italiene sau străine 
producătoare de țigarete. De 
asemenea, pachetele de ţigări 
puse în vinzare de Monopolul 
italian al tutunului vor purta pe 
ele inscripția: „Tutunul este 
dăunător“. Noua lege prevede și 
o serie de sancțiuni pentru con- 
travenienți. 


Moro 


Roma va avea în curind o Piaţă 
Aldo Moro, în memoria președin- 
telui democrației creştine asasi- 
nat la 9 mai a.c. de către gru- 
parea teroristă „Brigăzile roșii“, 
după 54 de zile de detenţiune. 
Decizia a fost luată în unanimi- 
tate săptămina trecută — la ini- 
țiativa primarului Giulio Carlo 
Argan — de către consiliul mu- 
nicipal, care a „rebotezat“ Piaţa 
ştiinţelor, din - cartierul universi- 
tar, situat în centrul capitalei. 
Consiliul municipal urmează să 
aleagă alte cinci străzi care vor 
primi numele celor cinci membri 
ai gărzii lui Moro, uciși cu pri- 
lejul răpirii din 16 martie. 


„Pace pe stadioane“ — deviza sub care s-au desfăşurat Jocu- 
rile africane de la Alger 


Borst SEES O LE 

tatea oraşului Tokio 


| 
| O privire de ansamblu de la Expoziţia spațială din vecină- 


burg au fost recuperate, recent, de poliţie. În imagine, „Ma- 
dame Leriaux“, de Renoir (stînga), şi „În faţa oglinzii“, de 


LON razi 18 eoe 


Un insolit baraj 
de protecție a 
plajelor newyor- 
keze împotriva 
poluării cu petrol 


Degas | 

Ai A | DiR e- e n sai 
A 4 țări. După terminarea tuturor 
pa lucrărilor, Arabia Saudită ur- 


În Arabia Saudită se află în stu- 
diu un proiect de rezolvare a cri- 
zei de apă prin construirea unui 
număr de șase conducte pentru 
transportul apelor Nilului din Su- 
dan și pină la Jeddah, de unde, 
tot prin conducte, apa va îi pom- 
pată pină la Riad, în apropierea 
căruia se prevede construcția 
unui mare lac de acumulare. Se 
apreciază că valoarea lucrării, 
al cărei proiect se află deja în 
stadiu de elaborare, va fi de 
2 miliarde dolari. Conductele 
urmează să fie construite în nu- 
mai trei ani, iar la lucrări vor 
participa specialiști din 28 de 


mează să obțină anual din Nil 
20 milioane kilometri cubi de 
apă. Proiectul construcţiei con- 
ductelor care să lege Nilul de 
Arabia Saudită, trecind pe sub 
Marea Roșie, a fost luat în con- 
siderare după eșecul proiectului 
precedent, care prevedea remor- 
carea pină la țărmurile Arabiei 
Saudite a unor aisberguri din 
Antarctica.  Calculele au arătat 
că o asemenea rezolvare ar fi 
exagerat de costisitoare din 
cauza reducerii considerabile a 
volumului muntelui de gheață 
in timpul transportului. 


| 
Prima fotografie 
a micuței Louise, 
primul copil con- 
ceput în eprubetă 
şi introdus apoi 
în uterul matern. 
Alături, părinții 
fetiţei. Este o rea- 
lizare — apreciată 
drept un miracol 
medical — a doc- 
torilor britanici 
Patrick Steptoe şi 
Robert Edwards 


Edward Heath, fostul premier britanic, se dovedeşte foarte 


activ pe scena... muzicală. În imagine, dirijind o repetiție a 
unei orchestre de tineret, în pregătirea unui concert la Al- 
bert Hall 


Proteste la sediul central, din Bruxelles, al Societății bancare 

generale. Militanți sindicali își reafirmă, astfel, voința ca ne- 

gocierile dintre reprezentanții băncilor şi lucrătorii acestora 
să ducă la satisfacerea revendicărilor lor 

Fanatism 


Fanatismul religios — precizează 
poliția — este la originea unei 
neobișnuite și cutremurătoare si- 
nucideri : o mamă împreună cu 
cei șapte copii ai săi, care s-au 
aruncat de la etajul 11 al unui 
hotel din Salt Lake City (S.U.A.). 
Acest gest disperat a urmat si- 
nuciderii, cu citeva zile inainte, 
a capului familiei — Bruce Lon- 
go —, cunoscut, de asemenea, și 
sub numele de Emmanuel David, 
excomunicat, de acum 15 ani, de 
secta  mormonă din care făcea 
parte. 


„France“ 


Amenajarea pachebotului „Fran- 
ce“ în hotel plutitor şi centru de 
expoziţii îl va costa pe noul pro- 
prietar — un om de afaceri sau- 
dit — suma de 130 milioane de 
franci, o dată și jumătate mai 
mult decit prețul de achiziţio- 
nare a navei. În noua formulă, 
„France“ va cuprinde două 
hoteluri de lux și un al treilea 
hotel-turistic, cu un total 
de peste 1200 camere. Pache- 
botul va adăposti, totodată, un 
„centru cultural francez“ și un 
important muzeu. 


“Expoziţie 


Institutul de medicină tradiţio- 
nală chineză din provincia Șensi 
a deschis o expoziţie privind is- 
toria multimilenară a medicinei 
în China. Expoziţia înfățișează 
succese de pionierat ale practi- 
cii medicale chineze în timpurile 
antice. O asemenea realizare a 
medicinei chineze din antichi- 
tate este anestezia generală 
pentru operații cezariene făcute 
de Hua To, medic chinez de 
faimă în secolul Ili î.e.n. ; o altă 
realizare este un vaccin antic îm- 
potriva variolei. Sint, de aseme- 
nea, expuse ace pentru acupunc- 
tură din piatră din epoca neoli- 
tică, medicamente de pe vremea 
dinastiei Ciu de vest (sec. XI 
i.e.n. — 771 î.e.n.), tăblițe de pia- 
tră cu rețete. Moștenirea medi- 
cinei antice chineze cuprinde zeci 
de mii de rețete _verilicate şi 
8 000 de lucrări de literatură me- 
dicală, care formează un sistem 
teoretic unic. Expoziţia ilustrează, 
de asemenea, activitatea sani- 
tară în anii de după eliberare. 


Revelaţii 


Biroul Federal de Investigații 
(F.B.1.) cunoştea, în 1974, faptul 
că unom de afaceri din Missouri 
a plătit — după asasinarea, la 
Memphis (4 aprilie 1968), a mi- 
litantului de culoare Martin 
Luther King — o sumă de bani 
lui James Earl Ray, autorul cri- 
mei. „New York Times" — care 
relevă aceasta — citează un do- 
cument intern al F.B.I, datat 
la 19 martie 1974, primul act 
oficial dat publicității. Raportul 
F.B.I. se baza pe declaraţiile unui 
anume Russel Byers. Documen- 
tul nu precizează numele omu- 
lui de afaceri pus în cauză, dar 
„New York Times“ afirmă — ci- 
tind surse guvernamentale = că 
Byers l-a identilicat pe John 
Kautimann, fost agent de 
schimb, decedat în 1974. Ziarul 
mai relevă că Byers a indicat 
comisiei de anchetă a Camerei 
Reprezentanților că refuzase, la 
sfirșitul anului 1966 şi începutul 
lui 1967, o ofertă de 50000 do- 
lari pentru a-l impușca pe King. 
Această ofertă, a precizat Byers, 

i-a fost făcută de doi oameni de 
afaceri din Missouri — John 
Kaulfmann şi John Sutherland. 


„Somaj“ 


Gardienii de la singura  închi- 
soare din Liechtenstein — prin- 
cipatul de 170 kilometri pătrați, 
cu o populație de 25000 locui- 
tori, situat intre Austria și Elve- 
tia — șomează de citeva zile, de- 
oarece penitenciarul lor a rămas 
fără clienţi. Ultimul deţinut și-a 
terminat pedeapsa la 1 august, 
și de atunci nici un locuitor nu 
a mai încălcat legea. 


Schimb 


O tinără femeie de 19 ani și-a 
vindut copilul, în virstă de 4 
luni, unui necunoscut pentru 
suma de 10 mărci. Potrivit po- 
liţiei din Goettingen (R.F.G.), ti- 
năra mamă l-a întîlnit pe cum- 
părător — un bărbat de 36 de 
ani — într-o cafenea, acesta pro- 
punindu-i un schimb sui gene- 
ris : cîinele său pentru bebeluș. 
Femeia a refuzat ciinele, dar a 
cerut, în schimb, cele 10 mărci. 
Actul de „vinzare-cumpărare“ a 
fost întocmit pe o factură a ca- 
fenelei. Sesizată, poliția a găsit 
copilul, pe care l-a încredinţat 
bunicii sale. Este căutată mama, 


care a dispărut imediat după 
tranzacție. 

Dolar 
Comisia bancară a Senatului 


S.U.A. a autorizat, în unanimi- 
tate (și în principiu), crearea 
unei noi piese de 1 dolar avind 
imprimată efigia unei militante 
de la inceputul secolului — Su- 
san Anthony. Respingind o pro- 
punere care cerea trecerea la 
vot după un prealabil studiu de 
piaţă privind şansele de circu- 
lație ale unei asemenea mone- 
de, Comisia a aprobat, pe de 
altă parte, un amendament spe- 


- cilicînd ca pe reversul piesei să 


figureze o acvilă aşezată pe 
Lună. Departamentul finanţelor a 
arătat că dacă intervine apro- 


barea Congresului în acest an, 
noua piesă de 1 dolar va putea 
intra în circulaţie peste 12 luni. 


O ultimă verificare a unuia din moduli spaţiali care vor 
ajunge pe Venus în-decembrie a.c., în urma lansării sondei 
„Pioneer“ de la baza spaţială Cape Kennedy 


Rubrică realizată de Ilie Olteanu 

Un vast plan 
de dezvoltare 


a agriculturii 


Hotărîrile Plenarei C.C. al P.C.US. cu 
privire la dezvoltarea în continuare a 
agriculturii sovietice, concluziile desprinse 
din raportul prezentat cu acesc prilej de 
tovarășul Leonid Ilici Brejnev fac, în pre- 
zent, obiectul unor ample dezbateri la 
scară națională, comuniștii, toți oamenii 
muncii  exprimîndu-și aprobarea şi, în 
egală măsură, preocuparea de aflare a 
celor mai potrivite căi şi mijloace în ve- 
derea transpunerii integrale în viață a 
planului stabilit de conducerea partidului 
în această direcție. 

Problemele ridicate de C.C. al P.C.US. 
în domeniul agriculturii sînt mari şi com- 
plexe, iar pentru atingerea țelurilor sta- 
bilite vor fi necesare eforturi încordate, 
energia şi inițiativa creatoare a maselor, 
întreaga experiență bogată a partidului, 
cunoștințele și arta organizatorică a ca- 
drelor lui, sublinia L. I. Brejnev. Dar, 
aprecia secretarul general al C.C. al 
P.C.U.S., rezolvarea lor va permite ridica- 
rea bunăstării poporului pe o treaptă 
nouă, acesta fiind, în fond, sensul măsuri- 
lor adoptate. 

Actuala politică agrară a P.C.US. își 
are începutul la Plenara din martie 1965 
a Comitetului Central, Congresul al XXV- 
lea al partidului, din 1976, stabilind, de 
asemenea, sarcinile dezvoltării agricul- 
turii în cel de-al 10-lea cincinal. Ridicînd, 
în luna iulie a.c., în fața Plenarei Comite- 
tului Central, la mai bine de doi ani de la 
Congres, problema dezvoltării agriculturii, 
Biroul Politie al C.C. al PC.US. a avut 
în vedere, în primul rînd, să concentreze 
atenţia asupra soluționării celor mai ac- 
tuale probleme ale producţiei agricole, 
folosirii mai eficiente a mijloacelor inves- 
tite în vederea creșterii acestei ramuri, să 
mobilizeze partidul și poporul în vederea 
îndeplinirii cu succes a planului cincinal, 
atit în domeniul sporirii producției și achi- 
zițiilor de produse agricole, cît şi în do- 
meniul înfăptuirii programului de conso- 
lidare a bazei tehnico-materiale a satu- 
lui ; şi, de asemenea, a avut în atenţie 
stabilirea direcțiilor principale de dezvol- 

Crește ponderea maşinilor agricole mo- 
derne de mare capacitate, tonaj şi produc- 
tivitate 


tare continuă a agriculturii și ramurilor 
care asigură industrializarea acesteia şi 
progresul  tehnico-științific, dezbaterea 
unor probleme ale economiei, perfecționa- 
rea planificării şi dezvoltării sociale la 
sate. 

În anii care au trecut de la Plenara din 
martie 1965 a C.C. al P.C.U.S., agricultura 
sovietică a făcut paşi mari înainte În dez- 
voltarea economică și socială, partidul 


soluționînd un cerc larg de probleme., 


O atenție de prim ordin a fost acordată 
consolidării considerabile a bazei teh- 
nico-materiale a agriculturii prin accele- 
rarea ritmurilor de mecanizare, chimizare 
şi îmbunătăţiri funciare. S-a făcut tot 
posibilul pentru intensificarea producţiei 
agricole, fiind în primul rînd modificat 
punctul de vedere faţă de problema inves- 
tițiilor în agricultură. Au fost  redistri- 
buite fondurile în economia naţională, 
asigurîndu-se o sporire considerabilă _ a 
investițiilor în agricultură. În scopul cre- 
ării pentru agricultură a unei baze indus- 
triale moderne, au fost create ramuri 
specializate independente ca economia 
apelor şi îmbunătățirile funciare, construc- 
ţia de maşini pentru zootehnie şi pro- 
ducția de furaje, construcţiile agricole, 
industria de furaje combinate şi micro- 
biologice. O mare dezvoltare au căpătat 
industria de tractoare și mașini agricole, 
producția de îngrășăminte minerale, in- 
dustria prelucrătoare. Astfel, a fost reîn- 
noit aproape complet parcul de mașini şi 
tractoare al  colhozurilor şi sovhnzurilor, 
a fost îmbunătăţită componenţa sa cali- 
tativă, a crescut ponderea de mașini mo- 
derne de mai mare capacitate, tonaj şi 
productivitate. Au sporit, de asemenea, de 
peste două ori capacităţile energetice ale 
întreprinderilor agricole, continuînd, in- 


tens, procesul de electrificare al agri- 
culturii. | 

O mare atenţie s-a acordat chimizării 
şi îmbunătăţirilor funciare, numai în anul 
care a trecut fiind livrate agriculturii 
7T milioane tone i minerale 
faţă de 27 milioane tone în 1965. A fost, 


tățiri se vor investi aproximativ 
40 miliarde ruble. 

Ca urmare a măsurilor luate, recolta a 
crescut la toate produsele agricole și s-au 
înregistrat procese pozitive în dezvoltarea 
zootehniei. Este grăitor, de altfel, faptul 
că venitul global al colhozurilor a fost, în 
1977, de două ori mai ridicat decît media 
pe an din cel de al 7-lea cincinal, sistemul 

în ansambiu, lucrind în ultimii 


crescut cu 1,8 ori; de asemenea, vînzarea 
de mărfuri în localităţile sătești a sporit, 


ţiei partidului și statului — aceste rezul- 
tate nu sînt pe deplin mulțumitoare. Așa 
cum sublinia, de altfel, tovarășul L. I. 
Brejnev, în sectorul agricol nu totul se 
prezintă la nivelul exigenţelor, există încă 
o serie de lipsuri şi dificultăți, de rămi- 
neri în urmă. Astfel, menţiona secretarul 
general al C.C. al P.C.U.S., mulţi ani, din- 
tr-o serie de motive, nu s-a reușit să se 
reglementeze în mod corespunzător siste- 
mul de retribuire a muncii la sate; apli- 
carea unor noi tehnologii în producție 
rămîne serios în urmă, calitatea mașinilor 

i fiind o problemă ce necesită re- 


reparațiilor şi a serviciului tehnic neco- 

. Multe mijloace tehnice se 
uzează şi sînt scoase din funcțiune îna- 
inte de timp, nu sînt folosite rațional com- 
bustibilul și uleiurile, nu există suficienți 
mecanizatori, este redus coeficientul de 
folosire a tractoarelor. Nu sînt satisfăcute 
necesitățile agriculturii cu ierbicide și pre- 
parate împotriva dăunătorilor, agricultura 
pierzînd, din această cauză, o mare canti- 
tate de produse: Adesea, recoltele de pe 
terenurile irigate se deosebesc prea puţin 
de rezultatele agriculturii neirigate, iar 
în ceea ce privește șeptelul, actualul său 
nivel de dezvoltare nu corespunde nece- 
sităţilor în creștere rapidă. 

Măsurile adoptate de Plenara C.C. al 
P.C.U.S. vizează lichidarea cît mai grab- 
nică a unor asemenea stări de lucruri, 
sarcina principală pusă în fața agriculturii 
fiind de a obține dezvoltarea  multilate- 
rală, dinamică a tuturor ramurilor ei, 
aprovizionarea sigură a țării cu alimente 
şi materii prime agricole, urmărindu-se ca 
sporirea producției lor să asigure creşte- 
rea sensibilă în continuare a nivelului de 
trai al poporului. Se acordă, în continuare, 
o atenţie maximă înzestrării tehnico-ma- 
teriale a agriculturii din punct de vedere 
cantitativ și, îndeosebi, calitativ, astfel 

încît în viitorul cincinal să fie desăvîrşită 
mecanizarea completă a lucrărilor la toate 
culturile agricole de cea mai mare impor- 
tanţă și ridicată la un nivel mai înalt 
mecanizarea în zootehnie. Considerînd tre- 
cerea agriculturii pe o bază industrială 
ca una din sarcinile fundamentale de cea 
mai mare actualitate, C.C. al PC.US. a 
adoptat hotărîri .cu privire la dezvoltarea 
în continuare a mecanizării complete, do- 
tării colhozurilor și sovhozurilor cu teh- 
nică de înaltă productivitate, atît pentru 
agricultură, cât şi pentru creşterea ani- 
malelor și producţiei de furaje. 

Pentru intensificarea producţiei agri- 
cole se are în vedere, de asemenea, spo- 
rirea producţiei de îngrășăminte minerale 
şi mijloace de protecţie a plantelor, în- 
deosebi ierbicide și preparate împotriva 
dăunătorilor agricoli ; vor fi dezvoltate 
fusţinut lucrările de ameliorare a terenu- 
rilor, un rol important revenind în aceas- 
tă direcție activităţii institutelor de cer- 
cetări, chemate să îmbunătăţească, prin 
toate mijloacele, aplicarea în producţie a 
realizărilor științei. 

Un alt complex de măsuri a fost ela- 
borat de CC. al PCUS. în vederea creş- 
terii producţiei de carne, lapte și alte pro- 
duse, obiectivul urmărit fiind acela de 
transformare a zootehniei într-o ramură 
modernă de înaltă eficiență. Se va acorda, 
de asemenea, atenţie şi gospodăriilor in- 
dividuale ale colhoznicilor, muncitorilor şi 
funcționarilor, care, așa cum subliniază 
documentele Plenarei C.C. al P.C.US., re- 
prezintă o sursă importantă de completare 
a resurselor alimentare, precum și gospo- 
dăriilor auxiliare ale întreprinderilor in- 
dustriale, întreprinderilor alimentaţiei pu- 
blice și altor organizaţii care trebuie să 
joace un rol util în îmbunătăţirea aprovi- 
zionării. 

În Uniunea Sovietică, o preocupare 
deosebită o constituie producţia de ce- 
reale, apreciată, la Congresul al XXV-lea 
al P:C.U.S., ca sector de şoc al aztivităţii. 
În primii doi ani ai actualului cincinal, 
recolta medie anuală de cereale a fost de 
209,8 milioane tone, față de 210 milioane 
tone, cît prevedeau sarcinile. Cu toate 
acestea, cerealele, îndeosebi cele pentru 
furaje, sint deocamdată insuficiente, ce- 
rinţele faţă de ele crescînd mai repede 
decit producţia. De asemenea, marile osci- 
laţii ale recoltelor globale de cereale din 
diferiți ani se răsfrîng negativ asupra 
zootehniei. Măsurile preconizate pentru 
dezvoltarea  mecanizării,  chimizării şi 
amelioraţiilor vor permite o dezvoltare 
mai stabilă a economiei cerealiere, creş- 
terea de la un an la altul a recoltelor de 
cereale. Conducerea partidului și statului 
sovietic subliniază, în acest sens, că în 
anii 1981—1985 este necesar să se ajungă 
la o rezoltă globală medie de cereale de 
238—243 milioane tone, iar pînă în 1990, 
aceasta să fie sporită la o tonă de fiecare 
om în medie pe ţară, producţia de carne 
urmind să crească, pînă la sfîrşitul urmă- 
torului cincinal, la 19,5 milioane tone. 

Etapa nouă a luptei pentru avîntul agri- 
culturii în U.R.S.S. ridică, fără îndoială, 
sarcini sporite în fața comuniştilor sovi- 
etici, a întregului popor. Adeziunea şi 
sprijinul total de care se bucură măsurile 
luate de conducerea partidului și statului 
pentru dezvoltarea în continuare a agri- 
culturii, amploarea acţiunilor ce au loc 
pentru transformarea imediată în prac- 
tică a acestora constituie chezăşia obţinerii 
unor noi și însemnate succese în acest 
important sector, parte inalienabilă a pro- 
gresului economic al întregii țări. 


Vasile Crișu 


MADRID 


Loialitatea armatei 
și calculele teroriștilor 


Vara spaniolă, cu afluxul turiștilor şi vacanțele pe coastele însorite, pare tulbu- 
rată de evenimente politice, împușcăturile care s-au făcut auzite în plin centrul Ma- 
dridului aparţin întimplării ? În capitala Spaniei răspunsul este negativ. Fiecare pas 
în direcţia aprofundării democraţiei a fost însoţit de o recrudescenţă a violenței — 
regizată de forțele obscure ale trecutului, pentru că, indiferent de eticheta pe care o 

, faptele lor nu-i pot plasa pe autorii de atentate decit în rindul celor ce 
împing spre reîntoarcere la o epocă de tristă aducere aminte. 


Distanţa în timp a fost de numai cîteva 
ore. Vineri 21 iulie, la ceasurile dimineții, 
atunci cînd traficul automobilistic în zona 
centrală a Madridului se află la un punct 
de vîrf, doi bărbaţi şi o femeie furau un 
taxi. Aveau nevoie de acest vehicul pen- 
tru a ataca automobilul unui general. 
Citeva focuri de armă trase rapid şi precis 
au pus capăt vieţii generalului Juan San- 
chez Ramos (64 ani) și aghiotantului său 
— locotenent-colonelul Juan Perez Ro- 
driguez (59 ani). Atentatul s-a consumat 
în fracţiunile unui minut. Dar un poliţist, 
aflat în apropiere, a avut timpul necesar 
să deschidă focul asupra taxiului care 
fugea de la locul crimei. S-ar părea — 
după sîngele descoperit, mai tîrziu, pe 
bancheta mașinii — că unul din atentatori 
a fost rănit. Poliţia a declanșat o amplă 
operaţiune : zeci de persoane interogate, 
verificări ale actelor de identitate, control 
al circulaţiei. S-au anunţat cîteva arestări 
de teroriști, dar autorii atentatului n-au 
putut fi, încă, identificaţi. Trei organizaţii 
şi-au asumat responsabilitatea acestui act 
terorist. Două folosesc titulaturi de stînga, 
însă, potrivit multor opinii, desfășoară o 
activitate ce coincide, în mod suspect, cu 
interesele și calculele extremei drepte: 
Cea de a treia organizaţie care pretinde a 
fi comis sîngeroasa crimă este ETA 
— gruparea bască care profesează un pe- 
riculos extremism şi nu ezită să recurgă la 
terorism. Oricum, este semnificativ că 
toate forțele politice spaniole au con- 
damnat viguros terorismul, considerîndu-l 
injustificabil şi dăunător procesului de 
democratizare pe care îl parcurge ţara. 
Chiar și în Țara Bascilor utilizarea vio- 
lenţei oarbe a fost repudiată de vaste sec- 
toare care înţeleg că lupta politică nu 
poate fi înlocuită prin terorism. 

Tot vineri 21 iulie, adică în aceeași zi 
în care gloanţele curmau firul vieţii gene- 
ralului Sanchez Ramos, parlamentul avea 


Parlamentul spaniol 
păstrează un minut 
de tăcere în memo- 
ria celor doi ofițeri 
superiori asasinați de 
terorişti. În prim 
plan : premierul Sua- 
rez. Alături de el— 
generalul Gutierrez 
Mellado, ministrul 
apărării 


să finalizeze đezbaterea sa constituțională 
— zece luni de elaborare minuțioasă, trei 
săptămîni de deliberări. Către seară, pro- 
iectul noii Constituţii — document care 
consacră prefacerile democratice din 
Spania şi creează premise pentru o evoluție 
continuă în același spirit — a fost adoptat 
cu o majoritate impresionantă : 258 voturi 
pentru, două contra şi 14 abţineri. S-au 
abținut deputaţii de extremă dreaptă și 
au părăsit hemiciclul, înainte de vot, re- 
prezentanţii Partidului naţionalist basc. 
Documentul adoptat de Congresul deputa- 
ților urmează a fi examinat, la sfîrşitul 
acestei luni, în Senat şi, apoi, supus unui 
referendum popular care, după toate su- 
vai ar trebui să aibă loc în octom- 

e. 

Coincidenţa dintre cele două eveni- 
mente, faptul că teroriștii au ales ziua 
adoptării Constituţiei în Cortesuri pentru 
a asasina pe cei doi ofițeri superiori, re- 
levă un substrat politic. Premierul Adolfo 
Suarez avea să constate : „De fiecare dată 
cînd începem o etapă capitală pe drumul 
democraţiei, terorismul își face apariţia 
pentru a încerca să destabilizeze ţara“. 
Scurta istorie a Spaniei post-franchiste stă 
mărturie a acestor stranii  coincidenţe: 
n-a existat moment important care să 
semnifice îndepărtarea de dictatură şi de 
practicile ei, fără ca teroriștii să intre în 
scenă. Ultimul act terorist vine să se pro- 
ducă într-un moment în care dreapta a 
cunoscut o no înfrîngere. Constituţia 
spaniolă, chiar nu este perfectă în 
raport cu exigenţele forțelor democratice, 
marchează un progres considerabil pe 
planul consolidării unei democraţii tinere. 
Constituţia pe care poporul va fi chemat 
s-o ratifice este născută din consensul 
partidelor politice care exprimă imensa 
majoritate a alegătorilor — un consens 
destinat să faciliteze reconcilierea după 
patru decenii de diviziuni şi  înfruntări 
dramatice, 

De ce teroriștii au ales drept victime doi 
ofițeri superiori ? La Madrid nu există 
dubii: a fost un act deliberat pentru a 
provoca armata, determinînd-o să iasă din 
cazărmi şi să-și asume un rol politic. S-a 
urmărit nu numai testarea reacției mili- 
tarilor, ci, pur și simplu, împingerea 
acestora pe un drum care nu ar fi putut 
duce decit spre mormîntul democrației. 
Săptăminalul  „„Cambio-l6* afirmă că 
atentatul a avut drept scop „dinamitarea 
libertăţii spaniole, provociînd o înfruntare 
între armată şi alte organe ale statului“, 
amintind că democratizarea este insepara- 
bilă de atitudinea militarilor. Cei ce au 
apăsat pe trăgaci nu ignorau ponderea 
armatei în actualul echilibru politic spa- 
niol. Or, ei doreau să distrugă tocmai 
acest echilibru. După cum sublinia ge- 
neral-locotenentul Gutierrez Mellado, 
vice-președinte al guvernului și ministru 
al apărării, într-o alocuţiune televizată, 
„asemenea atentate vizează să rupă 
Spania, să ne submineze moralul, să dis- 
trugă nervii guvernului şi oamenilor po- 
litici, să semene diviziune între spanioli, 
neliniştea printre păstrătorii ordinii pu- 
blice, îndoiala în sînul armatei“. Însă, 
sublinia generalul, poporul spaniol nu a 
putut fi atras în această cursă. Forţele 
armate au dovedit sînge rece, simţ al dis- 
ciplinei, o atitudine civică remarcabilă. 
Militarii nu s-au lăsat provocaţi de 
dreapta care revendica „armata la putere“ 
şi de editorialele incitatoare ale unor ga- 
zete extremiste gen „El Alcazar“. Funera- 
liile ofiţerilor asasinați s-au desfășurat 
într-un cadru strict militar şi într-o am- 
bianță de demnitate. Nostalgicii franchis- 
mului n-au avut acces la ceremonia fu- 
nerară. S-a evitat, cu atenţie, tot ceea ce 
ar fi putut da coloratură politică eveni- 
mentului. La o săptămînă de la asasina- 
rea celor doi ofițeri, comandanții armatei 
àu publicat o declaraţie în care afirmă ca- 
tegoric : „Nici un act terorist nu va abate 
forțele armate de la îndeplinirea datoriei 
lor în serviciul Spaniei, sub comanda su- 
premă a regelui și sub autoritatea şi con- 
ducerea guvernului“. Declaraţia are o 
semnificaţie clară. Loialitatea armatei s-a 
dovedit mai puternică decit reticenţele pe 
care ar fi putut să le manifeste unele ca- 
dre militare sensibile la argumentele 
dreptei. 

Parlamentul a adoptat, în zilele urmă- 
toare, un proiect de lege guvernamental 
avînd drept obiect combaterea terorismu- 
lui. Noua lege acordă poliţiei un plus de 
prerogative în lupta împotriva grupărilor 
subversive. În același timp, rămîne pre- 
ocupantă starea de agitaţie din Țara Bas- 
cilor. Indiferent dacă atentatul de la 
Madrid poartă sau nu semnătura ETA 
(experții înclină spre autenticitatea comu- 
nicatului), problemele autonomiei provin- 
ciei rămîn ascuţite. Autorităţile au făcut o 
serie de concesii, au transferat noi prero- 
gative la nivelul provinciei, însă marja 
de manevră a grupării guvernamentale 
— supusă unor multiple presiuni — este 
restrinsă. Concesiile făcute nu sînt soco- 
tite suficiente de către naționaliștii basci. 
Absența parlamentarilor Partidului naţio- 
nalist basc de la votul constituţional dez- 
văluie o stare de spirit. 

Stînga bască, condamnind categoric te- 
rorismul, apreciază pozitiv noua lege fun- 
damentală, comuniştii și socialiștii fiind 
hotăriţi să desfășoare o campanie în fa- 
voarea aprobării Constituției. Pentru 
stinga, singura strategie realistă în ac- 
tuala conjunctură este cea politică. Pro- 
blemele Țării Bascilor sînt de esență po- 
litică și mijloacele de soluționare a lor nu 
pot fi decît politice. Transformarea Țării 
Bascilor într-un nou Ulster n-ar servi de- 
cît interesele acelora ce vor să stopeze 
procesul democratic pe care Îl cunoaşte 
Spania. 


M. Ramură 


WASHINGTON 

Raporturile executiv-legislativ 
înaintea alegerilor 


Date economice, în mare măsură, nesatisfăcătoare. Proiecte legislative aminate 
Membrii Congresului trăiesc deja cu gîndul la alegerile din noiembrie. 


Întors la Washington de la reuniunea la 
nivel înalt de la Bonn, președintele Jimmy 
Carter s-a aflat în fața a ceea ce am putea 
numi trei categorii de probleme : starea 
contradictorie a economiei și în mare mă- 
sură opusă .previziunilor Administraţiei ; 
relaţiile deloc lipsite de tensiune cu Con- 
gresul ; încercările — care se vor arăta di- 


-ficile — de a traduce în fapte promisiunile 


luate la întrunirea „celor șapte“. În toate, 
opinia Executivului este că trebuie stabi- 
lite, în acest moment, o serie de priorităţi. 
Dar o analiză cit de sumară a vieţii po- 
litice interne americane evidenţiază aceeași 
opinie şi de partea Congresului care, po- 
trivit declaraţiei lui Thomas O'Neill, pre- 
şedintele Camerei Reprezentanţilor, „e pe 
cale de a-și stabili prioritățile“ pentru ur- 
mătoarele luni. Iar acestea constau în pro- 
bleme practice : a aproba 13 legi conside- 
rate urgente, a aproba forma finală a bu- 
getului şi a reînnoi autorizaţiile pentru 
programele care expiră în acest an. La 
sfîrșitul lui august, membrii Congresului 
intră în vacanţă ; în noiembrie vor avea 
loc alegerile, iar în ianuarie viitor un nou 
Congres se va instala pe colina Capitoliu- 
lui. Într-un fel, este de înţeles limitarea 
pe care actualii legislatori și-o impun pen- 
tru perioada relativ scurtă care a mai ră- 
mas. Similitudinile între modurile de a 
vedea lucrurile proprii Casei Albe și Con- 
gresului, în acest moment, sînt evidente, 
deși este limpede că poziţiile sînt în con- 
tinuare deosebite. 

îngrijorările esenţiale sînt determinate 
de domeniul economic. Inflaţia rămîne la 
un nivel foarte ridicat, atingînd, potrivit 
unor ultime cifre, un ritm anual de 11,4 la 
sută. Accentul pus, atît de președintele 
Carter, cît şi de președintele Băncii fede- 
rale de rezerve (Fed), William Miller, în 
ultimele lor declaraţii, pe necesitatea con- 
trolului rapid al inflaţiei este explicabil. 
Miller preciza că, în caz contrar, economia 
americană urmează să fie confruntată cu 
„O severă recesiune“ (de altfel, previziu- 
nile sale pentru următorul an, atît în ceea 
ce privește inflaţia, cît și în ceea ce pri- 
vește creşterea economică sînt mai pesi- 
miste decît ale Administraţiei). Dolarul a 
înregistrat o nouă scădere, depăşind alt 
record în comparaţie cu yenul. Singurul 
element mai clar pozitiv este reducerea 
cu 2 la sută a ratei șomajului, faţă de mo- 


mentul cînd Jimmy Carter a preluat con- - 


ducerea, ajungînd la 5,7 la sută, cifră care 
reprezintă nivelul cel mai scăzut din ul- 
timii patru ani. Incertitudinile privind vi- 
itorul economic, cu toate planurile antiin- 
flaţioniste elaborate de Administraţie, ră- 
mîn în continuare majore, încît observa- 
torii politici care urmăresc mai consecvent 
viaţa politică americană nu sînt surprinşi 
de întrebări de genul „Ce putem face ?“ 
auzite chiar la membri ai Administraţiei. 

Într-un moment în care alegerile pen- 
tru reînnoirea Congresului bat la ușă, 
această stare economică îndeamnă, în mod 
inevitabil, la o privire asupra a ceea ce a 
făcut Administraţia democrată în ultimele 
19 luni. Nu trebuie uitat că „alegerile de 
la jumătatea mandatului“ au fost întot- 
deauna un test pentru Casa Albă. Revista 
„U. S. News and World Report“ alcătu- 


— 


Preşedintele Carter : similitudini cu Con- 
grosul în modul de a vedea lucrurile, dar 
pozițiile sînt, în continuare, diferite 


iește o statistică a problemelor considerate 
cele mai importante de către Administra- 
ţie și a destinului lor. Oarecum surprinză- 
tor pentru unii, bilanţul de pînă acum nu 
este atît de fragil încît să justifice criti- 
cile, frecvente. Spre exemplu : în cele 19 
luni, nu s-a reușit reducerea şi controlul 
inflaţiei, dar a fost redus șomajul, au spo- 
rit preţurile agricole şi salariul minim ; 
adoptarea unei politici energetice, a unei 
reforme a taxelor, atingerea unui buget 
echilibrat, scăderea costurilor de spitali- 
zare rămîn, însă, probleme încă nedecise. 
În alte domenii, s-a reușit crearea unui 
Departament al energiei, a fost eliminată 
pensionarea obligatorie, a fost reorganizat 
personalul Casei Albe; au eșuat, pînă 
acum, crearea unui oficiu pentru protec- 
ţia consumatorului și reducerea numeroa- 
selor agenţii federale la doar 200 ; crearea 
unui plan naţional privind sănătatea, re- 
forma sistemului de asigurări, dezvoltarea 
politicii urbane, crearea unui Departament 
al educației ș.a. rămîn probleme nedecise. 
Revista „Newsweek“ considera, totuși, în 
aceeași ordine de idei că bilanţul la sfîr- 
şitul acestui an 1978 nu va fi chiar de ne- 
glijat : două tratate privind Canalul Pa- 
nama, ajutor acordat orașului New York, 
cea mai mare parte din programul ener- 
getic aprobat, un nou Departament al edu- 
caţiei şi o-lege a impozitelor „mai bună 
decît cred mulţi“. 

Numărul relativ mare de dosare încă 
nesoluționate (sau care au eșuat) are o du- 
blă explicaţie. În primul rînd, n-au trecut 
nici doi ani din actualul mandat și rezol- 
varea majorităţii problemelor, controver- 
sate, nu poate avea un termen înainte de 
1980. În al doilea rînd, modul în care sînt 
abordate depinde foarte mult de Congres 
şi de relaţiile acestuia cu Casa Albă. Şi, 
deși preşedintele și congresmenii, în ma- 
joritate, aparţin aceluiași partid, interesele 
lor nu sînt întotdeauna identice. Datorită 
împotrivirii Congresului, preşedintele Car- 
ter a trebuit să amine elaborarea unui 


plan național privind serviciile medicale 
— fapt care a pruvucat reacţia-energică a 
senatorului Edward Kennedy (susţinător 
devotat al unui asemenea plan); politician 
sprijinind, de regulă, iniţiativele preziden- 
tiale. Proiectul de reformă a serviciilor 
publice a fost „mutilat“, dar Jimmy Car- 
ter declară că nu va renunţa la ideile sale. 
În timpul campaniei electorale, Jimmy 
Carter a denunţat sistemul de impozite 
american drept „o ruşine pentru rasa 
umană“ şi, ca președinte, a făcut din re- 
forma acestui sistem una din priorităţile 
politicii sale. În urmă cu şapte luni a îna- 
intat o lege a impozitelor, dar, la sfîrşitul 
lunii trecute, comitetul „Ways and Means“ 
din Camera Reprezentanţilor a modificat 
cea mai mare parte din planul preşedinte- 
lui. Mai tirziu, proiectul va trece în Senat, 
unde sint de așteptat alte schimbări. „Cînd 
legea se va întoarce la Jimmy Carter pen- 
tru semnare, el va recunoaște foarte puţin 
ca aparținîndu-i“ („Newsweek“). Oarecum 
asemănător se prezintă și planul energe- 
tic. Promisiunile făcute, în acest domeniu, 
de președintele american la Bonn depind 
mult de ceea ce va aproba Congresul. În 
caz contrar, Jimmy Carter poate impune 
o taxă asupra importurilor de petrol, poate 
cere o sesiune specială a Congresului, în 
această problemă, sau poate recurge la 
alte măsuri extreme și în general neagrea- 
te. Dar posibilitatea unor astfel de acţiuni 
va determina, oare, mai multă supleţe din 
partea forului legislativ ? 

Faptul că multe din proiectele Admi- 
nistraţiei n-au fost aprobate de Congres, 
au fost neglijate sau primite cu răceală nu 
înseamnă că este vorba numai de slăbi- 
ciuni ale Casei Albe. În raporturile dintre 
forul legislativ şi forul executiv au existat 
mai întotdeauna deosebiri de vederi și ten- 
siune. Mai mult, situaţia din ultimii ani 
a prezentat caracteristici aparte : Congre- 
sul și-a reciîștigat unele din prerogativele 
pe care și le pierduse în decursul timpului 
și dorește să le menţină ; mulţi politicieni 
sînt oameni tineri care socotesc că nu da- 


BUENOS AIRES 


torează decît puţin Administraţiei ; se ma- 
nitestă o pronunțaiă independenţă nu nu- 
mai faţă de Casa Albă, dar şi față de pro- 
priul partid ; interesele locale atirnă ade- 
seori mai greu în balanța opiniilor. Un 
anume rol în conservarea unei tensiuni în- 
tre Executiv şi Legislativ l-a deţinut şi 
fermitatea preşedintelui în a accepta 
foarte greu compromisurile. Jimmy Carter 
declară și acum: „Aș putea foarte bine 
lua orice decizie... depinzînd de modul în 
care aceasta va afecta poziţia mea în son- 
daje. Nu cred că așa ceva ar fi cea mai 
potrivită atitudine de conducere a mea“, 

În altă ordine de idei, nu trebuie pier- 
dut din vedere că, totuși, între Casa Albă 
şi Congres există şi o anumită colaborare 
și înţelegere. Mulţi observatori sînt de pă- 
rere că președintele a trimis, în numai 19 
luni, un număr atît de mare de proiecte 
Congresului. (de regulă reticent), încît, 
chiar dacă numai o parte sînt aprobate, 
poate considera că a obținut un succes. E 
imposibil să fie rezolvat mult în atît de 
puţin timp, viaţa politică americană fiind 
supusă unui complicat proces legislativ. 

În sfîrşit, raporturile dintre Congres şi 
Administraţie stau, în aceste momente, şi 
sub semnul alegerilor din noiembrie, pen- 
tru reînnoirea forului legislativ. (Întregul 
efectiv al Camerei Reprezentanţilor şi © 
treime dintre senatori). Candidaţii vor ob- 
ține votul pe plan local mai puţin datorită 
poziţiei lor în problemele federale şi mai 
mult ca urmare a sprijinului acordat ches- 
tiunilor locale. De aici, suspendarea şi 
amînarea deciziilor importante solicitate 
de Administrație şi desprinderea unor 
priorități care sînt probleme practice ale 
momentului. În cele două luni dintre ale- 
geri şi instalarea viitorului Congres vor 
putea fi reluate dosare majore. Cum și în 
ce mod e greu de precizat, dar consilierii 
președintelui sînt de părere că viitorul re- 
laţiilor Congres-Administraţie nu dă mo- 
tive de neliniște. 


Stelian Turlea 


Noua structură a guvernului 


La Buenos Aires, se configurează un nou context politic şi o nouă structură 
de exercitare a puterii : Jorge Rafael Videla a renunțat la funcţiile de comandant-şef 
al forţelor armate terestre și de preşedinte al juntei militare de aaa păs- 


trindu-și doar pe aceea de șef al statului. 


Hotărîrea se înscrie în cadrul unui an- 
samblu de măsuri, aprobat recent de juntă, 
în care sînt incluse normele de funcţio- 
nare a noului guvern — instalat la 1 au- 
gust — precum şi noile atribuţii ale pu- 
terii executive și ale juntei militare. Mai 
multe clarificări se află în discursul 
radiotelevizat al preşedintelui Rafael Vi- 
dela, care a declarat că debutul celui de-al 
doilea mandat al său coincide cu începerea 
unei „noi faze“ a procesului de reorgani- 
zare naţională, în cursul căreia militarii și 
civilii vor avea un rol fundamental pen- 
tru instalarea unui regim democratic şi 
pluralist. Preşedintele a făcut un scurt 
bilanț al guvernării instalate după lovitura 
de stat de la 24 martie 1976: a constatat 
că în ţară domneşte ordinea, după înlătu- 
rarea haosului şi diminuarea acţiunilor 
teroriste ; a fost, de asemenea, restabilită 
pacea internă și reconstituită uniunea na- 
ţională. Această stabilitate, a spus preşe- 


Generalul Rafael Videla s-a retras din 

serviciul activ al armatei, menţinindu-și, 

în calitate de civil, funcţia de președinte 
al țării 


dintele, nu trebuie confundată cu imobi- 
lismul. Pe de altă parte, cea de-a doua 
etapă a reorganizării naţionale — etapă 
care debutează în prezent — ar trebui să 
aducă o „rectificare a greşelilor“ comise 
şi să „enunţe principii politice“. Acţiunea 
guvernului va fi, pe această cale, perfec- 
țţionată. Efectele se vor răstrînge și asupra 
politicii externe : „Dorim pacea, dar, în 
acelaşi timp, şi respectarea suveranităţii 
noastre. Dorim independenţa, dar nu izo- 
larea“. Toate aceste obiective, este de 
părere președintele Videla, nu pot fi rea- 
lizate decît printr-o simbioză între civili şi 
militari, „condiţia indispensabilă a instau- 
rării unui regim instituţional“, 

Se încheie, astfel, prima etapă, cea a 
stării de „excepţie“, în care generalul Vi- 
dela a preluat puterea. în locul său, în 
cadrul juntei, a fost numit generalul Ro- 
berto Viola. 

În cadrul noii repartizări a atribuţiilor, 
junta își va asuma responsabilitatea în- 
cheierii tratatelor de pace, de alianţă, de 
frontieră și de neutralitate. Puterea exe- 
cutivă, exercitată de preşedintele ţării, 
preia realizarea altor tratate, mai ales 
comerciale şi economice. Preşedintele va 
desemna membrii guvernului şi va numi, 
cu acordul prealabil al juntei, guvernato- 
rii provinciilor. Cu şase luni înaintea ex- 
pirării mandatului prezidenţial, junta va 
alege pe noul deţinător al funcţiei su- 
preme, din rîndurile ofiţerilor superiori ai 
forțelor armate. S-a anunţat, de aseme- 
nea, crearea unui Comitet Militar însărci- 
nat cu problemele excepţionale ale statului 
(securitatea naţională, decretarea măsuri- 
lor de urgenţă), din care fac parte pre- 
şedintele Videla, membrii guvernului şi ai 
juntei militare. 

Aceste reorientări fac parte dintr-o re- 
structurare prevăzută în așa-numitul „plan 
de reorganizare naţională“, iniţiat de for- 
tele armate în momentul preluării puterii 
de la fostul guvern peronist (martie 1976). 
Junta militară, organ superior al condu- 
cerii statului, se va reînnoi permanent, 
menționează același plan. Amiralul Emilio 
Masera a anunţat deja că va trece în re- 
zervă la 15 septembrie, ceea ce va face şi 
comandantul şef al aviaţiei, generalul de 
brigadă Orlando Ramon Agosti. 

Actuala conjunctură determină, deci, 
unele reașezări la nivelul puterii. Căci, 
dacă, în ciuda unor divergențe în cadrul 
juntei, mai ales între marină și armata te- 
restră, preşedintele Videla conta, fără 
probleme, pe sprijinul unanim şi necon- : 
diționat al armatei, în contextul actual el 
va trebui să cîştige consensul şi recunoaș- 
terea autorităţii sale. În calitate de pre- 
ședinte al naţiunii și ca militar în retra- 
gere nu va putea, de asemenea, să parti- 
cipe la reuniunile militarilor, de unde a 
izvorit, cel mai adesea, sprijinul necesar. 
Dar realitatea este că în favoarea preșe- 
dintelui pledează un număr de importanţi 
factori : fidelitatea verificată a actualului 
comandant-șef al armatei, generalul Viola, 
aprobarea iniţială a forţelor armate şi 
existența unui adversar comun în interio- 
rul țării — adepţii practicilor teroriste. 

Guvernul Videla va trebui să îndepli- 
nească rolul de stabilizator al situaţiei in- 
terne, factor al normalizării problemelor 
sociale și al însănătoșirii economice. Sindi- 
catele ca şi partidele (a căror activitate a 
fost şi rămîne suspendată) cer crearea con- 
diţiilor pentru revenirea lor în viaţa po- 
litică. Dar, deocamdată, nici unul din parti- 

dele argentiniene nu sînt capabile să se 
constituie într-o alternativă la guvernul 
militar. 

Cît priveşte situaţia economică, aici „nu 
este loc pentru optimism“, a declarat pur- 
tătorul de cuvînt al ministerului econo- 
miei : inflaţia s-a ridicat anul acesta la 
120 la sută (dublă faţă de așteptările ini- 
fiale) ; se constată o recesiune industrială 
considerabilă şi o situaţie critică în agri- 
cultură. În consecinţă, guvernul, deşi a ho- 
tărît dublarea, de la 1 august, a salariului 
minim şi o anumită flexibilitate a retribu- 
ției în sectorul particular, pe ansamblul 
economiei nu se poate vorbi de o creştere 
propriu-zisă a salariilor. Falimentul multor 
firme argentiniene a adus prejudicii im- 
portante intereselor naţiunii. În viitor, po- 
litica economică va trebui, deci, să ia mai 
atent în consideraţie interesele întreprin- 
derilor naţionale şi ale populaţiei. 

în planul politicii externe, guvernul este 
confruntat cu importante şi numeroase 


LISABONA 


probleme. Relaţiile Argentinei cu Statele 
Unite nu sînt „incordate“, a declarat mi- 
nistrul afacerilor externe, Oscar Montes, 
dar ele au trecut de la faza optimistă la un 
stadiu normal. „Statele Unite au o înţele- 
gere diferită a conceptului neintervențţiei 
în treburile interne ale altor ţări“, a de- 
clarat Montes, subliniind că Argentina nu 
va primi sfaturi de la alte ţări, chiar mai 
dezvoltate economic. Alte probleme în sus- 
pensie privesc încordarea apărută în rela- 
tiile cu Chile (probleme teritoriale în le- 
gătură cu Canalul Beagle), dificultăţile cu 
Brazilia, legate de valorificarea apelor flu- 
viului Paraná ; disputa cu Marea Britanie 
pe tema vechiului conflict al insulelor 
Maldive. 

în atenţia guvernului stă, aşadar, o a- 
gendă bogată de probleme, în vederea re- 
zolvării cărora s-a și ajuns la noua for- 
mulă de structură a puterii. 


Al. Tudor 


Iniţiativa 
prezidenţială 


In cele din urmă, în faţa imposibilității partidelor de a incheia un acord de 
guvernare, președintele Ramalho Eanes, în consens cu Consiliul Revoluţiei, a optat 
pentru soluţia unei formule de guvern de așa-numită „mediere prezidenţială“. 

La ora încheierii ediţiei noastre, numirea noului premier era numai o chestiune 
de ore. S-a ajuns aici în urma unei săptămîni dramatice, în cursul căreia palatul 
prezidenţial Belem şi-a lăsaţ deschise porţile tuturor liderilor politici și militari, în 
speranța rezolvării cît mai urgente a crizei de guvern Dna în urma rupturii 


coaliţiei socialist-centriste. 


Prăpastia dintre partidul socialist și 
Centrul Democratic și Social s-a dovedit 
a fi în cele din urmă mai adîncă decit s-ar 
fi putut crede. Considerente ideologice şi, 
nu în ultimă instanţă, electorale au îm- 
piedicat orice posibilitate de  împăcare. 
Nici ultimatumul pe care, la 1 august, 
preşedintele Eanes îl dădea partidelor po- 
litice, plasîndu-le în fața responsabilităţii 
proprii — şi anume aceea de a exploata 
pină la capăt posibilitățile de acori exis- 
tente în cadrul parlamentar pentru rezol- 
varea crizei — n-a fost de natură să mo- 
difice poziţiile iniţiale. Ultimatumul, ge- 
neralul Eanes l-a dat la 1 august, în cursul 
unei alocuțiuni  radiotelevizate. Le lăsa 
partidelor un răgaz de cîteva zile pentru 
găsirea unui acord. În cazul în care o în- 
țelegere de tip clasic s-ar fi dovedit im- 
posibilă, președintele — pentru a evita 
convocarea imediată a alegerilor an- 
ticipate — a propus soluția „medierii pre- 
zidenţiale“ care să respecte, în acelaşi 
timp, constituția democratică a ţării. Ba- 
zat în primul rînd pe încrederea preşedin- 
telui, un asemenea cabinet ar fi format de 
către un premier desemnat în funcţie de 

Preşedintele Ramalho Eanes — ieșirea din 
rezerva autoimpusă 


ponderea. parlamentară (deci - socialist) 
care, la rîndul său, şi-ar alege miniștrii în 
funcție Je necesităţi. Precizînd că formula 
nu reprezintă o coaliţie de partid, gene- 


valul Eanes a dat, practic, viitorului pre- 
mier un larg spaţiu de mişcare. 

După avertismentul lansat de  preşe- 
dintele Portugaliei, „mingea — cum se ex- 
prima un comentator — se află în terenul 
socialiștilor“, referirile la textul constitu- 
tional lăsînd partidului socialist, care dis- 
pune de cele mai multe locuri parlamen- 
tare, sarcina transpunerii în practică fie 
a primei soluţii (guvern de coaliţie), fie a 
celei de a doua (de mediere prezidenţială). 

O zi întreagă au durat dezbaterile Se- 
cretariatului Naţional al P.S.P., reunit de 
urgenţă a doua zi după alocuţiunea pre- 
zidenţială. Concluzia socialiștilor: răs- 
timpul de 4—5 zile acordat de preşedinte 
partidelor pentru a găsi o soluţie crizei 
guvernamentale este „excesiv de scurt“. 
El nu permite partidelor — arătau socia- 
liştii — să ajungă la acorduri „viabile“ pe 
care să se sprijine un guvem „majoritar, 
stabil şi coerent“. 

Orice posibilitate de acord între partidul 
socialist şi celelalte formaţiuni politice 
fiind, așadar, exclusă, soluţia prezidenţială 
a fost acceptată. Socialiştii, resemnaţi, 
după doi ani de guvernare, să cedeze ini- 
țiativa politică preşedintelui, remarcau, 
într-un articol semnat în „O Jornal“ de 
Salgado Zenha, unul din colaboratorii 
apropiaţi ai lui Mario Soares, că „revolu- 
ţia portugheză se va îmbrăca după moda 
de la Moncloa“ (aluzie la pactul naţional 
spaniol). „Rămine de aflat — încheia 
Salgado Zenha — cine este acel Suarez 
ce-i va succeda lui Soares“. 

Pentru comunişti, deşi — cum declara 
secretarul general al partidului, Alvaro 
Cunhal — ar fi fost bine ca soluția să 
fie găsită în cadrul pariamentar, principiul 
formării unui guvern de iniţiativă prezi- 
denţială este acceptabil. Dar acesta 
— preciza Alvaro Cunhal la ieşirea de la 
Palatul Belem, după consultările cu pre- 
şedintele Eanes — va trebui să se bucure 
„în mod necesar“ de sprijinul parlamen- 


„tului şi de o largă bază socială, „formarea 


sa trebuind să ţină seama, pe de altă 
parte, de rolul important pe care partidul 
socialist trebuie să-l aibă în constituirea 
oricărui guvern“. 

Iniţiativa prezidenţială a fost acceptată 
şi de celelalte două formaţiuni politice 
— Centrul Democratic și Social și Partidul 
Social Democrat — ai căror lideri, res- 
pectiv Freitas Do Amaral și Sâ Carneiro, 
i-au prezentat personal președintelui acor- 
dul partidelor lor. 

Așadar, evenimentele l-au obligat pe 
preşedinte să iasă din rezerva pe care şi-o 
impusese. A refuzat să intervină personal 
în viața politică a ţării din temerea, pu- 
blic exprimată, „de a nu provoca o între- 
rupere a procesului democratic“. Acceptă 
acum o participare directă, dar numai în 
limitele prevăzute de textul constitutio- 
nal, menţinîndu-și pe cît posibil rolul de 
arbitru al scenei politice portugheze. În 
cazul în care va reuși, guvernul „de me- 
diere prezidenţială“ ar avea şanse să su- 
pravieţuiască pînă la sfîrşitul actualei le- 
gislaturi (1980) 


Rodica Dumitrescu 


„Tirgul 


negustorilor 


de arme‘‘ 


Cea mai spectaculoasă criză 
a fost cea a firmei Lockheed. 
Pe parcursul anilor '60, compa- 
nia a fost cea mai mare firmă 
producătoare de arme din SUA 
şi „primul contractant” al Penta- 
gonului. Exportul de avioane 
Starfighter, vinzările in creştere 
în străinătate de aparate Her- 
cules şi Orion au sporit profitu- 
rile, dar Pentagonul a continuat 
să fie clientul principal, cu costi- 
sitoarele contracte privind con- 
strucția de rachete Polaris la 
Sunnyvale. Intensificarea războ- 
iului din Vietnam a adus com- 
paniei noi vinzări record, iar 
in anul fiscal care s-a încheiat 
in iunie 1965 Lockheed a primit 
comenzi ce totalizau 1,7 miliarde 
dolari, de două ori mai mult 
decit principalul ei 'concurent, 
General Dynamics. Avionul de 
transport Hercules, „Herky-Bird”, 
a devenit principalul transportor 
in Vietnamul de Sud, iar avio- 
nul cu reacţie Starfighter sau 
C-141 a transportat jumătate 
din militarii americani în Viet- 
nam. Perspectivele unor avioane 
de transport gigant păreau tot 
mai promițătoare, iar în 1964, 
Lockheed, la concurenţă cu Boe- 
ing, a ciștigat contractul Penta- 
gonului pentru fabricarea celui 
moi mare avion de transport— 
C-5-A Galaxy. Era de patru ori 
mai  incăpător , decit Hercules, 
capabil să transporte 700 de mi- 
litari sau 6 autocare militare de 
tip Greyhound ; şi aparatul des- 
chidea perspective de a fi trans- 
format, ulterior, în avion pe li- 
niile civile internaţionale. 

Dar situația companiei Lock- 
heed depindea în mod pericu- 
los de Pentagon, care a început, 
În scurt timp, să-i reducă co- 
menzile şi, ca urmare a puterii 
complexului militar-industial, 
Pentagonul se poate întoarce 
împotriva companiilor furnizoare. 
Elicopterul Cheyenne, produs 
de Lockheed, a devenit un ră- 
sunător fiasco, iar în Georgia 
producerea avionului Galaxy a 
ajuns tot mai costisitoare; in 
cinci ani, costul proiectului a 
depăşit cu un miliard prețul 
estimat. În timpurile „bune“, cum 
se lamentează acum funcționa- 
rii firmei, acest lucru nu s-ar 
fi intimplat. În plus, regimul fi- 
nanciar auster, introdus de noul 


ministru al apărării McNamara, 
şi disciplina dură a comenzilor 
militare stabilită de „Total Pa- 
ckage Procurement“, aduceau o 
majorare a costului suplimentar ; 
Pentagonul cerea acum ca Lock- 
heed să plătească o penalizare 
de 16000 dolari pentru fiecare 
zi de intirziere la livrarea unui 
avion. 

În martie 1969, Dan Haughton 
a cerut fără jenă Pentagonului 
plata în avans a sumei de 640 
milioane dolari, fără de care, 
spunea el, Lockheed nu putea 
continua programele sale mili- 
tare tot mai costisitoare.  Pină 
în 1970, Lockheed a avut se- 
rioase dificultăţi. Haughton ex- 
plica că guvernul s-a situat pe 
o poziţie inflexibilă : „aurul bu- 
nelor intenții — zicea el — s-a 
transformat în nisipul realității”. 
Argumentul privind costul ridicat 
a! avionului Galaxy s-a transfor- 
mat într-un uriaş scandal, des- 
chis de o fostă oficialitate 
de la Pentagon, Ernest Fitzge- 
rald, şi continuat de senatorul 
Proxmire la Washington, care a 
determinat guvernul să' stopeze 
creditele. Cum războiul din Viet- 
nam era în toi, Lockheed a de- 
venit ținta întregii uri față de 
complexul militar-industrial, ta- 
pul ispășitor' al tuturor compa- 
niilor de armament, care, pe de 
o parte, iși afirmau independen- 
ţa, iar, pe de alta, cereau cre- 
dite Pentagonului. Legăturile fir- 
mei Lockheed cu Pentagonul au 
devenit notorii, a transpirat in- 
formaţia că în 1968 compania a 
angajat 210 ofițeri superiori în 
retragere, de la gradul de colo- 
nel în sus. Dincolo de această 
polemică se afla, însă, o dilemă 
fundamentală. 

Costurile și riscurile morilor 
contracte militare deveneau tot 
mai mari pentru ca o companie 
să se poată bizui pe forțele pro- 


prii ; apoi mai era concurența, - 


fie între companii, fie între di- 
feritele arme, concurență aflată 
la rădăcinile întregului sistem, 
şi numai cîțiva critici, ca prof. 
Kenneth Galbraith, au pledat 
convingător pentru naţionalizare. 
Așa că marile companii de ar- 
mament au început să joace 
„Jocurile Pentagonului”, intii ofe- 
rind prețuri prea mici pentru un 
contract, apoi, prinzind în cap- 
cană. pe unii funcționari ai Pen- 


tagonului, i-au determinat să ia 
mită. 

Lockheed a încercat să reducă 
dependența sa de comenzile de 
armament. Pină la intensificarea, 
în 1967, a războiului din Vietnam, 
firma construia nave, baraje și 
computere, iar Dan Haughton iși 
proiecta o nouă imagine ca pa- 
tron al unei companii cu activi- 
tăți diversificate, sau, cum se 
exprima „Los Angeles Times“, 
imaginea de „găină mamă care 
crește progenituri mari, exotice”. 
În cadrul acestei politici, Haugh- 
ton dorea să revină la construc- 
ţia de avioane pentru scopuri 
civile și a început punerea la 
punct a unui aparat de mare co- 
pacitate, denumit ulterior Tri- 
Star. Era o antrepriză curajoasă, 
deoarece Boeing și Douglas erau 
avansate față de Lockheed în 
afacerile cu avioane civile şi 
puteau să-și construiască apa- 
ratele civile pornind de la cele 
militare de transport, în timp ce 
TriStar era un avion „curat“, 
conceput de la început ca apa- 


rat civil. Mai mult, motoarele 
sale urmau să fie livrate de 
Rolls-Royce din Anglia, care 


privea contractul ca o „străpun- 
gere istorică” pe piața ameri- 
cană, iar proiectul de colaborare 
a fost proclamat ca inceputul 
unei noi etape în raporturile de 
interdependență  anglo-ameri- 
cane. Dar curind Lockheed a 
descoperit că proiectul TriStar 
era mult mai costisitor și mai 
întirziat decit estimările iniţiale, 
iar Rolls-Royce, la rindul său, a 
inceput să înregistreze pierderi 
fără precedent în punerea la 
punct a motorului ; firma brita- 
nică suferea de lipsa de expe- 
riență îndelungată pe care o 
avea General Electric, care fa- 
bricase motoarele pentru avioa- 
nele Douglas, și, pe deasupra, 
termenii contractului său cu 
Lockheed erau dificili. (Cind 
compania  Hawker-Siddeley a 
aflat de acești termeni, și-a luat 
precauția de a se asigura pen- 
tru un eventual faliment al fir- 
mei Rolls-Royce). Un șchiop îl! 
sprijinea pe alt șchiop. 

În ianuarie 1971 a survenit un 
nou dezastru pentru Lockheed : 
Rolls-Royce a fost declarată fa- 
limentară. 
britanic a făcut un pas pe care 


Guvernul conservator | 


Washingtonul nu l-a făcut: a 
naționalizat activitățile militare 
ale firmei Rolls-Royce şi a lăsat 
restul să se prăbușească — ceea 
ce însemna că firma britanică 
nu-și mai putea onora obligațiile 
faţă de Lockheed — și a fost ab- 
solvită de  penalizările falimen- 
tului. Pentru Lockheed prăbușirea 
lui Rolls-Royce părea să preves- 
tească propriul sfirşit ; Haughton 
făcea naveta peste Atlantic, tu- 
nind și fulgerind, în timp ce gu- 
vernele celor două țări erau in- 
grijorate de perspectiva unui 
șomaj în masă al inginerilor 
militari cu înaltă calificare. După 
dramatice conciliabule, britanicii 
au fost de acord să continue fi- 
nanţarea construcţiei motorului, 
cu condiția ca Washingtonul să 


garanteze viitorul companiei 
Lockheed. 

La Washington, Administraţia 
Nixon era supusă acum unor 


mari presiuni să . sprijine firma 
Lockheed ; un consorțiu bancar 
a acceptat să imprumute com- 
paniei 250 milioane dolari, cu 
condiția ca guvernul să garan- 
teze supraviețuirea ei și, în 
mai 1971, ministrul de finanțe 
John Connally a anunţat oficial 
că va cere Congresului să apro- 
be o garanţie pentru sfertul de 
miliard. Au urmat celebrele ou- 
dieri despre corupție și mită, 
care au ridicat probleme funda- 
mentale despre responsabilitatea 
guvernului pentru companiile de 
armament și  corporațţiile trans- 
naţionale în general. Dar pre- 
siunile din partea firmei Lock- 
heed şi a Casei Albe au fost 
puternice și o serie de senatori 
au depus eforturi să salveze 
compania. Cu o majoritate de 
un vot, în august 1971 Senatul a 
aprobat împrumutul. 

Totuși perspectiva falimentului 
era pentru compania Lockheed 
iminentă. Ea trăia, aşa cum 
spunea senatorul Percy, prin 


„graţia Congresului“. Dar firma 


răminea cea mai mare compa- 
nie de armament din S.U.A., deși 
într-o situație de dublă depen- 
denţă față de contribuabili (prin 
comenzi și credite). lar pericole- 
le pe care le-a traversat în ul- 
timii ani au făcut ca firma să 
aibă un sentiment și mai accen- 
tuat de insecuritate și agresivi- 
tate. Avionul comercial al com- 
paniei a fost cel care a precipi- 
tat criza, dar aparatul militar de 
transport Galaxy și ansamblul 
relaţiilor cu Pentagonul au con- 
turat şi îngreunat imaginea ei 
neatrăgătoare. 

Dincolo de racilele unor mem- 
bri executivi din conducerea fir- 
mei Lockheed, este corect să se 
spună că Pentagonul a condus 
la închegarea unui sistem menit 
să cultive ce era mai rău la 
companiile de armament : la fel 
cu protagoniștii din luptele de 
cocoși, acestea au fost incitate 
să se lovească pină la singe una 
pe alta. Această frenezie i-a 
încurajat pe oamenii firmei Lock- 
heed să corupă și să mituiască 
pentru a obține contracte veroa- 
se, fără a manifesta vreo grijă 
pentru consecințe. Pe măsură ce 
situaţia lor personală s-a aflat în 
balanță, ei au devenit și mai 
agresivi, 

Imediat după dezvăluirile pu-: 
blice din afacerea Watergate, 
principalele două mari companii 

americane producăţoare de ar- 
me, Northrop și Lockheed, au în- 
ceput să simtă că stau pe o 
bombă cu explozie întirziată, a 
cărei deflagraţie putea să aibă 
repercusiuni globale mai întinse 
decit ale scandalului Watergate. 
Dind la iveală cazurile de co- 
rupție din cercurile de afaceri 
după scandalul Watergate, mem- 
brii comisiei de anchetă de la 
Washington nu au putut să se 
limiteze la propria dlor țară, 
chiar dacă ar fi dorit ; erau prea 
multe probe care duceau spre 
alte țări, iar revelaţiile din S.U.A. 
ou dus repede la mari scanda- 
luri internaţionale. Exista o anu- 
mită asemănare cu scandalurile 
generate de acordarea de mită 
la jumătatea anilor '30, cînd se- 
natorul Nye a pornit o adevărată 
cruciadă împotriva vinzătorilor 
de arme corupți — „negustorii 
de moarte“ — care a avut rever- 
beraţii puternice în străinătate. 
Dar reacția americană nu a fost, 
de această dată, reintoarcerea 
la izolaţionism, deoarece, după 
patru decenii, interesele S.U.A. 
erau legate prea strins cu cele 
ale altor națiuni, așa cum era 
să releve descifrarea afacerii 
Lockheed. Afacerile necinstite ale 
unei singure corporații america- 
ne aveau să provoace situații 
explozive într-o duzină de capi- 
tale de la celălalt capăt al lu- 
mii. 

Primele piste care au dus la 
izbucnirea scandalului au venit 
nu de la Lockheed, ci de la 
Northrop, care a stirnit interesul 
Comisiei de anchetă în afacerea 
Watergate conduse de senato- 
rul Sam Ervin, care a trecut de la 
cei implicați în scandalul politic 
la investigarea provenienței 
fondurilor electorale. Herbert 
Kalmbach, responsabil cu colec- 
tarea de fonduri pentru campa- 
nia electorală a lui Richard 
Nixon, a arătat în Comisia de 
anchetă cum i-a telefonat in 
august 1972 lui Tom Jones (pre- 
şedinte al „Northrop“ — N.T.) !a 
biroul acestuia din Los Angeles 
și cum acesta a plătit din seifu- 
rile companiei un pachet de 
75 000 dolari, în bancnote de 
100, aprobat pentru fondurile 
campaniei electorale, dar de fapt 
pentru finanțarea apărării celor 
implicați în afacerea Watergate. 
Această descoperire a dus, în 
mod firesc, la intrebarea : cum a 
obţinut Tom Jones acest teanc 
de bani lichizi 2 

İn luna mai 1974, procurorul 
special însărcinat cu afacerea 
Watergate i-a acuzat pe Tom 
Jones și corporaţia Northrop de 
a fi vărsat contribuţii ilicite în 
valoare de 150000 dolari, pen- 
tru care le-a anlicat amenzi mo- 
deste de cite 5000 dolari, 

Dar, În acelaşi moment, reve- 
lațiile din afacerea Watergate 
au stirnit Interesul lui Stanley 
Sporkin, conducătorul diviziei 
penale a Comisiei pentru pro- 
bleme financiare și valutare. 
Ascultind depozițiile privind văr- 
sarea În secret a unor sume 
pentru finanțarea campaniei 
electorale, Sporkin și-a dat sea- 
ma că descoperise un teren 
complet nou al comportamentu- 
lui ilicit al companiei.  Sporkin 
era un investigator tenace, fiu de 
judecător și absolvent al facul- 
tății de drept de la Yale ; și era 
decis să facă lumină în legătură 
cu plăţile ilicite ale corporației. 
Dar numărul membrilor echipei 
sale de anchetă era prea mic 
pentru a acoperi un teritoriu 
imens, aşa că ela avertizat 
companiile că dacă nu vor face 
singure investigaţii privind plă- 
tile ilegale, vor fi cercetate şi 
judecate de către alţii. 


Astfel s-a ajuns ca o serie de 
mari corporaţii, intre care 
Exxon și Gulf, să fie nevoite 
să-și cerceteze conturile și să 
vină cu „dezvăluiri voluntare“ 
senzaţionale despre „vărsămin- 
te necorespunzătoare“. Dar ca- 
zul Northrop era mult mai sem- 
nificativ. 

După primele dezvăluiri, di- 
rectorii de la Northrop i-au în- 
sărcinat pe anchetatorii din Los 
Angeles, să facă un raport asu- 
pra „proporțiilor abuzurilor“. 
Acest raport, încheiat în noiem- 
brie 1974, releva cu detalii co- 
pioase aranjamentele pentru 
plăți secrete de la William Savy 
la Paris pînă la vărsăminte ile- 
gale făcute de agenții compa- 
niei din alte părți ale lumii. Di- 
rectorii de la Northrop, al căror 
număr a sporit, prin numirea 
altor trei, la cererea acţionarilor, 
au alcătuit atunci propriul lor 
raport special, publicat în iu- 
lie 1975. El oferea, într-un limbaj 
reținut, o incriminare devasta- 
toare a conducerii lui Tom Jones. 
Trecind în revistă aranjamentele 
sale secrete cu De Francis, 
Savy, Khashoggi și alți agenţi de 
vinzări, directorii îl acuzau în re- 
petate locuri pe președintele lor 
de „judecată greșită în afaceri“, 
„încălcarea procedurilor oneste 
ale companiei“ sau „aparență 
de lipsă de acuratețe“. . Acest 
limbaj reprezenta o încercare de 
ignorare a cazurilor de corupție 
cu ajutorul fondurilor vărsate în 
secret; de asemenea, directorii 
nu anchetaseră unele cazuri fla- 
grante. Dar ei conchideau că 
„ľom Jones trebuie să poarte o 
mare parte din răspunderea pen- 
tru iregularitățile și neconcor- 
danțele din acest raport“, și 
formulau aprecierea că el nu a 


Avionul american 
„F-16“, produs de 
„General Dynamics“, 
urmaş al „coşciuge- 
lor zburătoare“ 
— „Starfighter“ 


eela 


fost sincer în declarațiile făcute 
anchetatorilor. Directorii mai re- 
comandau ca, paralel cu men- 
ţinerea lui „pentru un anumit 
timp“ ca șef al executivului, să 
se procedeze la numirea unui 
succesor la președinția corpora- 
ției. 

Noul președinte, Richard Mil- 
lar, unul din directorii de la 
Northrop din ultimii 30 de ani, 
nu era înclinat să procedeze la 
o reformă a companiei, iar co- 
legii săi din conducere au pre- 
ferat să dea uitării plingerile 
lor impotriva lui Jones. Chiar 
cițiva dintre noii directori erau 
impresionați de „contactele“ la 
nivel ridicat ale za dpi de 
vinzări din străinătate. În febru- 
arie 1976, Tom Jones a fost în 
măsură să anunțe cea mai mare 
performanţă din istoria compa- 
niei — un venit net de 37 la 
sută, respectiv 25 milioane, la 
vinzări în valoare de circa un 
miliard de dolari. Avioanele 
militare „Tiger“ erau asamblate 
într-un ritm de 18 pe lună, iar 
noul avion pentru forţele aero- 
navale, F-18, fabricat acum în 
cooperare cu McDonnell -Dou- 
glas, urma să fie produs in se- 
rie pînă în 1980. Directorii nu 
mai aveau tăria morală să-şi 
menţină acuzaţiile iar omul 
care a condus greşit și și-a de- 
cepţionat colegii a fost reinsta- 
lat președinte. 

Comisia pentru probleme fi- 
nanciare și valutare (S.E.C.) a 
avut acces, în aceeași perioadă, 
la raportul anchetatorilor în 
afacerea Northrop, dar aceştia 
nu au dat publicității secţiunea 
din raport care conţinea deta- 
lii asupra operațiunilor ilicite din 
străinătate, pentru a evita reve- 
laţii incomode pentru Departa- 
mentul de Stat. Scandalul in- 
ternaţional  răminea, în acest 
mod, îngropat. Dar şi alţi in- 
vestigatori din Washington tre- 
cuseră acum la anchetarea ca- 
zurilor de corupţie. Subcomite- 
tul senatorial pentru corporaţi- 
ile transnaţionale, sub preşedin- 
ţia senatorului Frank Church, 
devenise un fel de  sperietoare 
pentru marile companii ; el a 
fost instituit în 1972, după pri- 
mele dezvăluiri privind interven- 
ţiile companiei  |.T.T. în Chile, 
pentru a investiga măsura în 
care marile corporaţii influen- 
ţau sau contribuiau la orien- 
tarea politicii externe. Senato- 
rul Church și consilierul său şef, 
Jerome Levinson, erau pregătiţi 
pentru confruntarea cu  fortă- 
reața marelui business şi dispu- 
neau de personal, înarmat cu 
mandate de percheziţie, pentru 
a pătrunde în documentele şi 
secretele corporațiilor. 

Senatorul Church şi Levinson 
erau adepţii tezei potrivit că- 


reia politica externă este inse- 
parabilă de politica economică 
și de deciziile comerciale ale 
corporațiilor. Ei furnizaseră deja 
probe zdrobitoare despre „poli- 
tica externă" a companiilor 
transnaționale, inclusiv |.T.T. și 
societăţile petroliere, iar curio- 
zitatea lor a fost sporită de re- 
laţiile prea intime ale corpora- 
ţiei Northrop cu unele oficiali- 
tăți guvernamentale străine. Ei 
au emis un mandat pentru ac- 
cesul la secțiunea secretă a ra- 
portului anchetatorilor din Los 
Angeles și au cercetat dosarele 
din California ale companiei 
Northrop, extrăgind documen- 
tele secrete. Senatorii din sub- 
comitet au votat pentru dezvă- 
luirea cit mai multor date, iar 
în iunie 1975 au inceput audie- 
rile publice. 

Senatorul Church a deschis 
dezbaterile cu următoarele cu- 
vinte : „Documentele furnizează 
detalii înfiorătoare dintr-o po- 
veste sordidă cu luare de mită, 
cu o suită de personaje dintr-un 
roman cu intrigă la scară in- 
ternaţională. Competiţia în cursa 
inarmărilor a scăpat controlului.“ 

Subcomitetul condus de Frank 
Church a dezvăluit totalitatea 
documentelor corporației North- 
rop, oferind detalii şi nume ale 
agenţilor secreţi din Europa și 
Orientul Apropiat ; printre ei fi- 
gura și generalul francez Paul 
Stehlin, care in aceeași zi s-a 
aruncat în faţa unui autobuz la 
Paris. 

Tom Jones a fost audiat in 
ziua următoare, în: mod politi-. 
cos şi la obiect. El și-a exprimat 
regretul și a cerut scuze pentru 
greşelile comise şi a promis că 
ele nu se vor repeta, dar, tot- 
odată, a explicat cum avioanele 
sale „Tiger“ au reprezentat „un 
instrument eficient“ de politică 
externă americană în ultimii 20 
de ani şi au contribuit la spori- 
rea creditului industriei ameri- 
cane. El a explicat cu singe rece 
senatorilor că, atunci cind şi-a 
inchegat o rețea de agenţi se- 
creţi proprii, Northrop nu a făcut 
decit să urmeze exemplul corpo- 
raţiei Lockheed. Erau unele alu- 
zii la această chestiune și in 
documentele cercetate de sub- 
comitet, dar nu e mai puţin ade- 
vărat — după cum s-a văzut de- 
ja — că pe Jones nu avea nevoie 
să-l înveţe firma Lockheed ce 
inseamnă corupţia ; el a exage- 
rat însă cu grijă precedentul, 
ştiind bine că Lockheed era nu 
numai „un pește mai mare“, ci 
şi unul mai impopular. Mai tir- 
ziu, Tom Jones i-a telefonat lui 
Dan Haughton (conducătorul 
firmei Lockheed — N.T.) pentru 
a-i explica faptul că niciodată 
nu a urmărit să-i aducă acuzaţii. 
Dar, în fapt, el nu a făcut alt- 
ceva decit să extindă incrimina- 
rea. Lockheed era deja „ţapul 
ispăşitor favorit“ al Congresului 
şi al presei după izbucnirea 
scandalului cu avioanele Galaxy 
și celelalte companii aerospa- 
tiale se bucurau să vadă această 
mare corporație la stilpul infa- 
miei. Deplasarea atenției spre 
Lockheed a fost facilitată şi de 
faptul că Northrop era o corpo- 
raţie mai puţin celebră și ofe- 
rise în trecut o imagine ceva 
mai „galantă“, un fel de David 
în luptă cu marele Goliat. 


(va urma) 

ÎN CE-I PRIVEȘTE pe americani, tre- 
buie să vorbim de amenințarea unei derute 
monetare. În 18 luni de guvernare a Ad- 
ministraţiei Carter, dolarul a scăzut cu 40 
la sută în raport cu francul elveţian, cu 33 
la sută față de yenul japonez, cu 20 la sută 
față de marca vest-germană şi 10 la sută 
faţă de francul francez. 

Acest lucru are o explicație mecanică 
destul de simplă. Există o masă monetară 
de 400 pînă la 450 miliarde de ceea ce se 
denumeşte eurodolari, ce sînt pur şi simplu 
dolari ca şi ceilalţi, dar care nu se află în 
posesia americanilor, Balanța de plăţi ex- 
terne a Statelor Unite înregistrează un de- 
ficit de 3 miliarde dolari pe lună, ceea ce 
plasează o sumă echivalentă de monedă 
americană în miîini străine. Ţările prelu- 
crătoare de petrol, atunci cînd au plătit 
sau nu achiziţiile făcute în ţările industria- 
lizate în devize americane, au un sold lu- 
nar de trei miliarde și jumătate de dolari. 

Atit timp cit se menținea încrederea în 
moneda Statelor Unite, aceasta a fost uti- 
lizată pentru realizarea de depozite la ter- 
men în bănci, în bonuri ale trezoreriei 


americane, în obligaţii sau acţiuni la bur- 
sele din Wall Street. De fiecare dată cînd 
se manifesta o uşoară îndoială în legătură 
cu dolarul şi cînd se oferea pe piaţă o can- 
titate oarecare, băncile centrale din R.F.G., 
Japonia, 


Elveţia, Olanda o achiziţionau 


pentru a evita scăderea cursului monedei 
care servea comerţul mondial. Americanii 
nu-și făceau griji. 

Dar a venit ziua cînd institutele de emi- 
siune din aceste ţări au deţinut rezerve în 
dolari atît de mari, încît nu mai era posi- 
bilă continuarea achiziţiilor. În urmă cu 
un an s-a realizat cu Statele Unite un acord 
„owap“ : formula adoptată consta în aceea 
că aceste țări împrumutau, pe termen scurt, 
Oficiul Federal de Rezerve al S.U.A. cu 
propria lor monedă naţională pentru ca 
acesta să achiziționeze dolari. Această ac- 
ţiune avea drept scop să împiedice scă- 
derea dolarului cu ajutorul. mărcilor vest- 
germane, a yenilor, florinilor și francilor 


„elveţieni puse la dispoziţia sa. 


Ne aflăm într-un al treilea stadiu, cel 
în care dolarul frige literalmente degetele 
celor care îl primesc şi care se grăbesc 
să scape de el pentru a achiziţiona orice 
fel de monede care par mai solide, inclusiv 
francul francez. În felul acesta, Franţa şi-a 
sporit rezervele de schimb pină la 4 mi- 
liarde dolari. Țările cu monedă slabă, cum 
ar fi Marea Britanie şi Italia, au procedat 
la fel. 

Acest lucru nu a schimbat tendința; 
masa de dolari oferită spre vinzare de că- 
tre străini depăşeşte cu mult cifra de un 
miliard pe zi, iar achiziţiile se află la ni- 
velul a numai cîtorva sute de milioane. 
Băncile centrale nu pot încerca decît să 
facă mai lentă această scădere. Trebuie 
știut că nimic nu se aseamănă cu piaţa 
unei monede ca piața mondială a unui 
produs alimentar ; dolarul scade în acest 
moment ca și zahărul și, din același mo- 
tiv, oterta depășește cererea. 

Rămiîn două enigme. Pe de o parte, Sta- 
tele Unite au voit oare creșterea, o vor 
mereu și ce înseamnă aceasta în cazul de 
față, pentru celelalte ţări occidentale, în- 
deosebi pentru Franţa ? Pe de altă parte, 
situația economiei americane justifică oare 
o astfel de stare de lucruri ? Nu se poate 
da un răspuns clar privind atitudinea ac- 
tuală a Statelor Unite. Fără nici o în- 
doială, inițial, S.U.A. au fost favorabile 
scăderii monedei lor şi nu au intervenit 
ca să o susțină decît sub constrîngerea mo- 
rală a aliaţilor lor occidentali. Dar în pre- 
zent ? 

S-ar putea imagina că Statele Unite ră- 
mîn sensibile la pierderea prestigiului de- 
terminată de prăbușirea monedei lor. Toc- 
mai în afara ţării, scăderea dolarului a în- 
tărit impresia de slăbire și incertitudine 
pe care o dau Statele Unite. 

Singurul indiciu mai precis privind in- 
tenţiile americanilor a fost dat la 17 iu- 
lie la Bonn chiar de preşedintele Carter. 
La criticile făcute de aliaţii săi în legă- 
tură cu deficitul balanței de plăţi şi a co- 


Fluctuaţiile dolarului 
rămîn o constantă a 
evoluţiilor de pe pie- 
tele de schimb oc- 
cidentale. O ușoară 
reducere în raport cu 
francul francez s-a 
înregistrat, zilele tre- 
cute, la bursa din 
Paris, în timp ce a 
continuat deteriora- 
rea cursului său față 
de cel al altor valute, 


îndeosebi a yenului 
japonez, francului 
elvețian şi, într-o 
măsură, a mărcii 


vest-germane 


PUNCI DE VEDERE 


za 


sale. el a răs- 
de o parte că 


merțului exterior ale ţării 
puns cu două lucruri: pe 
importurile americane de petrol nu vor 
spori în următorii doi ani — ceea ce nu 
economiseşte nici măcar un dolar — și, 
pe de altă parte, că țara sa își va spori 
exporturile. Or, dacă moneda americană 
continuă să scadă, Statele Unite vor pu- 
tea concura cu succes ţările occidentale, 
pretutindeni în lume, inclusiv pe pro- 
priile lor pieţe, în timp ce mărfurile străine 
vor deveni mai scumpe pe piața ameri- 
cană, deci se vor vinde mai puţin. Se poate 
trage concluzia că guvernului american 
nu-i -displace ca celelalte monede să se 
revalorizeze în raport cu dolarul. 

Această evoluţie este catastrofală pentru 
țările producătoare de petrol plătit în do- 
lari și care caută zadarnic o apărare. Ea 
este, totodată, catastrofală pentru ţările în 
curs de dezvoltare exportatoare de materii 
prime plătite de asemenea în monedă ame- 
ricană și care sînt incapabile, în absenţa 
unei înţelegeri între ele, să se apere. În 
sfirşit, ea este gravă pentru ţările indus- 
trializate, printre care şi Franţa, care sint 
și vor fi de asemenea afectate, deoarece 
exporturile lor vor fi handicapate prin 
această concurență americană la preţuri 
scăzute. 

Toate ţările occidentale neamericane au 
totuşi o speranţă comună : că situaţia eco- 
nomică a S.U.A. nu justifică transformarea 
într-o derută a scăderii constante a dola- 
rului. În fapt, diagnosticul trebuie să fie 
mai rezervat, chiar dacă există o îngrijo- 
rare temporară. Trebuie să menţionăm mai 
întîi faptele pozitive. S.U.A. este singura 
țară industrială din Occident care a reve- 
nit la rata de creştere de dinainte de criză 
(4,5 la sută) în timp ce Japonia a scăzut 
de la 10 la 5 la sută, iar Europa occiden- 
tală de la 5 la 2,5 la sută. 

Dar această creștere s-a soldat cu o 
creștere a deficitului comerţului exterior, 
fapt menţionat mai sus. Ca urmare a ge- 
rurilor din iarnă și a grevei minerilor, pe 
primul trimestru al anului creşterea a fost 
zero. Această reducere a făcut ca preţurile 
să urce vertiginos, cu o rată anuală de 
10 la sută și masa de bilete și depozite de 
bancă într-un ritm de 18 la sută anual, 
ceea ce va accelera inflaţia într-un viitor 
apropiat. 

. 
Roger Priouret 


The New York Times 


PLANUL 
MONETAR 
AL CEE. ŞI 
RELAȚIILE 
INTER- 
OCCIDENTALE 


NU ÎNTÎLNIREA la nivel înalt de la 
Bonn a principalelor țări occidentale in- 
` dustrializate, ci aceea, tot la nivel înalt, de 
la Bremen, a ţărilor Pieței comune, care 

a precedat-o, polarizează, în prezent, aten- 
ţia observatorilor politici ai scenei econo- 
mico-politice apusene. Economiștii şi stra- 
tegii politici au început să evalueze impor- 
tanța reuniunii C.E.E., în cadrul căreia 
RF.G. și Franţa au propus un plan am- 
biţios vizînd o legare mai strînsă între ele 
a cursurilor de sehimb ale monedelor co- 
munitare şi crearea unei uniuni monetare, 
susținută de un nou fond valutar inter- 
comunitar, 

Problema are un aspect tehnic, dar im- 
portanța ei este de ordin profund politic. 
În timp ce americanii au tins, în perioada 
postbelică, să sprijine acţiuni în direcția 
unei mai mari „coeziuni“ economice și po- 
litice a aliaţilor lor vest-europeni, noile ini- 
țiative (franco — vest-germane) pot fi de 
natură să ducă la o divizare a lumii occi- 
dentale industrializate. Oricare ar fi con- 
secințele, cauza este clară: neîncrederea 
în  „leadership“-ul economic american. 
Dacă americanii vor sprijini sau vor res- 
pinge planul avansat în cadrul Pieței co- 
mune, ei trebuie să-l recunoască și să-l 
considere, vrînd-nevrînd, ca un indiciu că 
poziţiile pe plan mondial ale Statelor Unite 
reclamă din partea acestora noi acţiuni în 
direcția asigurării disciplinei economico- 
monetare. 

Este dificil de a se prevedea ce efecte va 
avea planul propus privind realizarea unei 
uniuni financiare în Piaţa comună. pen- 
tru că nimeni — inclusiv arhitecţii săi, 
cancelarul vest-german, Helmut Schmidt, 
şi președintele francez, Giscard d'Estaing, 
— nu are o idee clară asupra modului în 
care va funcţiona această uniune. Ea ar 
putea fi de natură să înlesnească o anu- 
mită armonizare a politicilor economice na- 
tionale, slăbind tendinţele spre conserva- 
torism economic ale R.F.G. și limitînd pre- 
siunile  inflaționiste în celelalte ţări ale 
C.E.E. Dar este mult mai probabil că o 
asemenea uniune va accentua conflictele 
în cadrul Pieței comune şi va deturna, în 
mod temporar, atenţia de la opţiunile po- 
litice ce se află în faţa principalelor state 
industriale occidentale, inclusiv S.U.A. şi 
Japonia. 

În principiu, planul franco — vest-german 
ar restrînge fluctuațiile dintre cursurile de 
schimb ale monedelor comunitare şi, prin 
aceasta, ar facilita comerţul şi investiţiile 
din cadrul C.E.E. Pe de o parte, R.F.G. 
vede în acest plan o anumită protejare față 
de speculațiile monetare vizînd dolarul 
american, al cărui declin tinde să sporească 
valoarea mărcii şi, deci, să creeze deza- 
vantaje exporturilor vest-germane. Prin 
legarea mai strînsă de puternica marcă 
vest-germană a celorlalte monede comuni- 
tare, R.F.G. ar putea deveni una din cele 
mai stabile piețe în Europa occidentală, 
regiune în care R.F.G. îşi desface jumătate 
din exporturile sale. Pe de altă parte, li- 
derii politici francezi par să agreeze ideea 
unor tendințe externe care să „discipli- 
neze“ prețurile şi salariile pe plan intern. 

Țările Pieței comune au încercat, pînă 
în prezent, să-şi lege strîns între ele valu- 
tele lor prin mecanismul „şarpelui mone- 
tar“, dar au eşuat pentru că nu au reușit 
să se pună de acord asupra unei abordări 
similare a problemelor creșterii economice 
şi inflaţiei. Optimiştii argumentează că a 
sosit timpul pentru o altă încercare : Piaţa 
comună ar fi într-o poziţie mai bună pen- 
tru a lupta împotriva inflaţiei ; condiţiile 

PROFIL 


NUR MOHAMMED 
TARAKI 


președintele Consiliului Democratic 
Republican Revoluționar, prim-ministru al 
Republicii Democratice Afganistan 


Mukur, în 


lant rr rea Tamili de ță- 
cia într-o e de 
erpa Nur Mohammed Taraki a lucrat, 
în tinereţe, ca muncitor la o fabrică de 
conserve din Kandakar și, începînd din 
1934, la filiala acesteia de la Bombay 
(India). Aici a terminat, de altfel, şi 


şcoala secundară. 


economice ar fi de natură să facă mai ac- 
ceptabilă din punct de vedere politic e 
„concertare“ pe plan valutar, iar un fond 
ar putea fi creat pentru a sprijini o „uni- 
une monetară.“ 

Semnifică, însă, aceasta un angaja- 
ment în direcţia unor cursuri de schimb 
fixe ? Dacă membrii uniunii financiare sînt 
pregătiţi într-adevăr să-şi armonizeze în- 
tr-un fel politicile lor economice interne, 
foile aranjamente nu au o valoare deose- 
bită, fiind de prisos. Iar, într-o situaţie de 
reală criză financiară, cînd o acţiune colec- 
tivă ar putea deveni într-adevăr folositoa- 
re, noua uniune monetară nu s-ar dovedi, 
probabil, mai durabilă decît „șarpele“ va- 
tutar. 

Dar ceea ce preocupă mai mult este fap- 
tul că această cochetare a Pieței comune 
cu o astfel de uniune financiară trădează 
un adînc pesimism asupra perspectivelor 
unei „păci economice“ între aceasta, Sta- 
tele Unite şi Japonia. C.E.E. vede în per- 
severența S.U.A. de a nu interveni, prin 
măsuri economice, în vederea susținerii 
cursului dolarului un semn al indiferenței 
lor faţă de problemele Europei occidentale. 
Şi, justificat sau nu, frustrarea pe care o 
resimte aceasta din partea politicii ameri- 
cane ar putea, în sine, destabiliza relațiile 
monetare transatlantice. 


În anii '40, Nur Mohammed Taraki a 
participat la crearea şi activitatea or- 
ganizației de tineret „Vish Zalmiyan“ 
— care lupta pentru democratizarea 
vieții sociale în ţară şi, de asemenea, 
a colaborat la ziarul organizaţiei „An- 
ghar“. La începutul anilor '50, a lucrat 
la ministerul informaţiilor, la postul de 
radio Kabul şi agenția telegrafică „Ba- 
khtar“. În continuare, Nur Mohammed 


. Taraki a fost vreme de șase luni ata- 


şat de presă al ambasadei Afganistanu- 
lui la Washington. A fost revocat din 
pricina unui articol în care critica 
membrii fostei familii regale. În 1953, 
a deschis un birou particular de tra- 
duceri literare și s-a dedicat activită- 
ţii literare. Povestirile şi nuvelele sale 
tratau probleme sociale acute ale socie- 
tății afgane ; ele l-au impus, curînd, în 
viața literară a ţării. 

În ianuarie 1965, cînd a luat naştere, 
în clandestinitate, Partidul democratie 
popular din Afganistan, Nur Moham- 
med Taraki a fost primul său secretar. 
Începînd din vara anului 1977, el a de- 
venit secretar general al Comitetului 
Central al partidului. La 26 aprilie 1978, 
a fost arestat împreună cu alţi șase 
membri ai conducerii de partid. O zi 
mai tirziu, a fost declanșată insurecția 
armată care a adus la putere actuala 
conducere revoluţionară. Prin decretul 
nr.1 al Consiliului Democratic Republi- 
can Revoluționar al noii republici, 
Republica Democratică Arganistan, Nur 
Mohammed Taraki cumulează funcţiile 
de președinte al Consiliului, şef al sta- 
tului şi prim-ministru. 


Crearea unei „alianțe“ monetare vest- 
europene și, îndeosebi, fondul de stabilizare 
propus, alături de unitatea de cont mone- 
tară preconizată, pot fi, de asemenea, pri- 
vite ca o deziluzie în faţa actualelor aran- 
jamente financiare ; iar realizarea unei 
asemenea uniuni monetare ar reduce, pe 
mai departe, încrederea în dolar. Constru- 
ind un dig fragil în faţa revărsărilor finan- 
ciare, Piaţa comună ar putea, astfel, să 
tulbure şi mai mult apele. 

În esenţă, o nouă uniune monetară vest- 
europeană ar putea permite partenerilor 
S.U.A. să abordeze, cu o mai mare deter- 
minare, propriile probleme. Dar obstacole- 
le în calea succesului sînt importante, iar 
riscurile eșecului sînt reale. Iniţiativele 
vest-europene nu reprezintă un substitut 
pentru deciziile de care este realmente ne- 
voie pentru a introduce ordine în sistemul 
economic internaţional. Pentru Europa oc- 
cidentală și Japonia, aceasta ar însemna 
un mai mare angajament în direcţia creş- 
terii economice şi a liberalizării comerţu- 
lui mondial. Pentru Statele Unite, aceasta 
ar reclama transpunerea în practică a unor 
măsuri severe de economisire a energiei 
şi întreprinderea unui serios efort în ve- 
derea controlării prețurilor. 


__ POSTA neonera 


Porto Rico 


Ion Ionel, Buhuși. Insulă în 


Marea Caraibilor, descoperită 
de Cristofor Columb, Porto 
Rico a fost ocupată de spa- 
nioli în 1509, constituind ceea 
ce se numește punctul de ple- 
care pentru cucerirea Lumii 
Noi. Devine, astfel, colonie a 
coroanei Castiliei pînă la 
sfîrșitul secolului trecut, cînd 
este ocupată de nord-ameri- 
cani în urma Tratatului în- 
cheiat la Paris între aceștia şi 
spanioli, la 10 decembrie 1898. 
Potrivit jurisprudenţei ame- 
ricane, statutul insulei era 
acela de „teritoriu neintegrat 
ce aparţine S.U.A., fără să tacă 
parte din acestea“. Astfel, 
portoricanii pierd dreptul la 
autodeterminare cîştigat în 
noiembrie 1897, în urma unei 
îndelungate lupte cu coroana 
Castiliei. 

În anul 1900, este aprobată 
de către Congresul - S.U.A. 
legea Foraker, care stabilea o 
administrație de tip colonial în 
Porto Rico, puterea revenind 
guvernatorului şi unui Con- 
siliu Exetutiv numit de pre- 
şedintele S.U.A. Doisprezece 
ani mai tîrziu, legea Jones eli- 
mină Consiliul Executiv şi-l 
înlocuiește cu un Senat ales. 
Portoricanii primesc cetățenia 
americană, fapt prin care li se 
anulează dreptul la o identi- 
tate naţională. În iunie 1951, 
Porto Rico devine un „stat 
liber asociat la S.U.A.“. Aceasta 
înseamnă că insula are un 
guvern local, un guvernator 
ales şi două Camere (însă fără 
drept de participare la alege- 
rea preşedintelui S.U.A. și la 
alegerile pentru Congres). 

„Ca parte a teritoriului ame- 
rican“, insula este subordonată 


sistemului monetar, judecăto- 
resc, comercial şi militar al 
S.U.A. Din punct de vedere 
economic, insula s-a dezvoltat 
în strictă conformitate cu in- 
teresele americane. Astfel, în- 
tr-o primă etapă, exploatarea 
bogățiilor insulei s-a concen- 
trat asupra celor două bogății: 
trestia de zahăr și tutunul. 
Mîna de lucru foarte ieftină, 
pământuri fertile şi abundente 
reprezentau o importantă piață 
pentru plasamentul capitaluri- 
lor, În cea de a doua etapă 
— începînd cu anii '40 —, gu- 
vernul portorican a încercat o 
dezvoltare a industriilor locale 
cu resurse proprii. Prin anii 
'50 — începutul celei de a 
treia etape — se produce o 
dezvoltare a industriei ușoare 
(textile, în special), importanţa 
zahărului  scăzind datorită 
orientării investitorilor ameri- 
cani spre Santo Domingo şi 
Cuba. Aceeași sete de a obţine 
profituri maxime determină, 
începînd cu anii '60 — cea de 
a patra etapă —, o reorientare 
a investitorilor americani, de 
data aceasta cu precădere 
spre petrochimie, produse far- 
maceutice, electronică, indus- 
tria ușoară scăzîind în impor- 
tanță datorită creşterii impor- 
turilor americane de produse 
ale industriei ușoare din Euro- 
pa occidentală. Are loc o pu- 
ternică implantare a marilor 
corporaţii multinaționale ce 
dispun de libertate nelimitată 
în ceea ce privește investiţiile. 
Aproape toate întreprinderile 
industriale, plantațiile de 
trestie de zahăr, fabricile tex- 
tile, companiile de asigurări, 
hotelurile şi magazinele — cu 
alte cuvinte 82 la sută din ece- 
nomia portoricană — sînt con- 
trolate de marile monopoluri 
americane. 


Pe DI 


Niculescu Traian, București, 
La Muzeul Aalholm din Da- 
nemarca a fost expus, printre 
altele, un avion construit de 
frații Wright in anii 1904— 
1905. Avionul, restaurat re- 


cent, este dotat cu un motor 
de aluminiu cu patru cilindri, 
construit în aceeași perioadă. 
Aparatul a fost găsit întîmplă- 
tor, într-un şopron, de un grup 
de studenţi danezi. 


Paul VI 


Dan Cioroianu, București. 
Papa Paul VI, al 261-lea suc- 
cesor al Sfintului Petru, a de- 
cedat duminică 6 august, la 
orele 21,40 (19,40 G.M.T) la 
Castelgandolfo, reședință de 
vară a papilor, în urma unei 
crize cardiace, complicată de 
un edem pulmonar. Giovanni 
Battista Enrico Antonio Maria 
Montini s-a născut la 26 sep- 
tembrie 1897, în apropiere de 
Brescia. Preot la 22 de ani, va 
intra, un an mai tirziu (29 mai 
1920), în secretariatul de stat 
al Vaticanului pe care, prac- 
tic, nu-l va mai părăsi pînă 
la moarte. Cariera şi-a desfă- 
șurat-o sub trei papi. În 1937, 
Pius XI l-a numit substitut al 
afacerilor ordinare, post pe 
care-l va deţine timp de 7 ani. 
Pius XII îi va încredința, în 
1944, postul de secretar de 
stat. În ianuarie 1955, Battista 
Montini a fost trimis la Mi- 
lano pentru a căpăta expe- 
riența pastorală necesară celor 
mai înalte funcţii în cadrul 
Bisericii, unde va rămîne pînă 
în iunie 1963. În 1958, 
loan XXIII, succesorul lui 
Pius XII, îl numește cardinal. 
Ales şef suprem al Bisericii ca- 
tolice la 21 iunie 1963, Gio- 
vanni Battista Montini intro- 
duce în ritualul religios o serie 
de transformări  înnoitoare. 
Limba latină (după 15 secole 
de folosință) nu mai este obli- 
gatorie, dispărînd aproape to- 
tal. Pluralismul teologic înlo- 
cuiește fostele decrete fără 
drept de apel ale Sfintului 
Scaun. „Sacrul colegiu“ se in- 
ternaționalizează (113 noi car- 
dinali în zece ani), la fel Curia 
romană. Un francez, cardinalul 
Jean Villot, devine secretar de 
stat. 

Paul VI parcurge în șase ani 
133 330 kilometri, practic de 
trei ori înconjurul globului, vi- 
zitînd toate continentele. Un 
prim voiaj avea să-l ducă, 
între 3 și 6 ianuarie 1964, la 
Ierusalim. La Congresul eu- 
charistic de la Bombay (2—4 
decembrie 1964), Papa Montini 
lansa un apel în favoarea ţă- 
rilor în curs de dezvoltare şi 
împotriva cursei înarmărilor. 
Trei ani mai tirziu — 26 mar- 
tie 1967 — enciclica „Popu- 
lorum Progressio“ ; 5 octom- 
brie 1965, la New York, de la 
tribuna Națiunilor Unite, Paul 
VI lansează formula: „Nici- 
odată război“ ; 1967 — peleri- 
naj la Fatima, Constantinopole 
şi Efes ; 1968 — Bogota, unde 
pronunță celebrul discurs „Sa- 
lut muncitorilor de pe pă- 
mînt“ ; 10 iunie 1969, Geneva, 
la Organizaţia Internaţională 
a Muncii ; acelaşi an — vizita 
în Uganda şi denunțarea rasis- 
mului şi colonialismului ; 1970 


— călătorie în Australia și Ex- 
tremul Orient. Paralel, diplo- 
maţia pontificală îşi multiplică 
eforturile în favoarea păcii, în 
special în Vietnam. Reprezen- 
tanțele diplomatice acredi- 
tate ale Vaticanului aveau să 
atingă cifra de 90, între care 
16 în ţări musulmane. Peste 
60 de suverani și şefi de state 
au vizitat în aceşti ani Vatica- 
nul, fiind primiţi în biblioteca 
particulară a Papei. Bunele re- 
laţii cu ţările socialiste, parti- 
ciparea la Helsinki la Confe- 
rința pentru securitate și coo- 
perare în Europa sînt de ase- 
menea acțiuni de răsunet în 
politica externă a Vaticanului. 

După moartea lui Paul VI, 
cardinalul francez Jean Villot 
asigură interimatul pontifical. 
Funeraliile vor dura nouă zile. 
Conclavul urmează să se în- 
trunească între 21 și 26 august. 
O primă reuniune a cardinali- 
lor a fost convocată de decanul 
de vîrstă, cardinalul italian 
Carlo Confalonieri, 85 de ani, 
care nu va participa însă la 
conclav, deoarece depășește li- 
mita de vîrstă, fixată la 80 de 
ani. Problema succesiunii 
— notează observatorii — este 
deosebit de complexă, fapt ce 
nu permite, deocamdată, pro- 
nosticuri. 


LOSEER PRESE Ure S PIT MEA [NE 7 ETIE SS 


Valeriu Ionescu, București, 
1. Preşedintele Republicii Gu- 
ineea, Ahmed Seku Toure, 
care n-a asistat, din 1965, la 
reuniunile la nivel înalt ale 
O.U.A., a condus delegația 
țării sale la întîlnirea de la 
Khartum. 

2. Adresați-vă revistei „Ma- 
gazin istoric“. 

a RR at cr 


Eugen Stănescu, Balș. În- 
tr-adevăr, în urma celor două 
întilniri pe care le-au avut la 
Khartum, unde au participat 
la a 15-a reuniune la nivel 
înalt a O.U.A., președinții Mo- 
butu Sese Seko (Zair) şi Agos- 
tinho Neto (Angola), şi a trata- 
tivelor purtate, la Brazaville, 
între delegațiile celor două 
țări, relațiile zairo-angoleze 
s-au normalizat. De notat că 
a doua convorbire Mobutu— 
Neto a avut loc în prezența 
președintelui Guineei, Ahmed 
Seku Toure. 

Ca urmare, cele două state 
au stabilit relații diplomatice 
şi, între altele, au încheiat 
mai multe acorduri referitoare 
la deschiderea căii ferate Ben- 
guela. Se va crea, de aseme- 
nea, o comisie de control, sub 
auspiciile O.U.A., ce va su- 
praveghea modul de aplicare 
a hotărtîrilor vizind solutiona- 
rea unor divergențe, asigura- 
rea reîntoarcerii refugiaților în 
regiunile natale etc. 


31 


POSTA mument 


Oraşul tetraedric 


Ileana Argeşeanu, Bucureşti. 
Există, într-adevăr, în opozi- 
ţie cu teoria „clasică“, şi pro- 
iecte de orașe ultracompacte, 
gen „stup“, apreciate ca avînd 
o mare eficiență din punct de 


vedere economic. Unul din 
orașele din această categorie, 
(vezi imaginea), este cel con- 
ceput de omul de știință ame- 
rican Richard Buckminster 
Fuller, creatorul cupolelor ge- 
odezice care pot fi montate 
rapid din piese standardizate. 
Fuller a proiectat o piramidă 
cu mult mai mare decît oricare 
dintre cele visate de egipteni : 
„oraşul tetraedric“, înalt de 
200 de etaje și cu latura de 
peste trei kilometri, care va 
constitui o metropolă în sine. 


Această vastă structură ar pu- 
tea să plutească pe un canal 
cu apă din Japonia — ţara 
cea mai chinuită de cutremure 
şi de criză de terenuri și pen- 
tru care a și fost concepută. 
De asemenea, ea ar putea să 
fie remorcată pînă la mijlocul 
oceanului, centrala sa nucleară 
furnizind energie necesară 
pentru funcționarea nenumă- 
ratelor sale maşini şi a disti- 
leriei de apă potabilă, iar avi- 
oanele supersonice şi uriașele 
vase transatlantice, precum și 
comunicațiile electronice le- 
gînd-o de restul lumii şi de 
spațiul cosmic, unde pînă 
atunci ar fi posibil să fie deja 
instalată o colonie în genul 
celor concepute de Fuller. 


Umberto 
Nobile 


Marinescu Iulian, Cluj. Ge- 
neralul Umberto Nobile, cu- 
noscutul explorator arctic, al 
cărui dirijabil „Italia“ s-a pră- 
buşit la nord-est de insulele 
Spitsbergen, în cursul drama- 
ticului zbor peste Polul Nord, 
în anul 1928, a încetat din 
viaţă, la 29 iulie a.c., în vîrstă 
de 93 de ani. Născut la Lauro, 
în sudul Italiei, generalul No- 
bile şi-a consacrat cea mai 
mare parte a vieţii sale stu- 
dierii utilizării  dirijabilelor 
pentru zboruri pe distanțe 
lungi, în special în cursul ex- 
plorărilor arctice. În 1926, el 
a pilotat dirijabilul „Norge“, 
în cursul zborului peste Polul 
Nord al exploratorilor Lincoln 
Ellsworth din S.U.A. și Roald 
Amundsen din Norvegia. Um- 
berto Nobile a devenit, însă, 
cunoscut in urma zborului 
dramatic al dirijabilului „Ita- 
lia“, care a luat startul la Mi- 
lano, la 15 aprilie 1928, cu un 
echipaj compus din cîţiva ofi- 
teri ai marinei şi aviaţiei ita- 
liene. La expediţie a partici- 
pat și omul de știință suedez 
Finn Malmgreen.  Dirijabilul 
s-a prăbuşit la 25 mai, la 
nord-est de Spitsbergen. Ciîţiva 
membri ai echipajului şi-au 
pierdut viața, iar alţii au fost 
răniţi, inclusiv generalul No- 

bile. Cei zece supraviețuitori 
au început un marș peste 
gheața arctică, în cursul că- 
ruia Malmgreen a murit. Su- 
praviețuitorii au fost nevoiţi 
să rămînă timp de 40 de zile 
sub un cort roşu, pînă cînd au 
fost depistaţi de un avion și 
salvați de un spărgător de 


gheaţă sovietic. Această expe- 
diție a constituit, timp de ani 
de zile, subiectul unor ample 
comentarii şi 
presă. 


controverse în 


Andrei Diaconu, Constanţa. 
Termenii pe care i-aţi întilnit 
nu sînt eronațţi, întrucît există 
asemenea posibilități. Marea 
Britanie construieşte la Wind- 


scale, în nordul Angliei, o 
uzină capabilă să „curețe“ 
1200 tone de oxizi nucleari 
anual. Uraniul și plutoniul re- 
cuperat în acest fel, anual, 
poate produce energie echiva- 
lînd cu 160 milioane barili pe- 
trol sau 35 milioane tone căr- 
bune. Marea Britanie recupe- 
rează combustibilul nuclear la 
uzinele din Windscale de 
peste 20 de ani (în fotografia 
de jos). Dar, după construirea 
viitoarei uzine de recuperare, 
întregul proces se va desfă- 
şura la niveluri de siguranță 
și mai mari decît cele accep- 
tate pentru procesul curent şi 
totodată în limitele internaţio- 
nal impuse. 


Investiţii 
străine în S.U.A. 


V. Vişan, Bucureşti. Statele 
Unite investesc foarte mult 
în alte zone ale lumii, chiar 
în alte țări industrializate. 
Dar procesul investiţiilor are 
loc, într-adevăr, şi în sens in- 
vers : multe firme și compa- 
nii străine pătrund pe piaţa 
americană. Ferme uriașe din 
Kansas şi Illinois sînt vindute 
unor francezi, italieni şi sue- 
dezi. Pe coasta de vest, multe 
domenii aparţin unor proprie- 


tari iranieni şi din Arabia 
Saudită. Japonezii investesc 
în electronică. Multe fabrici 


din Vermont intră sub con- 
trol canadian. Statisticile De- 
partamentului comerţului ara- 


tă că străinii au investit 3,8 - 


miliarde dolari, în 1977, în 
pămiînturi și proprietăți co- 
merciale, dar — precizează re- 
vista „U. S. News and World 
Report“ — statistica e bazată 
doar pe afacerile făcute pu- 
blice. Aceeaşi revistă oferă 
unele detalii privind domeniile 
în care sînt interesaţi investi- 
torii străini. În zonele de 


nord-vest, Japonia investește 
în aluminiu și hîrtie; R. F. 
Germania — bere, covoare; 


Elveţia — alimente îngheţate. 
În regiunile muntoase din 
vest : Canada — petrol, pota- 
siu, oţel ; Elveţia — facilităţi 
spitaliceşti ; Suedia — joa- 
găre. În zona Pacificului: 
Franța — vinuri ; Japonia — 
televizoare, furnir și placaje ; 
R. F. Germania — săpun, 
restaurante, băcănii. În zona 
de sud-vest: Belgia — pro- 
duse petrolifere; Japonia — 
avioane, oțel; Africa de sud 
— zinc. În zona centrală a 
S.U.A. : Olanda — detergenți, 


fibre sintefice; Australia — 
echipament pentru  seceriș; 
Japonia — motociclete. În 


zona Marilor Lacuri: Marea 
Britanie — produse din car- 
ne; Elveția — semințe; Ja- 
ponia — televizoare, piulițe 
şi grătare. În zona Noii An- 


glii : Canada — ziare, băuturi, 


echipament pentru birouri ; 
Irlanda — hoteluri; Suedia 
— aparataj diferit. În zona 


Atlanticului de mijloc: R. F. 
Germania — automobile, pro- 
duse chimice ; Elveţia: ali- 
mente, aparate de aer condi- 
ţionat ; Franța — cosmetice, 
materiale de construcţie. În 
zona de sud-est: Japonia — 
cămăși, fermoare ; Marea Bri- 
tanie — țigarete,  stilouri; 
Kuweit — facilități turistice. 
În unele state americane au 
fost introduse legi care limi- 
tează pătrunderea investitori- 
lor străini, în altele, străinii 
nu au dreptul de a cumpăra 
firme. Cu toate acestea, chiar 
oficialități americane recunosc 
că procesul de investiţii stră- 
ine scapă de multe ori de sub 
controlul autorităţilor. 


„EA ZII E D PET ETA ZI Pe EI a COATE SME EDO ae 


Mălina Ionescu, București. 
Ziua Naţiunilor Unite şi Ziua 
mondială a informaţiei pen- 
tru dezvoltare sînt aniversate 
anual la 24 octombrie. La 
această dată, a intrat în vi- 
goare Carta O.N.U. (1945) şi tot 
la 24 octombrie a fost adop- 
tată strategia internaţională 
pentru dezvoltare, din cadrul 
celui de-al doilea deceniu al 
O.N.U. pentru dezvoltare. Ziua 
Naţiunilor Unite a fost ani- 
versată începînd din 1948. în. 
mod tradiţional ea a fost mar- 
cată în întreaga lume prin 
discuţii asupra realizărilor şi 
obiectivelor Organizaţiei. În 
1972, Adunarea Generală a 
O.N.U. a hotărit să sărbăto- 
rească, tot la 24 octombrie, şi 
Ziua mondială a informației 
pentru dezvoltare „în scopul 
de a atrage în fiecare an a- 
tenţia opiniei publice interna- 
tionale asupra problemelor 
dezvoltării și a necesității în- 
tăririi cooperării  internaţio- 
nale“. 

CU CIRGUI 


INTEGRA 


IN CURIND INCEPE CAMPIONATUL NAȚIONAL DE FOTBAL 1978—1979 I 


Dacă ați avea un televizor cu circuite integrate, ați putea urmări 
— în condiţii excepționale — cele mai pasionante întreceri fotbalistice ale 
campionatului naţional ! 

Realizate în baza celor mai noi scheme tehnice utilizate pe plan mon- 
dial, televizoarele cu circuite integrate au fiabilitatea mărită şi consumul de 
energie electrică redus cu 330). Stabilizatorul inclus în interiorul televizo- 
rului asigură calitatea deosebită a imaginii și sunetului chiar la variaţii 
mari de tensiune. Utilizindu-se la construcția lor module funcţionale, ope- 
rațiunile de depanare sint simplificate. Mai mult, termenul de garanție pen- 
tru buna lor funcţionare s-a majorat la 12 luni. 

Următoarele tipuri de televizoare pot fi cumpărate și cu plata în 24 de 
rate lunare, acontul fiind de numai 150, din preţul de vinzare : 


Denumirea Diagonala Prețul 
televizorului ecranului 
Olt 44 2920 lei 
Snagov 47 2920 „, 
Sirius 50 3050 , 
Diamant 61 3600 |, 
Lux 65 4000 „, 


Noul dv. televizor cu circuite integrafe vă așteaptă în magazinele și 
raioanele specializate ale comerțului de stat. 


să RECOM 


Turişti pe drumurile pitoreşti ale ţării! 


Pentru vacanţa dv., vă propunem un traseu de neuitat. 

Pornind din Delta Dunării — acest fenomen natural unic în Europa, adevă- 
rat paradis al păsărilor — străbătind apoi Moldova, avind ca ţintă dulcea 
Bucovină cu minunatele ei monumente de artă feudală unice în lume, nu 
uitaţi să vizitaţi și citeva moderne construcţii actuale : magazinele univer- 


sale DUNĂREA din Brăila, LUCEAFĂRUL din Bacău și BUCOVINA din 
Suceava | 


Răgâuţi 


ză 
Putna 


Moldoviţa; 
uceviţa, 
Magazinul Voroneţ, 
universal 
BUCOVINA 
Suceava 
p Iași 
Piatra, Neamt 
Magazinul 
universal 
LUCEAFĂRUL 
Bacău 
Brasov fa; 
Panciud 
Magazinul Focş 
universal 
DUNĂREA 
Brăila 


Galaţi 
Tulcea, 


Adevărate palate comerciale moderne, magazinele universale DUNĂREA, 
LUCEAFĂRUL și BUCOVINA vă oferă mii de sugestii de cadouri pentru cei 
dragi și tot atitea amintiri pentru dv. 

DIN ACTUALITATEA 
INTERNAȚIONALĂ 


Evoluţii politice 
portugheze 


e 
Controverse privind 
lărgirea 
Pieței comune 
o 


Preocupări economice 
japoneze 


— m = i 


Tovarăşul Nicolae Ceaușescu, secre- | 
tar general al Partidului Comunist 

Român, şi tovarășa Elena Ceaușescu 
s-au întilnit cu tovarășul Luigi Longo, , 
preşedintele Partidului Comunist lta- | 


lian, împreună cu soția 


Președintele Republicii Socialiste 


România, tovarășul Nicolae | 


| Ceaușescu, a primit pe Umba di Lu- 


tete, comisarul de stat al dfacerilor . 


| externe și cooperării internaţionale al | 
| Republicii Zair 


Președintele Republicii Socialiste | 


România, tovarășul Nicolae ! 
Ceaușescu, a primit pe Abdul Cader 
Sahul Hameed, ministrul afacerilor | 


| externe al Republicii Sri Lanka 


LUMEA 


Săptăminal de politică externă 


apare in limbile română, engleză, 
franceză, rusă, germană, spaniolă 


34 773) 


17 august 1978 

ROMÂNIA 
ÎN CONŞTIINŢA LUMII 


DIN ACTUALITATEA INTERNAŢIONALĂ 


ORIENTUL MIJLOCIU 


Înaintea 
întilnirii 
tripartite de la 
Camp David 


Semnarea 
Tratatului 
de pace şi prietenie 
intre R. P. Chineză 


şi Japonia 


Criza economiei capitaliste 


și contradicţiile interoccidentale 


DOCUMENT AR 


INDIA 


Politica agricolă 
— initiative 


şi rezultate 


REPORTAJ PE GLOB 


PAKISTAN 


Priorităţi ale 
dezvoltării 
% 
INDONEZIA 


Tradiţie şi 
modernitate 


Noul dialog dintre tovarăşi 


NICOLAE CEAUȘESCU 
şi HUA KUO-FEN | 


Moment de deosebită importanţă 


in dezvoltarea relațiilor 
de prietenie 


şi colaborare multilaterală 
româno-chineze 


Vizita oficială de prietenie în ţara noas- 
tră, la invitația tovarăşului Nicolae 
Ceauşescu, secretar general al Partidului 
Comunist Român, preşedintele Republicii 
Socialiste România, a tovarăşului Hua 
Kuo-fen, preşedintele Comitetului Cen- 
tral al Partidului Comunist Chinez, pre- 
mierul Consiliului de Stat al Republicii 
Populare Chineze, constituie un eveniment 
de o deosebită însemnătate în dezvoltarea 
şi adîncirea continuă a tradiționalelor re- 
lații româno-chineze de prietenie și co- 
laborare multilaterală dintre partidele, 
țările şi popoarele noastre. 

Nutrind profunda convingere că noua în- 
tîilnire — a doua în acest an — dintre to- 
varășul Nicolae Ceauşescu şi tovarășul 
Hua Kuo-fen reprezintă un nou și puternic 
impuls în amplificarea permanentă a 
prieteniei  româno-chineze, a colaborării 
economice, științifice și tehnice dintre 
cele două ţări și popoare, în beneficiul re- 
ciproc, al accelerării operei de construcție 
socialistă şi comunistă în Republica Socia- 
listă România şi Republica Populară 
Chineză, locuitorii Capitalei, ai întregii 
noastre țări, au rezervat conducătorului 
Partidului Comunist Chinez şi al poporului 
chinez. celorlalți oaspeţi chinezi, o primire 
deosebit de călduroasă — expresie a senti- 
mentelor de prietenie şi solidaritate care 
animă şi leagă cele două popoare. 


Pe aeroportul internaţional Otopeni, în 
aclamațţiile entuziaste ale mulţimii, to- 
varășul Hua Kuo-fen, persoanele oficiale 
care îl însoțesc în vizita sa au fost salu- 
taţi, la coborirea din avion, de tovarășul 
Nicolae Ceauşescu care le-a adresat un 
călduros bun venit pe pămîntul ospitalier 
al României. Cei doi conducători de partid 
şi de stat s-au salutat cu căldură, şi-au 
strîns îndelung mîinile, s-au îmbrățișaţ 
prieteneşte. 


întreaga desfăşurare a ceremoniei sosi- 
rii tovarăşului Hua Kuo-fen, a celorlalți 
soli ai marelui popor chinez a stat sub 
semnul unor entuziaste manifestări ale 
prieteniei româno-chineze, expresie a sen- 
timentelor de stimă și prețuire reciprocă 
pe care și le nutresc popoarele celor două 
ţări. Subliniază, toate acestea, convingerea 
profundă a întregului popor român că ac- 
tualele convorbiri de la București dintre 
tovarășul Nicolae Ceaușescu şi tovarășul 
Hua Kuo-fen vor constitui un nou moment 
de deosebită importanță în dezvoltarea re- 
laţiilor de prietenie şi colaborare româno- 
chineze, înscriindu-se, în acelaşi timp, ca 
un aport de preț la marea cauză revoluţio- 
nară a popoarelor, la triumful idealurilor 
de pace, independenţă, libertate şi progres 
social, la făurirea unei lumi mai bune şi 
mai drepte la care aspiră toate națiunile. 


` 


Convorbirile româåno-chineze- la cel 
mai înalt nivel, prilejuite de vizita în 
România a preşedintelui Comitetului Cen- 
tral al Partidului Comunist Chinez, pre- 
mierul Consiliului de Stat al Republicii 
Populare Chineze, ilustrează cu pregnanță 
consecvența cu care partidul și statul nos- 
tru înfăptuiesc neabătut politica interna- 
țională a ţării, politică ce situează pe prim 
plan — după cum stă înscris în Programul 
Partidului Comunist Român — colabo- 
rarea şi solidaritatea cu toate statele so- 
cialiste — factor de cea mai mare impor- 
tanță pentru dezvoltarea socialistă a țării 
noastre, ca şi a tuturor țărilor socialiste. 

Legăturile româno-chineze de prietenie, 
colaborare și solidaritate, aflate, astăzi, pe 
o treaptă superioară, au rădăcini adînci în 
trecutul de luptă, revoluționar al popoare- 
lor noastre, în lupta comună pentru eli- 
berare naţională şi socială, pentru pro- 
gres și socialism. Căpătînd noi atribute și 
valenţe în anii construcţiei socialiste, re- 
laţiile dintre România și China au cunos- 
cut o evoluţie mereu ascendentă, mai ales 
în ultimii ani, avînd ca solid temei prin- 
cipiile deplinei egalităţi în drepturi, res- 
pectului independenţei și suveranității na- 
tionale, neamestecului în treburile interne, 
întrajutorării tovărăşești în edificarea noii 
oriînduiri. 

În dezvoltarea deosebit de favorabilă a 


Mai 1978, august 1978. Întilnirile, de la 


Pekin şi București, ale tovarășilor Nicolae 
Ceauşescu și Hua Kuo-fen, momente de 
însemnătate istorică în evoluţia relaţiilor 
de prietenie și colaborare româno-chineze 


legăturilor multilaterale româno-chineze, 
rolul de primordială însemnătate îl au 
întilnirile și convorbirile purtate, în ulti- 
mii ani, la nivelul cel mai înalt. În această 
lumină, vizita oficială de prietenie, de 
acum cîteva luni, a tovarăşului- Nicolae 
Ceaușescu, a tovarășei Elena Ceauşescu, a 
celorlalți tovarăşi din conducerea de partid 


şi de stat — vizită purtind pecetea conti- 
nuității — a situat relaţiile dintre parti- 
dele, ţările şi popoarele noastre pe o 


treaptă nouă, calitativ superioară, deschi- 
zînd perspective largi unei evoluţii reci- 
proc avantajoase a acestor raporturi. 

Este demn de subliniat că, pe terenul 
fertil al striînselor relaţii de prietenie şi 
solidaritate dintre partidele şi ţările noas- 
tre, între poporul român şi poporul chinez 
s-au statornicit şi se dezvoltă fructuoase 
raporturi de colaborare pe tărîm politic, 
economic, tehnico-știinţitie și în alte do- 
menii de activitate. Conducătorii _celor 
două ţări socialiste au exprimat, în nu- 


meroase ocazii, convingerea că aceste re- 
lații se vor dezvolta şi adînci continuu, 
spre binele ambelor popoare, în interesul 
cauzei generale a păcii și socialismului. 
Stau mărturie, în acest sens, numărul 
mare de delegaţii de partid, guvernamen- 
tale, militare, ale organizaţiilor de masă şi 
obşteşti, ale unor mari unităţi industriale 
şi agricole, care au efectuat vizite de 
prietenie şi schimburi de experiență 
în România și în China, evoluția mereu 
ascendentă a schimburilor reciproce de 
valori materiale şi spirituale. 

Potenţialul economic și tehnico-ştiinți- 
fic al celor două ţări prietene oferă posi- 
bilități mereu mai largi de extindere şi 
diversificare, în continuare, a cooperării 
economice, de intensificare a schimburilor 
comerciale în folosul ambelor popoare, al 
cauzei socialismului și păcii în lume. Pro- 
tocolul privind schimbul de mărfuri şi 
plățile pe anul 1978, între România și 
R. P. Chineză, semnat la Pekin, în decem- 


brie 1977, prevede o gamă variată de pro- 
duse industriale de export — mărturie a 
dezvoltării multilaterale a economiilor na- 
ionale ale celor două ţări. Astfel, Româ- 
nia exportă în China echipamente şi uti- 
laj petrolier, autocamioane, locomotive 
Diesel-electrice, calculatoare electronice, 
rulmenţi, laminate, produse chimice ș.a. 
La rîndul său, R. P. Chineză livrează 
României mașini-unelte şi piese, aparate 
pentru testat metale, instrumente şi apa- 
ratură medicală, cocs, laminate de oţel, 
produse chimice, textile, ale industriei ali- 
mentare, diverse alte bunuri de larg con- 
sum. 

Colaborarea tehnico-ştiinţifică  româno- ` 
chineză oferă, de asemenea, un grăitor in- 
diciu al stadiului superior atins de relaţiile 
multilaterale dintre ţările noastre. Anual, 
au loc sesiuni ale Comisiei mixte româno- 
chineze de colaborare tehnico-știinţifică. 
Protocolul ultimei sesiuni — din decem- 
brie 1977 — prevede, între altele, vizite re- 
ciproce de studii ale unor specialiști în do- 
meniile industriilor constructoare de ma- 
şini, metalurgică, chimică, uşoară, alimen- 
tară, precum şi din domeniile agriculturii, 
silviculturii, din alte sfere ale vieţii eco- 
nomice. Voința celor două părți de ampli- 
ficare şi diversificare a raporturilor lor 
economice, comerciale, tehnico-ştiinţifice, 
în alte domenii este grăitor exprimată de 
documentele semnate în urma întilnirii la 
nivel înalt, de la Pekin, din mai ac. — 
Acordul de colaborare economică și teh- 
nică pe termen lung, ca şi o serie de alte 
înțelegeri și protocoale. Faptul că Acordul 
de colaborare poartă semnătura celor doi 
preşedinţi evidenţiază, şi mai mult, do- 
rința comună de a ridica relaţiile româno- 
chineze pe o treaptă tot mai înaltă, ceea 
ce corespunde intereselor poporului român 
şi poporului chinez, precum şi cauzei gene- 
rale a progresului și colaborării interna- 


Parcul de tractoare al fabricii Leiyang, 
din regiunea Yentai, provincia Șantung 


ționale. Pe plan cultural-ştiinţific, cursul 


ascendent al raporturilor reciproce este, de 
asemenea, elocvent. 


Vizita oficială de prietenie în România 
a înalţilor soli ai poporului chinez — vi- 
zită care, la închiderea ediției noastre, se 
află în prima zi de desfăşurare — oferă un 
nou prilej de abordare cuprinzătoare, la ni- 
velul cel mai înalt, a unor probleme ma- 
jore de interes comun, cum sînt cele pri- 
vind dezvoltarea construcției socialiste din 
Republica Socialistă România și Republica 
Populară Chineză, evoluția relațiilor de 
prietenie și colaborare dintre Partidul Co- 
munist Român şi Partidul Comunist 
Chinez, dintre cele două ţări şi popoare. 
Convorbirile vor prilejui, de asemenea, un 
schimb de informaţii şi păreri în legătură 
cu situaţia internaţională, cu probleme 
principale ale vieţii politice mondiale, ale 
luptei popoarelor pentru progres, socialism 
şi pace. 

Oamenii muncii din patria noastră, în- 
tregul popor român îşi exprimă deplina 
aprobare și via satisfacţie faţă de această 
nouă  întilnire între tovarășul Nicolae 
Ceaușescu şi tovarășul Hua Kuo-fen, ur- 
mărind cu deosebit interes desfăşurarea 
vizitei oficiale de prietenie, în Republica 
Socialistă România, a înalţilor oaspeți 
chinezi. 

Deşi ne aflăm încă la începutul acestei 
vizite, se poate afirma, cu deplin temei, că 
noul dialog româno-chinez la cel mai înalt 
nivel se desfăşoară în spiritul hotăririi co- 
mune a României și Chinei de a conferi 
raporturilor reciproce dimensiuni tot mai 
cuprinzătoare, un conţinut tot mai bogat, 
de a amplifica şi aprofunda colaborarea și 
cooperarea bilaterală, conlucrarea pe plan 
inteinaţional, valorificînd, în acest sens, 
posibilitățile mereu sporite pe care le 
oferă realizările lor pe tărim politic, eco- 
nomic şi social. 

Este convingerea 
popor că rezultatele convorbirilor de 
la București dintre tovarășul Nicolae 
Ceaușescu și tovarășul Hua Kuo-fen vor 
fi rodnice, acestea marcind o contribuţie 
majoră la dezvoltarea necontenită a rela- 
țiilor multilaterale  româno-chineze, în 
consens cu idealurile popoarelor noastre, 
cu cauza socialismului, păcii, colaborării 
şi progresului în lume. 


| llie Olteanu 


întregului nostru 


HUA KUO-FEN 


preşedintele Comitetului Central al 
Partidului Comunist Chinez, 

premierul Consiliului de Stat al 
Republicii Populare Chineze 


La invitația tovarăşului 
NICOLAE CEAUŞESCU, secre- 
tar general al Partidului Co- 
munist Român, președintele 
Republicii Socialiste România, 
a sosit în ţara noastră, într-o 
vizită oficială de prietenie, 
tovarășul Hua Kuo-fen, pre- 
şedintele Comitetului Central 
al Partidului Comunist Chinez, 
premierul Consiliului de Stat al 
Republicii Populare Chineze. 


Tovarăşul Hua Kuo-fen s-a născut în 
anul 1921. După ce a intrat în rîndurile 
mişcării revoluționare, a lucrat succe- 
siv ca secretar de comitet de partid ju- 
dețean, comisar politic al unui detaşa- 
ment militar, şef adjunct al Secţiei 
organizatorice şi şef al Secției de pro- 
pagandă a unui comitet regional de 
partid. În 1949 a fost trimis în provin- 
cia Hunan, Aici a îndeplinit funcțiile 
de secretar al unui comitet județean de 
partid, comisar al Biroului administra- 
tiv prefectural, secretar al Comitetului 
regional de partid, viceguvernator al 
provinciei, fiind, apoi, numit secretar al 
Comitetului Provincial de partid. 

În anul 1969, la cel de-al IX-lea Con- 
gres al Partidului Comunist Chinez, a 
fost ales membru al Comitetului Cen- 
tral. 

După anul 1970, a îndeplinit funcțiile 
de prim-secretar al Comitetului Pro- 
vincial de partid, preşedinte al Comi- 
tetului Revoluționar al provinciei Hu- 
nan, prim-comisar politic şi prim-secre- 
tar al Comitetului de partid al Coman- 
damentului provincial al Armatei 
Populare de Eliberare, comisar politic 
şi secretar al Comitetului de partid al 
regiunii militare a Armatei Populare 
de Eliberare. 

Din 1971, o primit însărcinări în ca- 
drul aparatului Comitetului Central al 
P.C.C. În 1973, la cel de-al X-lea Con- 
gres al Partidului Comunist Chinez, a 
fost reales membru al C.C. al P.C.C., 
iar la prima ședință plenară a noului 

Comitet Central a fost ales membru al 
Biroului Politic. În ianuarie 1975, a fost 
ales deputat în cea de-a IV-a legislatură 
a Adunării Naționale a Reprezentanți- 
lor Populari și este numit vicepremier 
al Consiliului de Stat şi ministru al 
Securității Publice. Un an mai tirziu, 
în 1976, este numit premier ad-interim, 
apoi premier al Consiliului de Stat și 
prim-vicepreşedinte al C.C. al P.C.C. 

În octombrie 1976, tovarășul Hua 
Kuo-fen a fost numit președinte al Co- 
mitetului Central al P.C. Chinez și 
preşedinte al Comisiei Militare a C.C. 
al P.C.C. 

Cel de-al XI-lea Congres al P.C.C., 
din 1977, îl realeze membru al C.C. al 
P.C.C. În prima şedinţă plenară a nou- 
lui Comitet Central este reales membru 
al Biroului Politic și, totodată, mem- 
bru al Comitetului Permanent al Birou- 
lui Politic, președinte al Comitetului 
Central al Partidului Comunist Chinez 
și preşedinte al Comisiei militare a 
C.C. al P.C. Chinez. 

În 1978, la prima sesiune a celei de-a 
V-a legislaturi a Adunării Naţionale a 
Reprezentanţilor Populari, a fost reales 
premier al Consiliului de Stat al Repu- 


blicii Populare Chineze. 


ii Sică 


Szechwan 

„Avem o mare admiraţie 


față de politica dusă de 


preşedintele Nicolae Ceausescu“ 


Umba di Lutete 


comisarul de stat al afacerilor externe 
şi cooperării internaţionale al Republicii Zair 


In perioada 7-10 august a.c, s-a aflat în 
vizită oficială in țara noastră Umba di Lutete, 
comisar de stat al afacerilor externe și co- 
operării internaţionale al Republicii Zair. Cu 
acest prilej, oaspetele zairez a fost primit, 
la 9 august, de președintele NICOLAE 
CEAUȘESCU. De asemenea, el a condus de- 
legația țării sale la lucrările celei de a treia 
sesiuni a Comisiei mixte guvernamentale 
româno-zaireze de cooperare economică și 
tehnică. 

Înainte de a părăsi România, Umba 
di Lutete a făcut o declaraţie în ca- 
drul căreia, pentru început, a abordat 
principalul moment al vizitei sale în 
țara noastră — primirea sa de către 
preşedintele Nicolae Ceaușescu. 

„Am încheiat ziua de 9 august, prin intre- 
vederea pe care mi-a acordat-o Excelenţa Sa 
preşedintele Nicolae Ceauşescu — a declarat, 
la început, interlocutorul. Am fost purtătorul 
unui mesaj de prietenie adresat președintelui 
Nicolae Ceauşescu de președintele Republicii 
Zair, fondatorul Mişcării Populare a Revoluţiei, 
Mobutu Sese Seko. De asemenea, am avut 
onoarea să transmit președintelui Republicii 
Socialiste România, Nicolae Ceaușescu, salu- 
tul frăţesc al președintelui Mobutu Sese Seko 
şi doresc să reafirm, şi în acest cadru, că 
președintele Mobutu Sese Seko nutrește o 
foarte mare admirație pentru preşedintele 
Nicolae Ceauşescu. Şi aceasta, pentru că el 
consideră că şeful statului român promovează 
o politică curajoasă, clarvăzătoare. Și, atunci 
cind vezi marele număr de realizări și indicele 
de creştere pe care-l are România, nu poți 
decit să ai o foarte mare admiraţie pentru 
politica dusă de preşedintele Nicolae 
Ceauşescu, o politică de independență, de 
deschidere şi de cooperare cu toate statele, 
fără nici un fel de discriminare. 

Preşedintele Nicolae Ceaușescu mi-a făcut 
cinstea să-mi acorde o întrevedere care a du- 
rat o oră şi, în cadrul căreia, au fost abor- 
date problemele bilaterale pe care, anterior, 
le abordasem și cu colegul meu de la Minis- 
terul de externe al României, precum și cu 
vicepremierul și ministrul comerțului exterior 
şi al cooperării economice internaţionale. Tot- 
odată, am expus și poziția președintelui Mo- 
butu Sese Seko şi a ţării noastre într-o serie 


de probleme internaţionale. lată, pe scurt, ce 
pot să vă spun despre intrevederea mea cu 
preşedintele Nicolae Ceaușescu“, 

În continuare, Umba di Lutete s-a re- 
ferit la rezultatele concrete ale celei 
de a treia sesiuni a Comisiei mixte gu- 
vernamentale româno-zaireze de co- 
operare economică și tehnică și la 
perspectivele relaţiilor dintre cele două 
tări. 

„Aş dori să spun că scopul principal al vi- 
zitei mele in România a fost de a prezida 


partea zaireză la lucrările Comisiei mixte de 
cooperare româno-zaireză. Cu acest prilej, s-a 
reinnoit Acordul comercial care expirase şi, 
de asemenea, s-a semnat un acord de co- 
operare tehnico-ştiințifică între țările noastre. 
Am stabilit, de asemenea, perspectivele co- 
operării noastre de viitor. Am constatat că 
nivelul schimburilor noastre comerciale n-a ți- 
nut pasul cu nivelul relaţiilor noastre politice, 
şi am stabilit măsuri pentru ca aceste schim- 
buri să atingă nivelul relaţiilor noastre poli- 
tice. Astfel, am luat măsuri ca, în viitorul 
apropiat, schimburile noastre să se intensifice 
şi ca domeniile cooperării noastre să se lăr- 
gească, să se diversifice. Dorim ca aceste 
schimburi comerciale să-și tripleze volumul în 
cel mai scurt timp“. 

Sintetizind impresiile sale despre România, 
interlocutorul a declarat : „Ceea ce m-a im- 
presionat mai mult venind din nou în țara 
dumneavcastră — deoarece am mai vizitat-o 
in 1970 — este imensul progres pe care l-a fă- 
cut România, care are un indice de dezvoltare 
de 12-13 la sută. Acest lucru se remarcă de 
la prima vedere şi este ilustrat de marile 
realizări ale României, sub conducerea pre- 
şedintelui Nicolae Ceaușescu. Este o mare di- 
ferență între ceea ce am văzut în România în 
1970 şi ceea ce am văzut astăzi“. 


Declaraţii consemnate de 
Andrei Magheru 


„Mulţumim pentru sprijinul 
generos acordat de România 
luptei noastre 


drepte de 


eliberare“ 


Ben Amathila 


membru al Comitetului Executiv al S.W.A.P.0O,, 
secretar cu probleme economica 


De curind, la invitaţia C.C. al P.C.R., ne-a 
vizitat țara o delegaţie a Organizaţiei Po- 
porului din Africa de Sud-Vest — S.W.A.P.O. 
alcătuită din Ben Amathila, membru al Co- 
mitetului Executiv al S.W.A.P.0O., secretar cu 
probleme economice, și Linekela Kabenga, se- 
cretar cu probleme de educație al S.W.A.P.0O. 

În timpul vizitei sale, delegația S.W.A.P.O. 
a fost primită de tovarășul NICOLAE 
CEAUȘESCU. 

Înainte de a părăsi România, Ben Amathila 
a avut amabilitatea să acorde un interviu re- 
vistei noastre. 


— Pentru început vă rugăm să vă re- 

feriţi la scopul vizitei dv. în țara noastră, 

Am venit în România — ţară cu care 
S.W.A.P.O. are legături foarte strinse — pen- 
tru a studia și explora diferite posibilităţi de 
dezvoltare a relațiilor în această perioadă 
specială a luptei noastre de eliberare. Apoi, 
pentru a studia posibilităţile de calificare a 
tinerilor noştri pentru nevoile imediate ce le 
avem," acum, cind ne pregătim pentru recu- 
noaşterea independenţei Namibiei. De ase- 
menea, ne aflăm aici pentru a întări legătu- 
rile dintre Organizaţia Poporului din Africa 
de Sud-Vest — S.W.A.P.O. — și Partidul Comu- 

nist Român, dintre Africa de Sud-Vest și 
România, dintre popoarele noastre, întrucit 
aceste relații vor cunoaște o nouă fază atunci 
cind vom proclama independența țării noas- 
tre, cind va trebui să consolidăm independen- 
ţa politică, cu greu  ciștigată, și să punem 
bazele dezvoltării noastre economice-sociale. 
În esenţă, acestea au fost domeniile abordate 
cu tovarășii români, în timpul vizitei noastre. 

— Delegația dumneavoastră a fost 
primită de președintele Nicolae 
Ceaușescu. Am dori să cunoastem im- 
presiile dv. din timpul acestei intreve- 
deri. 

— Considerăm că ni s-a acordat o deose- 
bită onoare prin faptul că, în pofida unei 
agende foarte încărcate, tovarășul președinte 
Nicolae Ceaușescu a găsit timp pentu a 
primi delegația Organizației Poporului din 
Africa de Sud-Vest — SW.A.P.O. Am fo- 
losit acest prilej pentru a-i transmite urări 
călduroase din partea președintelui S.W.A.P.O., 
Sam Nujoma, și, totodată, pentru a sublinia 
înalta noastră stimă față de poziţia P.C.R. şi 
a României în legătură cu problemele spi- 
noase ale Africii australe și, în mod special, 
față de Namibia, față de sprijinul generos 
acordat de președintele Nicolae Ceaușescu 
luptei drepte de eliberare a popoarelor din 
această zonă a continentului african. De ase- 
menea, am. avut bucuria de a consemna fap- 
tul că domnia-sa ne-a declarat tă acest spri- 
jin va continua şi că este direct interesat în 
soluționarea problemei namibiene. 

— În continuare, vă rugăm să abor- 
dați citeva probleme ale situaţiei ac- 
tuale din Namibia. 

— După cum se știe, situaţia actuală este 
caracterizată prin debutul fazei aplicării pla- 
nului celor cinci state occidentale din „gru- 
pul de contact" privind viitorul politic al Na- 
mibiei. Acest plan s-a conturat după înde- 
lungi discuţii cu S.W.A.P.O. și cu autorităţile 
sud-africane, fiind, apoi, aprobat de Consi- 
liul de Securitate al O.N.U. Noi sperăm ca 
e! să fie aplicat integral, iar zona Walvis 
Bay să fie integrată Namibiei. 

Totodată, sperăm că, în viitor, Africa de 
Sud nu va face manevre de natură să impie- 
dice S.W.A.P.O. să participe la preconizatele 
alegeri. Spunem aceasta, întrucit autorităţile 
sud-africane știu că S.W.A.P.O. se bucură de 
sprijinul poporului, iar, în condiţiile în care 
alegerile se vor desfășura corect, organizația 
noastră va ciștiga marea majoritate a votu- 
rilor. Pe scurt, dorim, ca în actuala fază, să 
depunem toate eforturile pentru ca drumul 
spre independenţa Namibiei să fie încununat 
cu deplin succes, iar, apoi, să ne dedicăm 
propășirii economice, sociale și spirituale a 
poporului nostru. 

— Citeva ginduri după această intil- 
nire cu România?... 

— Pretutindeni, am luat cunoștință cu sa- 
tisfacţie de marile succese realizate de popo- 
rul român in construirea societăţii socialiste 
multilateral dezvoltate. De asemenea, pretu- 
tindeni am fost mişcaţi de manifestările de 
simpatie şi solidaritate la adresa luptei pop»- 
rului nomibian pentru libertate și indepen- 
dență 

Interviu realizat de 
Dumitru Constantin 


„Activitatea 


preşedintelui 


Nicolae Ceauşescu 
- o contribuţie concretă la promovarea 


păcii şi colaborării în lume“ 
Shoichi Miyake 


vicepreşedinte al Camerei Reprezentanţilor, 
conducătorul delegaţiei Dietei japoneze 


La invitația Marii Adunări Naţionale, o de- 
legaţie a Dietei (Parlamentului) japonez a 
efectuat zilele trecute o vizită in țara noastră. 
Membrii delegaţiei au fost primiţi de președin- 
tele NICOLAE CEAUȘESCU, s-au intilnit cu 
alte persoane oficiale române, au vizitat 
Capitala, obiective economico-industriale din 
județul Arges. La sfirsitul vizitei, domnul Sho- 
ichi Miyake, vicepreședinte al Camerei Repre- 
zentanţilor și conducător al delegaţiei, ne-a 
acordat cu amabilitate următorul interviu: 


— V-am ruga să vă referiți la sem- 
nificația vizitei dv. in România și con- 
tactele pe care delegația parlamentară 
japoneză le-a avut în cursul ei. 


— Contactele parlamentare bilaterale româ- 
no-japoneze au fost inițiate în anul 1974. O 
delegaţie parlamentară română a făcut ovi- 
zită la Tokio, parlamentari japonezi au vizitat 
ulterior țara dv. Relaţiile noastre de prietenie 
s-au strins tot mai mult, mai ales după vizita 
președintelui Nicolae Ceaușescu în Japonia, 
în anul 1975. Aceste raporturi s-au dezvoltat 
în diferite domenii, economic, politic și cul- 
tural, iar misiunea delegaţiei noastre parla- 
mentare este de a amplifica acest curs ascen- 
dent al relaţiilor noastre, avind în vedere fap- 
tul că contactele directe reprezintă calea op- 
timă pentru înțelegerea reciprocă a punctelor 
noastre de vedere. În această privință sintem 
convinşi că vizita actuală a fost foarte utilă 
și fructuoasă. 


— Vă rugăm să vă referiți la con- 
vorbirea pe care ați avut-o cu 
președintele Nicolae Ceaușescu. 


— Președintele Ceaușescu ne-a primit foarte 
călduros, cu multă amabilitate, fapt apreciat 
în mod deosebit de toți membrii delegaţiei. 
Am fost foarte impresionați nu numai de acest 
fapt, ci şi de insistența cu care președintele 
Ceaușescu a subliniat principiile juste așezate 
de România la baza politicii sale externe, a 
relaţiilor internaţionale în general. Toţi mem- 
brii delegaţiei au fost, de asemenea, foarte 
impresionați de faptul că aceste principii nu 
sînt numai afirmate de conducătorul țării dv., 
dar și aplicate în mod practic, concret, con- 
stituind o contribuție deosebită la promova- 
rea păcii și colaborării dintre statele lumii. 
Acesta este un lucru foarte important și toți 
membrii delegaţiei, subliniez din nou acest 
lucru, au fost extrem de impresionați de acest 
efort persona! al președintelui Ceaușescu. 


— V-am ruga să ne impărtășiți im- 
presiile dv. din timpul vizitei. 


— Peisajul românesc este deosebit de fru- 
mos, am intilnit locuri naturale încintătoare, 
dispuneţi de toate condiţiile optime pentru 


dezvoltarea agriculturii și nu numai a aces- 
tui sector economic, dar, de asemenea, a 
industriei. Delegaţia noastră a vizitat Com- 
binatul petrochimic de la Pitești şi hidrocen- 
trala din vecinătate, dar, văzind numai aceste 
două unităţi industriale, ne-am dat seama că 
perspectivele dezvoltării României sint certe 
şi deschise. 


— Ce ne-aţi putea spune in legătură 
cu domeniile mai specifice în care s-ar 
putea accentua colaborarea dintre tă- 
rile noastre ? 


— În căutarea şi promovarea păcii inter- 
naţionale, dispunem de un domeniu larg al 
colaborării noastre cu România. În ce pri- 
veşte alte domenii de colaborare reciprocă, 
avind în vedere că România depune un efort 
considerabil pentru modernizarea şi indus- 
trializarea sa, consider că putem conlucra în 
acest sens, sub forma colaborării reciproce. 
De asemenea, apreciem că un domeniu larg 
deschis pentru o eventuală cooperare ro- 
mâno-japoneză poate fi realizat în terțe țări. 


— V-am ruga să vă referiți la pro- 
blema importantă a dezarmării în lu- 
me, a dezarmării nucleare, problemă 
ce preocupă, fără indoială, în mod 
deosebit ţările noastre. 


— Ştiţi foarte bine că Japonia a fost ţinta 
a două bombordamente atomice și citeva 
zeci de mii de japonezi moi suferă și ostăzi 
de pe urma lor. Bombele atomice stocate în 
prezent sint însă mult mai mari și mai peri- 
culoase decit cele lansate la Hiroşima și Na- 
gasaki, ele pot distruge chiar intreaga ome- 
nire. De aceea trebuie să luăm măsuri se- 
rioase, concrete, pentru a stăvili această 
cursă a înarmărilor, mai ales să luăm măsuri 
în privința dezarmării nucleare. Trebuie în 
primul rind. să ne concentrăm eforturile în 
direcția creării în lume a zonelor denucleari- 
zate, a reducerii și desființării forțelor militare 
ale tuturor statelor, trebuie să incepem prin 
instaurarea unei atmosfere prielnice pentru 
traducerea în viață a acestor măsuri, 

Acordăm o înaltă preţuire eforturilor de- 
puse de România pentru înfăptuirea dezar- 
mării şi impreună cu țara dumneavoastră şi 
celelalte state mici și mijlocii, Japonia se 
pronunță pentru unificarea efortului general 
al tuturor popoarelor în vederea traducerii 
în viață a măsurilor de dezarmare și dezan- 
gajare militară la care m-am referit. 


Interviu realizat de 
Radu Toma 


Expunerea tovarăşului 
NICOLAE CEAUȘESCU 
— idei în acţiune 


lichidarea subdezvoltării și făurirea noii ordini 
economice — obiective majore ale lumii contemporane 


Pătrunzînd procesele şi tendinţele care 
au loc pe arena mondială, pe baza unei 
profunde analize ştiinţifice, şi formulînd, 
în acest cadru, opţiunile de bază ale po- 
ziţiei şi politicii externe ale României, re- 
centa expunere a tovarăşului Nicolae 
Ceaușescu la şedinţa activului central de 
partid” şi de stat situează, cu obiectivitate 
şi cutezanţă revoluţionară, lichidarea sub- 
dezvoltării printre imperativele luptei pen- 
tru progres social, cu încrederea, înteme- 
iată pe realitate, că există posibilităţi, căi 
de acţiune și forme capabile să asigure în- 
făptuirea aspirațiilor vitale ale popoarelor. 
Poporul român — care a dus, el însuși, 
de-a lungul istoriei, o luptă grea pentru 
menţinerea şi afirmarea fiinţei sale, împo- 
triva asupririi şi dominaţiei străine, pen- 
tru eliberare naţională şi socială — este 
solidar, în mod firesc, cu cauza popoarelor 
din ţările în curs de dezvoltare care au 
suferit, timp îndelungat, dominaţia colo- 
nială şi imperialistă şi fac astăzi eforturi 
imense pentru a-şi consolida independenţa 
cucerită şi asigura viitorul. 

Spiritul înnoitor și clarviziunea revolu- 
ționare cu care priveşte partidul nostru fe- 
nomenul subdezvoltării sînt cu atit mai 
pregnante şi mai valoroase cu cît abor- 
darea acestui fenomen se află pe arena in- 
ternaţională într-un moment critic. 

Starea de subdezvoltare a majorităţii 
populaţiei globului s-a aflat, de mult timp, 
în atenţia istoricilor şi economiştilor. S-au 
scris numeroase volume, fenomenul a fost 
amplu analizat. S-au manifestat chiar 
preocupări practice pentru uşurarea situa- 
tiei „cîndva, pe un fond de binefacere, fi- 
lantropic, iar, cu timpul, chiar sub forma 
unor programe de asistență bine structu- 
rate. Problema subdezvoltării şi a viitoru- 
lui țărilor în curs de dezvoltare era, însă, 
privită invariabil ca o problemă marginală 
a ţărilor dezvoltate, industrializate. S-a 
considerat astfel, la un moment dat, că un 
anumit procent de asistenţă, sau unele 
măsuri în domeniul comerţului sau al fi- 
nanţării, ar fi tot ce este necesar pentru 
țările în curs de dezvoltare, iar dacă astfel 
de măsuri nu sînt suficiente sau nu dau 
rezultate, problema privește numai ţările 
în curs de dezvoltare. Or, specific pentru 
etapa în care ne găsim este faptul că 
preocuparea față de fenomenul subdezvol- 
tării economice a dobindit un caracter in- 
ternaţional global. 

Odată cu formularea necesităţii făuririi 
noii ordini economice internaţionale şi ac- 
țiunile începute pe acest plan, lichidarea 
subdezvoltării s-a consolidat ca element 
central al instaurării noii ordini. Decala- 
jele economice sînt rezultatul dominaţiei 
coloniale, iar persistența şi adîncirea lor 
după eliberarea naţională se datorează 
menținerii unor structuri învechite, ine- 


chitabile în relaţiile internaţionale care 

țin tot de raporturile de dominație şi ex- 
ploatare a celui mai slab de către cel mai 
puternic. Subdezvoltarea apare, de aceea, 
nu numai ca fenomen economic ci, îna- 
inte de toate, ca fenomen politic. „Lichi- 
darea subdezvoltării și făurirea noii ordini 
economice internaționale, promovarea unor 
relaţii economice bazate pe principii de 
deplină egalitate şi echitate — arăta to- 
varășul Nicolae Ceauşescu în expu- 
nerea la şedinţa activului central de partid 
și de stat — constituie, în fond, o conti- 
nuare nemijlocită a luptei împotriva im- 
perialismului și colonialismului“. Partidul 
nostru situează lupta. pentru eradicarea 
subdezvoltării în contextul dialectic al lup- 
tei revoluţionare între vechi şi nou. 

Marile dezbateri internaţionale, care au 
avut loc în ultimii patru ani, în probleme 
cruciale ale umanităţii și în cadrul cărora 
subdezvoltarea a ocupat locul central, con- 
firmă pe deplin acest fapt. Ele materiali- 
zează caracterul global al preocupării in- 
ternaţionale faţă de problemele subdezvol- 
tării şi, totodată, lupta forţelelor progre- 
siste, înaintate împotriva- forțelor înve- 
chite, cu interese în menținerea „statu quo- 
ului“. Această evoluție a fost posibilă nu- 
mai ca urmare a transformărilor revoluțio- 
nare, profunde care au avut loc pe arena 
internațională, a schimbării raportului de 
forțe la scară mondială, a revoluției teh- 
nico-ştiințifice care a pus la ordinea zilei 
interdependența fenomenelor în lumea 
contemporană. 

Chemarea pentru o nouă politică şi o 
nouă strategie în abordarea problemelor 
dezvoltării ca o chestiune de interes co- 
mun, atît pentru ţările în curs de dezvol- 
tare, cît şi pentru cele dezvoltate, s-a mani- 
festat în cadrul celor de-a VI-a şi a VII-a 
sesiuni speciale ale Adunării Generale a 
O.N.U. dar, de asemenea, într-o serie de 
mari conferinţe organizate în cadrul O.N.U. 

Toate aceste dezbateri internaţionale au 
contribuit, într-o măsură mai mare sau 
mai mică, la consolidarea sau legitimarea 
— pe calea unor declaraţii interguverna- 
mentale, planuri de acţiune și rezoluţii — 
a unui număr de obiective şi concepte. În 
ciuda tuturor eforturilor depuse, dezbate- 
rile și documentele adoptate nu au fost 
urmate „însă, de rezultate concrete. În ca- 
drul tratativelor purtate a ieșit în evidență 
dorința ţărilor occidentale dezvoltate de 
a-şi impune punctele de vedere, de a-și 
menţine dominaţia. Așa cum aprecia se- 
cretarul general al partidului, tovarăşul 
Nicolae Ceauşescu, în ce privește pro- 
blema luptei pentru lichidarea fenomenu- 
lui subdezvoltării și făurirea noii ordini 
internaţionale, „trebuie să spunem că pînă 


acum nu au fost obţinute rezultate prea 
bune. Nici deceniul dezvoltării şi nici tra- 
tativele nord-sud nu au marcat vreun pro- 
gres pe această cale“. 

Recenta sesiune a Consiliului economic 
social al O.N.U. de la Geneva care a făcut 
un bilanţ al rezultatelor, discuţiilor şi ne- 
gocierilor de pînă acum, a fost, din acest 
punct de vedere, concludentă. Încheind 
lucrările sesiunii, președintele consiliului 
constata „lipsa de dorinţă de a se trece la 
o fază de acţiune constructivă față de pro- 
blemele serioase care confruntă comunita- 
tea internaţională... Multe din interven- 
tiile pronunţate la sesiune — arăta el — 
au conţinut critici puternice faţă de lipsa 
unui răspuns pozitiv la oricare dintre pro- 
punerile fundamentale ale ţărilor în curs 
de dezvoltare“. 

După patru ani de dialog în problemele 
instaurării noii ordini economice interna- 
tionale, asemeni  decalajelor economice, 
decalajul între angajamente şi realizări a 
continuat să se lărgească. Situaţia se re- 
flectă pe planul negocierilor în curs în di- 
verse foruri din sistemul O.N.U., care vi- 
zează rezolvarea unor probleme acute de 
importanță majoră pentru toate ţările şi 
îndeosebi pentru ţările în curs de dezvol- 
tare, cum sînt comerţul cu materii prime 
şi creșterea încasărilor ţărilor în curs 
de dezvoltare din export (UNCTAD), 
transferul din resurse către ţările în curs 
de dezvoltare (Comitetul plenar al O.N.U. 
pentru noua ordine internaţională), acce- 
sul produselor ţărilor în curs de dezvol- 
tare pe piețele țărilor dezvoltate 
(UNCTAD, GATT), ușurarea datoriei ex- 
terne a ţărilor în curs de dezvoltare 
(UNCTAD), transferul de tehnologje 
(UNCTAD), dezvoltarea industriei 
(ONUDI), alimentația populației din ţările 
în curs de dezvoltare (FAO), unele pro- 
bleme financiare internaționale (FMI) 
etc. Unele din aceste negocieri s-au înche- 
iat cu eşecuri, altele au fost suspendate 
sau se află în impas, altele se desfăşoară 
cu mare încetineală. Ilustrative pentru 
stadiul în care se află negocierile concrete 
pentru instaurarea noii ordini economice 
internaţionale sînt negocierile din cadrul 
UNCTAD privind instituirea programului 
integrat și a fondului comun în domeniul 
comerțului cu materii prime, urmărind 
stabilizarea preţurilor unor produse dein- 
teres primordial pentru ţările în curs de 
dezvoltare şi pentru comerțul cu materii 
prime. Țările occidentale dezvoltate s-au 
opus sistematic creării unor mecanisme 
economice noi în comerțul mondial cu ma- 
terii prime, acceptînd doar ajustări ne- 
esențiale în modul actual de desfășurare 
a comerțului, care stimulează fluctuațiile, 
în favoarea marilor companii importa- 
toare, şi reduc constant încasările din ex- 

port ale ţărilor în curs de dezvoltare pro- 
ducătoare. Ca rezultat, negocierile în- 
cepute în 1976, pe baza deciziilor 
UNCTAD, stagnează, iar cele privind crea- 
rea fondului comun sînt, în prezent, sus- 
pendate. În cadrul GATT, negocierile co- 
merciale multilaterale (runda Tokjo) me- 
nite să ofere condiții de dezvoltare liberă 
a comerțului, prin eliminarea măsu- 
rilor protecționiste şi a obstacolelor din 
calea comerțului, au pus, de asemenea, în 
evidență tendinţa ţărilor dezvoltate de a 
ignora interesele specifice ale ţărilor în 
curs de dezvoltare, prin încercarea ţărilor 
occidentale industrializate de a-și atinge 
obiectivele proprii pe calea de compromi- 
suri realizate numai între ele, fără asocie- 
rea la negocieri a tuturor ţărilor. 

Poziţia obstrucţionistă a ţărilor dezvol- 
tate se manifestă și în tentativele de slă- 
bire a mecanismului internaţional desti- 
nat să servească obiectivele noii ordini 
economice internaţionale. Comitetul ple- 
nar al O.N.U. pentru noua ordine econo- 
mică internaţională, menit să ofere me- 
canismul politic pentru facilitarea tradu- 
cerii în viață a acestor obiective, cu parti- 
ciparea tuturor statelor, se află blocat, 
datorită unor discuţii sterile privind in- 
terpretarea mandatului său. De asemenea, 
nu s-a realizat nici un progres în ce pri- 
vește restructurarea organizatorică a ac- 
tivităţilor economice și sociale ale O.N.U. 
pentru ca acestea să răspundă mai bine 
cerinţelor noii ordini. În jurul forurilor 
de negocieri legate de noua ordine, se 
creează, în mod deliberat, confuzii de or- 
din instituţional. Uneori, ele se află în 
obscuritate, în afara controlului opiniei 
publice internaţionale, prin menţinerea 
lor artificială în sfere foarte tehnice. 

În aceste condiţii, se reafirmă, cu tot 
mai multă fermitate, necesitatea reluării 
şi dinamizării negocierilor ţinînd de in- 
staurarea noii ordini economice interna- 
ționale. „În cursul următoarelor luni 
— arăta la sesiunea Consiliului economic 
şi social, secretarul general al O.N.U, 
Kurt Waldheim — este necesar a se a- 
firma voința politică de a se realiza, 
într-un climat nou, progrese semnifica- 
tive în marile negocieri internaţionale, în 
special în raporturile nord-sud“. Dacă 
acest lucru nu va reuşi — arăta secretarul 
general, în continuare — „vom lăsa gene- 
raţiilor de după noi o moștenire de penu- 
rie şi de confruntare. Trebuie făcut totul 
pentru evitarea acestui risc“. 

Din confruntarea internaţională pe pro- 
blemele lichidării  subdezvoltării rezultă 
faptul neîndoielnic că soluţionarea acestei 
probleme este strins legată de instaurarea 
unor relaţii noi între state. Viaţa arată că 
actuala structură a relaţiilor economice 
internaţionale, mecanismele şi instituţiile 
ce o servesc, concepute şi create să slu- 
jească interesele unui grup restrins de 
state, nu mai corespund, au devenit in- 
compatibile cu realităţile contemporane. 
Vechea ordine se dovedește a fi nu numai 
inechitabilă, dar şi ineficientă în ce pri- 
vește asigurarea intereselor atit ale ţărilor 
în curs de dezvoltare, cît şi ale ţărilor dez- 
voltate. Subdezvoltarea influenţează, pe 
termen lung, structura însăși a economiei 
mondiale, produce și întreţine distorsiuni 
de ordin economic şi social. 

Din cele de mai sus, citeva concluzii se 
impun de la sine. 

Întîi, lupta pentru lichidarea subdezvol- 
tării fiind, în fond, o continuare a luptei 
împotriva imperialismului și colonialis- 
mului. toate forțele progresiste, democra- 
tice trebuie să sprijine activ această 
luptă, mişcarea revoluţionară trebuie să 
se unească, într-un tot unitar, cu lupta 
pentru lichidarea subdezvoltării, pentru 
făurirea noii ordini economice şi politice 
internaţionale. 

În al doilea rînd, subdezvoltarea avînd 
un conținut politic, soluționarea ei tre- 
buie să fie tot politică, angajind voința 
şi responsabilitatea statelor. 

În al treilea rînd, ţinind seama de in- 
terdependența tot mai puternică dintre 
toate țările lumii, nu mai este posibil ca 
probleme de acest gen să fie rezolvate 
doar de un grup de țări, ci reclamă parti- 
ciparea întregii comunități a națiunilor 
lumii., 

În acest cadru, se înscrie teza, de o de- 
osebită valoare teoretică și practică, for- 
mulată de partidul nostru, privind obliga- 
ţia mișcării revoluţionare, a ţărilor socia- 
liste, a partidelor comuniste și muncito- 
reşti, inclusiv din ţările capitaliste dez- 
voltate, de a sprijini lupta pentru întări- 
rea independenţei economice și politice a 
noilor state, pentru lichidarea cît mai 
grabnică a subdezvoltării, pentru o colabo- 
rare cu adevărat echitabilă cu alte ţări. 
Raţiuni de ordin principial şi de natură 
obiectivă — sistemul socialist neputind 
fi opus sau izolat economic de celelalte 
ţări dih lume — impun, deci, ca ţările so- 
cialiste să nu rămînă în afara acestor 
preocupări, ci dimpotrivă să sprijine activ 
eforturile pentru dezvoltarea economică 
independentă a noilor naţiuni, unindu-și 
forțele, în relaţiile lor directe și în foru- 
rile de dezbatere şi negocieri internaţio- 
nale, cu cele ale ţărilor în curs de dezvol- 
tare și nealiniate. „În acest fel — arăta to- 
varășul Nicolae Ceauşescu — mișcarea re- 
voluționară, partidele comuniste, ţările 
socialiste vor juca, într-adevăr, un rol im- 
portant în viața internaţională. își vor 
spori contribuţia la înfăptuirea idealurilor 
înaintate ale popoarelor, la dezvoltarea 
progresistă a societății umane“. 

În ce o priveşte, România socialistă şi-a 
înscris ferm politica și activitatea inter- 
naţională în acest curs de sprijinire şi 
solidaritate cu toate ţările în curs de dez- 
voltare. Această orientare, fundamentată 
la ultimele trei congrese ale partidului 
nostru și înscrisă în Programul P.C.R., se 
exprimă, pe plan practic, în atenția deose- 
bită pe care o acordă ţara noastră colabo- 
rării politice-şi economice cu ţările în curs 
de dezvoltare, care cunoaște o extindere 
şi diversificare continuă. Pe plan institu- 
tional, România, ea însăși ţară în curs de 
dezvoltare, participă la „Grupul celor 77“ 
al țărilor în curs de dezvoltare şi la acti- 
vităţile mişcării ţărilor nealiniate.. În ca- 
drul „Grupului celor 77“ conlucrăm activ 
cu ţările  latino-americane, de care ne 
leagă afinități de origine, cultură și limbă 
și lupta pentru afirmare independentă și 
libertate. Astfel, pentru pregătirea viitoa- 
rei reuniuni la nivel ministerial a „Gru- 
pului celor 77“ de la Arusha (Tanzania), 
precum și a UNCTAD, care vor avea o 
importanţă specială pentru dinamizarea 
negocierilor pe planul instaurării noii or- 
dini economice internaţionale, România 
participă în cadrul structurilor de lucru 
ale „Grupului celor 77“ alături de ţările 
Americii Latine. 

Desigur. dezvoltarea nu este un proces 
simplu şi, mai ales, uniform. Lichidarea 
subdezvoltării şi instaurarea noii ordini 
economice internaţionale nu se pot realiza 
dintr-o dată, ci în cadrul unui proces con- 
tinuu, de transformări radicale în siste- 
mul relaţiilor internaţionale și al meca- 
nismelor de cooperare între state. Feno- 
menele economice mondiale care confruntă 
omenirea au cauze adinci în economia ca- 
pitalistă. Stă, însă, în puterea societăţii 
contemporane ca, prin utilizarea eficientă 
a condiţiilor interne și externe, prin de- 
finirea adecvată a instrumentelor de ac- 
ţiune, prin reglementări internaționale 
echitabile — realizate prin dezbateri și 
negocieri cu participarea tuturor statelor, 
în cadrul Organizaţiei Naţiunilor Unite și 
al organismelor internaţionale de specia- 


litate —, cursul obiectiv spre așezarea re- 

laţiilor economice dintre state pe noi baze, ră 
conforme cerințelor actuale, să fie accele- 
rat, răminerile în urmă în dezvoltarea 
economică să fie reduse, efectele negative 
ale dezvoltării haotice a economiei mon- 
diale, bazaiă pe inegalităţi, dominație şi 


-exploatare, să fie atenuate. Pentru aceasta 


există premisele şi forţele necesare. Ex- 
perienţa istoriei, dezbaterile internaţionale 
în materie, eforturile desfăşurate în ulti- 
mele două decenii pentru elaborarea şi 
traducerea în viaţă a unei strategii mon- 
diale a dezvoltării pun în evidenţă. ca 
puncte de sprijin pentru o acţiune lotă- 
rîtă de eradicare a subdezvoltării și făurire 
a noii ordini economice internaţionale: 

1) efortul propriu al popoarelor din tă- 
rile ín curs de dezvoltare, care rămîne fac- 
torul fundamental şi de neînlocuit al ori- 
cărui progres economie și social. 

2) crearea unui cadru internaţional care 
să asigure condiţiile necesare pentru va- 
lorificarea optimă a resurselor de care 
dispun ţările în curs de dezvoltare și a 
eforturilor lor, inclusiv sprijinul interna- 
tional care să faciliteze mobilizarea ener- 
giilor interne. 

3) cooperarea şi sprijinul reciproc din- 
tre ţările în curs de dezvoltare înseși, 

Activităţile din cadrul Organizaţiei Na- 
țiunilor Unite pentru elaborarea strategiei 
celui de-al treilea deceniu al dezvoltării 
pornesc de la aceste premise. ; 

Acțiunea internațională menită să spri- 
jine efortul propriu al țărilor în curs de 
dezvoltare depinde, însă, înainte de toate 
de manifestarea voinței politice a ţărilor 
dezvoltate de a contribui la asigurarea 
condițiilor de mai sus. Problema la ordi- 
nea zilei este trecerea de la retorică la ac- 
țiune. Pentřu aceasta, comunitatea na- 
țiunilor dispune de elementele necesare. 
Ultimii patru ani de activitate pe acest 
tărîm arată că, pentru prima dată în isto- 
rie,.omenirea, în totalitatea sa, a început 
să devină conştientă de răspunderea sa 
colectivă pentru locuitorii planetei noas- 
tre. De la conştientizare, trebuie să se 
treacă, însă, la acțiuni concrete. Interde- 
pendența fenomenelor presupune acțiuni 
riguroase întreprinse de toți în folosul tu- 
turor. În virtutea acestei interdependențe, 
lumea contemporană nu poate rămîne la 
infinit împărțită într-o minoritate bogată 
şi o majoritate săracă. Statisticile arată 
că este o legătură directă între prosperi- 
tatea ţărilor dezvoltate şi stabilitatea 
lumii în curs de dezvoltare. Dacă aceasta 
reprezintă o realitate, problema care se 
pune nu este aceea a unor „concesii“, mai 
mari sau mai mici, din partea țărilor dez- 
voltate către ţările în curs de dezvoltare. 
Singura abordare eficientă a acţiunii in- 
ternaționale pe planul lichidării subdez- 
voltării este aceea a unor schimbări radi- 
cale în atitudinea politică a țărilor dez- 
voltate faţă de țările în curs de dezvoltare 
și a unor transformări structurale în sis- 
temul economie internațional și în rela- 
tiile economice internaționale, sistem care 
să aşeze aceste relaţii pe alte baze. de de- 
plină egalitate şi echitate. O nouă sesiune 
specială a Organizaţiei Naţiunilor Unite, 
consacrată noii ordini economice interna- 
tionale, preconizată deja pentru anul 1980, 
va trebui să stabilească principii. orientări, 
căi clare şi ferme pentru lichidarea sub- 
dezvoltării și instaurarea unor relaţii in- 
ternaţionale de tip nou. 

În acest context, apare, în toată strălu- 
cirea și profunzimea sa. noua initiativă a 
partidului nostru, a secretarului său gene- 
ral de a chema, într-un astfel de moment, 
la unirea tuturor forțelor revoluţionare 
pentru sprijinirea acţiunii internaţionale 
de lichidare a subdezvoltării şi făurire a 
noii ordini economice internaţionale. Este 
aceasta o dovadă în plus a rolului con- 
structiv, dinamic pe care îl joacă Româ- 
nia în dialogul mondial, în momente cru- 
ciale ale acestuia. 


LISABONA 


Un premier, 
nu Și un guvern 


Mai îmtii, preşedintele Ramalho Eanes a deliberat. ore de-a rindul. cu cei 
18 membri ai Consiliului Revoluţiei. A convocat apoi, la Palatul Belem, partidele 
politice. Nici un moment însă nu a lăsat să transpară vreo informaţie privind nu- 
mele viitorului premier. Surpriza a tost, așadar, totală. 


Numele noului prim-ministru portu- 
ghez, preşedintele Ramalho Eanes l-a 
anunțat în seara zilei de 9 august : Alfredo 
Nobre da Costa, 51 de ani, personalitate 
independentă de partidele politice, un 
tehnician specialist în problemele indus- 
triale, fost ministru al industriei în pri- 
mul guvern _ constituțional al lui Mario 
Soares, din martie 1977 pînă în ianuarie 
1978. Odată numit, Nobre da Costa are 
obligația constituțională de a-şi prezenta 
programul de guvernare parlamentului 
într-un răstimp de zece zile. Adunarea 
Republicii va dispune. la rîndu-i, de cinci 
zile de dezbateri asupra programului. gru- 
purile parlamentare avînd posibilitatea 
prezentării unei moţiuni de neîncredere. 

O lună de la declanșarea ei, criza po- 
litică portugheză poate părea . rezolvată. 
Numai că lucrurile nu stau atit de simplu. 
Conflictul ce opune diversele formaţiuni 
politice (în problema reformei agrare, na- 
ţionalizărilor şi controlului, de către stat, 
a unor întreprinderi particulare), care a 
stat la originea rupturii coaliţiei socialist- 
centriste, n-a fost aplanat. De asemenea, 
desemnarea în funcţia de premier a unei 
personalităţi independente n-a fost de 
natură să satisfacă cerințele principalelor 
partide politice, care, în fața președintelui 
Eanes, optaseră pentru soluția unui prim- 


ministru socialist, soluție conformă cu 
configurația parlamentară născută din 
alegerile legislative. Singurii care s-au 


declarat satisfăcuți de alegerea preşedin- 


telui au fost social-democrații lui Sà 
Carneiro. Salutînd mai întîi numirea lui 
da Costa, centrist-democraticii manifestă 
acum o oarecare „neliniște“ (France 


Presse). Nemulțumiți, socialiștii și comu- 
niştii își rezervă ultimul cuvînt în parla- 
ment, după prezentarea programului gu- 


Criza în date 


9 iulie — Dezacord în rîndurile co- 
aliției guvernamentale (centriştii cer 
o remaniere ministerială, şi anume în- 
locuirea ministrului socialist al agricul- 
turii, Luis Saias) 

11 iulie — Premierul Soares «declară 
că pleacă în vacanță, necedînd presiu- 
nilor C.D.S. 

12—19 iulie — Întîlnirile Soares — Do 


Amaral scot la iveală disensiunilļe 
P.S.P.—C.D.S. 

24 iulie — Cei trei miniștri centrişti 
demisionează 


26 iulie — Reuniune a Consiliului Re- 
voluției sub președinția şefului statului 

27 iulie — Primul ministru socialist, 
Mario Soares, este destituit de pre- 
şedintele Ramalho Eanes, în ciuda opo- 
ziției majorității membrilor Consiliului 
Revoluției 

28 iulie — Guvernul demisionar ac- 


Noul premier Alfredo Nobre da Costa răs- 

punde întrebărilor ziariştilor după prima 

sa întîlnire oficială, la Palatul Belem, cu 

preşedintele republicii, generalul Antonio 
Ramalho Eanes 


vernamental, de al cărui conținut va 
depinde atitudinea lor pro sau contra față 
de noua echipă condusă de Alfredo Nobre 
da Costa. 

Avînd absolută nevoie de un sprijin 
parlamentar majoritar, noul premier se 
va găsi, la rîndu-i, în situația de a con- 
cilia poziții care, pînă la el, s-au dovedit 
a fi ireconciliabile. Şi aceasta pe fondul 
unei crize sociale şi a unor periculoase 
dificultăți economice. Portugalia de azi, 


ceptă să gireze afacerile curente pînă 
la depășirea stării de criză. Președin- 
tele Eanes consultă toate partidele. 

1 august — Într-un discurs radio- 
televizat, generalul Ramalho Eanes dă 
un ultimatum : partidele să ajungă la 
un acord pînă la sfîrşitul săptămînii. 
În caz contrar, se va recurge la for- 
mula așa-numită de „mediere prezi- 
denţială“. 

4 august — Alvaro Cunhal, secretarul 
general al P.C.P., acceptă principiul 
„medierii prezidenţiale“ 

1 august — Socialişiii — declară Ma- 
rio Soares — nu vor face obstrucţii 
acţiunii prezidenţiale 

8 august — Majoritatea Consiliului 
Revoluţiei, ca și partidele, îşi exprimă 
ostilitatea în ce privește eventualitatea 
numirii unui militar ca prim-ministru 

9 august — Preşedintele Eanes 
anunță numele noului premier: Al- 
fredo Nobre da Costa. 


Eee 


Premieri portughezi 


Alfredo Nobre da Costa este cel de 
al cincilea prim-ministru al Portuga- 
liei de la „revoluția garoafelor roşii“, 
din 25 aprilie 1974. Iată lista prede- 
cesorilor săi : 

— Adelino da Palma Carlos, 73 ani, 
avocat, şeful primului guvern provi- 
zoriu (mai-iulie 1974). 

— Generalul Vasco Gonçalves, 57 ani, 
care a condus al doilea, al treilea, al 
patrulea şi al cincilea guvern provi- 
zoriu (iulie 1974 — septembrie 1975). 

— Amiralul] Pinheiro de Azevedo, 


6i ani, premierul celui de al şaselea 
guvern provizoriu (septembrie 1975— 


iulie 1976) 

— Mario Soares, 54 ani, avocat, 
secretarul general al partidului socia- 
list, a prezidat primele două guverne 
constituționale, între iulie 1976 şi 
iulie 1978. 


după patru ani de la „revoluția garoafe- 
lor roşii“, aflîndu-se — după propriile 
cuvinte ale președintelui Eanes — „într-o 
fază de tranziție între o lume veche, pe 
care n-o mai vrem, și o lume nouă, pe 
care nu ştim încă s-o construim“. Econo- 
mia portugheză oferă suficiente motive 
de insatisfacție. Balanța de plăți a înre- 
gistrat, anul trecut, un pasiv de 1 miliard 
300 milioane dolari, și cu greu se între- 
zăreşte o reducere, anul acesta, la 800 mi- 
lioane — adică la suma de care (alături 
de devalorizarea cu 18 la sută a escudo- 
ului) este condiționat ajutorul financiar 
promis Lisabonei de F.M.I. Chiar dacă, 
recent, un consorțiu bancar internațional 
a împrumutat Portugaliei 300 milioane 
dolari, suma este considerată drept insu- 
ficientă pentru rezolvarea problemelor 
economice. Inflația (27 la sută anul tre- 
cut) nu a diminuat substanțial, iar creș- 
terea, cu 15 la sută, a salariilor nu a 
îmbunătățit puterea de cumpărare a 
populației. Cu un nord agrar și un sud 
industrial, şomajul-a căpătat proporții 
greu de ţinut în frîu: 13 la sută din 
populația activă se află, practic, fără 
lucru. Criza economică și criza socială se 
întrepătrund. Pentru a le depăşi, e ne- 
voie de o acțiune politică precisă şi con- 
stantă. 

Portugalia — a spus-o şi preşedintele 
Eanes — nu poate aștepta. Va reuși noul 
guvern să aibă iniţiativa ? Greu de pre- 
văzut la această oră. Însuşi Nobre, da 
Costa, care avea să primească știrea nu- 
mirii sale cînd încă mai era în vacanță 
în Algarve (sudul ţării), pare să nu-și 
facă prea multe iluzii. „Consider această 
funcţie — declara el la posturile de ra- 
dio — ca tranzitorie. Obiectivele guvernu- 
lui pe care-l voi forma — a subliniat — 
vor fi asigurarea continuității afacerilor 
de stat și votarea, de către parlament, a 
unei legi electorale“. Toate acestea — în 
aşteptarea ca partidele „să fie în măsură 
de a se înţelege peniru a constitui o majo- 
ritate guvernamentală“. 

În aceste condiţii — considera un co- 
mentator — „este poate prea devreme să se 
creadă că plecarea lui Mario Soares şi so- 
sirea lui Nobre da Costa marchează stirși- 
tul epocii oamenilor politici de carieră şi 
începutul celei a inginerilor  tehnocraţi. 
Partidele politice au încă un cuvint de 
spus“. O vor face curînd. și de acest cu- 
vînt va depinde nu numai soarta noului 
guvern, ci şi viitorul economic și social 
al ţării. 


Rodica Dumitrescu 


9 


Semnarea 


Tratatului 


de pace și prietenie 
între R. P. Chineză și Japonia 


La 12 august, la Pekin, a fost semnat 
Tratatul de pace și prietenie între Repu- 
blica Populară Chineză şi Japonia. 

Evenimentul marchează încheierea nego- 
cierilor angajate, în urmă cu cîţiva ani, de 
R. P. Chineză şi Japonia pentru semnarea 
Tratatului de pace şi prietenie, document 
de deosebită importanță pentru relaţiile 
celor două ţări, prevăzut de Comunicatul 
comun, semnat de cele două părţi în 1972, 
anul normalizării raporturilor lor diploma- 
tice. 

„Semnarea Tratatului — a subliniat pre- 
ședintele Hua Kuo-fen — este în folosul 
ambelor popoare, al menţinerii păcii în 
Asia şi regiunea Pacifiului“. 

„Îmi exprim speranța — a arătat, la 
rîndul său primul ministru nipon, Takeo 
Fukuda — că acest tratat nu va servi 
numai la întărirea şi dezvoltarea relațiilor 
de pace și prietenie dintre cele două țări 
ale noastre pentru o perioadă mai îndelun- 
gată, ci va contribui, de asemenea, la pacea 
și la stabilitatea din Asia şi din întreaga 
lume“, 


Prezentăm, în rîndurile care urmează, 
textul integral — transmis de agenţia 
„China Nouă“ — al Tratatului de pace şi 
prietenie între R.P. Chineză şi Japonia: 

Republica Populară Chineză și Japonia, 
constatind cu satisfacție că de la publi- 
carea Declaraţiei comune, la Pekin la 
29 septembrie 1972, relaţiile prietenești 
dintre guvernele şi popoarele celor două 
țări s-au dezvoltat în mare măsură pe o 
bază nouă, 

confirmînd că Declaraţia comună men- 
ționată constituie baza relaţiilor de pace 
şi prietenie între cele două țări şi că prin- 
cipiile enunțate în Declarația comună tre- 
buie să fie respectate întocmai, & 

confirmînd că principiile Cartei Naţiu- 
nilor Unite trebuie să fie respectate pe 
deplin, 

sperînd să contribuie la pace şi stabili- 
tate în Asia și în lume, 

în scopul consolidării şi dezvoltării re- 
laţiilor de pace şi prietenie dintre cele 
două ţări, 

au hotărît să încheie un tratat de pace şi 
prietenie și în acest scop au desemnat ca 
împuterniciţi ai lor : 

Republica Populară Chineză — pe Huan 
Hua, ministrul afacerilor externe, 

Japonia — pe Sunao Sonoda, ministrul 
afacerilor externe, 

care după ce s-au informat reciproc 
asupra competențelor lor depline, consta- 
tind că se prezintă în forma corespunză- 
toare și cuvenită, au convenit asupra ur- 
mătoarelor : 


ARTICOLUL I 


1. Cele două părți semnatare vor dez- 
volta relaţii trainice de pace şi prietenie 
între ele pe baza principiilor respectării 
reciproce a suveranității şi integrității teri- 
toriale, neagresiunii reciproce, neameste- 
cului în treburile interne, egalității, avan- 
tajului reciproc și coezistenței pașnice. 

2. Părţile semnatare afirmă că, în rela- 
tiile lor reciproce, toate disputele vor fi 
soluționate prin mijloace pașnice, ţinind 
seama de principiile mai sus-menţionate şi 

de principiile Cartei O.N.U. fără a recurge 
la folosirea forței sau la ameninţarea cu 
forța. 


ARTICOLUL II 


Părţile semnatare declară că nici una 
dintre ele nu va urmări hegemonia în re- 
giunea Asiei şi Pacificului și nici în vreo 
altă regiune. De asemenea, fiecare dintre 
ele se pronunță împotriva eforturilor vre- 
unei alte țări sau vreunui grup de ţări de 
a instaura o asemenea hegemonie. 


ARTICOLUL III 


În spiritul bunei vecinătăţi şi al priete- 
niei și în conformitate cu principiile ega- 


Pentru Republica Populară Chineză 
HUAN HUA 


lităţii, avantajului reciproc şi neameste- 
cului în treburile înterne, părțile semna- 
tare vor depune noi eforturi pentru dez- 
voltarea relaţiilor economice şi culturale 
şi pentru promovarea schimbului de per- 
soane între cele două ţări. 


ARTICOLUL IV 


Prezentul tratat nu va afecta poziţia nici 
uneia dintre părţile semnatare în ceea ce 
priveşte relaţiile sale cu terțe țări. 


ARTICOLUL V 


1. Prezentul tratat va fi ratificat și va 
intra în vigoare la data schimbului instru- 
mentelor de ratificare, care va avea loc la 
Tokio. Acest tratat va fi valabil pe o pe- 
rioadă de zece ani, după care va rămîne 
în vigoare pînă la expirarea lui în confor- 
mitate cu prevederile paragrafului 2 al 
acestui articol. 

2. Părţile semnatare pot pune capăt 
prezentului tratat la sfîrşitul perioadei ini- 
tiale de zece ani sau oricînd după aceea 
prin adresarea unei notificări scrise, cu un 
an înainte, celeilalte părți semnatare. 

În virtutea  împuternicirilor respective, 
prezentul tratat a fost semnat şi parafat. 

Întocmit la Pekin, la 12 august 1978 în 
două exemplare, în limbile chineză și ja- 
poneză, ambele texte fiind deopotrivă au- 
tentice. 


Pentru Japonia 
SUNAO SONODA 


PIAŢA COMUNĂ 


De la 9 la 12 — 
o perspectivă controversată 


Piața comună își va deschide porţile pentru cele trei țări candidate ? În cele 
nouă capitale, guvernele nu opun un refuz categoric extinderii C.E.E., dar preferă să 
amine decizia finală. Se mizează pe timp — oare lunile viitoare, anii care urmează 


vor face mai lesnicioasă o hotărire care, 


comune, este lipsită de comoditate ? 


Dosarele sînt în studiu la Bruxelles. Ex- 
perții consultă statistici, compară realită- 
tile, schiţează pronosticuri. O activitate 
care cere timp şi care, de altfel, este efec- 
tuată fără grabă. Unele proiecte prelimi- 
nare sînt pregătite, însă ele se referă mai 
puţin la mecanismele ce urmează a fi puse 
în funcţiune. Accentul a fost deplasat spre 
efectele globale : s-ar părea că aderarea 
Greciei, Portugaliei şi Spaniei va costa 
C.E.E. peste un miliard de dolari anual. Po- 
litic, „operaţiunea extindere“ este dorită. 
Dar „cei nouă“ pot trece cu vederea ris- 
curile economice ? Statele ce fac parte ac- 
tualmente din C.E.E. și candidatele la ad- 
mitere în „clubul“ vest-european totalize- 
zează peste 7500000 şomeri. La acest fe- 
nomen, neliniștitor prin cronicizarea lui, 
trebuie adăugate dificultățile agricole, im- 
posibilitatea unei armonizări, divergenţele 
care se perpetuează, înveninînd raporturile 
comunitare. Intrarea în C.E.E. a trei state 
eu un nivel de Jezvoltare mai redus decit 
media „celor nouă“ nu va fi de natură să 
simplifice problemele economice. Firește, 
se are în vedere o perioadă de tranziţie. 
Scepticii cred, totuși, că distanţele nu se 
vor micșora, efectiv, nici în cinci şi nici 
în zece ani. Este punctul la care dosarele 
economice se transferă pe plan politic. Vor 
fi necesare sacrificii. Pe ce umeri va apăsa 
povara lor ? 

„Cei nouă“ n-au o optică uniformă. Com- 
ponentele mai nordice ale Pieței comune 
afişează o anumită indiferenţă. Desigur, o 


' ghezi. În 


pentru unii din actualii membri ai Pieței 


Piaţă comună cu 12 membri va corija fi- 
zionomia actuală, deplasînd, într-un fel, 
centrul de greutate spre zona  meridio- 
nală. Totuşi, nici Bonnul, nici Londra n-au 
motive de reală îngrijorare. Echilibrul 
economic va fi, în linii mari, acelaşi. 
Ceea ce reprezintă factorul decisiv. În 
schimb, „sudicii“ se găsesc în faţa unor 
dileme alimentate de teama înăspririi con- 
curenţei pe piaţa produselor agricole me- 
diteraneene. Între Paris și Roma se con- 
sumă destule conflicte — ale vinului și 
fructelor. Acestea riscă să se înmulțească 
şi să se extindă odată cu apariţia în forță 
a producătorilor spanioli, greci şi portu- 
această materie, argumentele 
sînt contradictorii : neliniştii exprimate 
la Paris i se răspunde la Madrid prin pu- 
neri la punct ce încearcă să convingă că 
agricultura spaniolă n-ar fi capabilă să 
pericliteze interesele producătorilor de 
dincolo de Pirinei. 

În plină vară, cînd vacanța provoacă 
absența dezbaterilor politice și cînd con- 
fruntările sînt amînate pentru „reintrarea“ 
din toamnă, controversa pe marginea ex- 
tinderii C.E.E. dJobindește un spaţiu ne- 
așteptat. Dacă vest-germanii rămîn -pre- 
ocupați de efectele  reuniunilor la nivel 
înalt pe care le-au găzduit, britanicii îşi 
irită partenerii prin modul în care abor- 
dează raporturile cu o comunitate care îi 
nemulțţumeşte, dar pe care nu vor s-o 
abandoneze, iar italienii acordă prioritate 
arzătoarelor lor probleme interne. Bonnul 


——— 


menţine poziţia favorabilă lărgirii C.E.E. 
Ca şi Londra, care a reînnoit făgăduielile 
în acest sens. La Roma se manifestă pru- 
denţă, dar nu se exprimă temeri excesive. 
Arnaldo Forlani, ministrul Je externe al 
Italiei, a reafirmat, în urmă cu cîteva săp- 
tămini, poziţia italiană care leagă adera- 
rea Portugaliei şi Spaniei de garantarea 
intereselor regiunilor meridionale ale ţă- 
rilor membre ale C.E.E. Absorbiţi de pro- 
priile probleme, italienii trec — deliberat 
sau nu — pe un plan secundar viitorul 
CEE. Probabil, o dezbatere suplimentară 
pe această temă nu ește dorită în condi- 
tiile în care ordinea de zi a vieţii politice 
a ţării este -Jestul de încărcată. 

În Franţa, controversa pe tema admiterii 
în C.E.E. a celor trei state — Grecia, Por- 
tugalia şi Spania — s-a păstrat în actuali- 
tate, fiind resuscitată de deplasările la 
Madrid și Lisabona ale șefului statului. Cu 
acest prilej, preşedintele Valery Giscard 
d'Estaing a subliniat că „Franţa crede, de 
multă vreme, că este în interesul C.E.E. să 
vală afirmîndu-se componenta sa medite- 
raneană“. Șeful statului francez a semna- 
lat, fireşte, existenţa unor probleme. 
„Aceste probleme, a spus el, nu trebuie 
nici ignorate, nici subestimate, ci trebuie 
identificate şi rezolvate“. În ansamblu, 
declaraţiile preşedintelui Valery Giscard 
d'Estaing au exprimat oatitudine favora- 
bilă acceptării cererilor de adeziune ale 
Spaniei și Portugaliei. Cotidianul „Le 
Monde“ constata că, „după vizitele pre- 
şedintelui la Madrid și Lisabona, guvernul 
se va pronunţa fără rezervă pentru lăr- 
girea în sud a C.EE.* Argumentul oficial 
este acela că „Franţa are capacitatea eco- 
nomică, industrială şi agricolă de a face 
faţă lărgirii Pieței comune“. Argumentul 
este contestat nu numai în rîndurile opo- 
ziţiei, ci şi ale „majorităţii“. 


Gaulliştii, prin glasul lui Jacques Chirac, 
au exprimat un punct de vedere negativ 
faţă de extinderea C.E.E. Chirac, într-un 
interviu, a avertizat că tot ceea ce s-a 
obţinut în materie de politică agricolă va 
fi „repus sub semnul întrebării“ dacă 
Grecia, Spania și Portugalia intră în Piaţa 
comună. Potrivit liderului gaullist, riscu- 
rile economice nu sînt doar de natură 
agrară, ci se extini şi asupra sectorului in- 
dustrial. În sfîrşit, primarul Parisului a 
amintit că mecanismele Pieței comune au 
fost concepute pentru o comunitate com- 
pusă din şase membri. Dar s-a ajuns la 
nouă membri, şi aceste mecanisme au 
cunoscut frecvente blocări. „Trei state su- 
plimentare ar duce la paralizia lor to- 
tală“ — consideră Chirac. 

Partidul Comunist Francez se opune 
lărgirii C.E.E., deoarece ar fi grav lezate in- 
teresele țărănimii franceze şi s-ar aduce 
prejudicii multor sectoare ale industriei. 
Gustave Ansart, membru al Biroului Po- 
litic al P.C.F., a subliniat că poziţia co- 
muniștilor francezi „se bazează pe apă- 
rarea intereselor ţării noastre, a indepen- 
denței sale naţionale și a intereselor celor 
ce muncesc“, Puternice demonstraţii — la 
care au luat parte agricultori din sud, ca 
şi muncitori din sectoare amenințate de 
proiectele comunitare — s-au desfășurat 
în pofida tradiţionalei acalmii a sezonului. 
Turiştilor care treceau prin sud, spre 
coastele însorite ale vacanţelor, li s-a pro- 
pus să mediteze cîteva minute asupra rea- 
lităţilor economice. 

Socialiștii, fără a avea o atitudine ca- 
tegorică, se pronunţă pentru „protejarea 
agricultorilor francezi“. F. Mitterrand a so- 
licitat o sesiune extraordinară a Adunării 
Naţionale consacrată problemelor pe care 


le generează extinderea C.E.E. Primul mi- 
nistru francez, Raymonă Barre, a răspuns 
negativ la această cerere, referindu-se la 
articolul 52 din Constituţie care prevede 
că „preşedintele republicii negociază și 
ratifică tratatele“ şi apreciind că negocie- 
rile începute vor fi de lungă durată. So- 
cialiştii au intenţia de a organiza, spre 
sfirșitul lunii septembrie, o manifestaţie 
le „amploare naţională“, la care va fi pre- 
cizată poziţia faţă de perspectiva lărgirii 
Pieței comune. Un raport pe această temă 
va fi examinat de comitetul director al 
partidului la jumătatea lunii viitoare. 

La Maidrid se manifestă un plus de sen- 
sibilitate faţă de controversa de pe scena 
politică franceză.  Ibericii consideră că 
datele problemei sînt exagerate, aducînd 
contra-argumente statistice. Leopoldo 
Calvo Sotelo, ministru pentru relaţiile 
Spaniei cu ţările vest-europene, sublinia 
într-un interviu acordat ziarului „El 
Pais“ : „Vom apăra interesele noastre fără 
a solicita termene ireale, dar fără a ac- 
cepta amiînări nejustificate. Sintem con- 
vinşi că, dacă Spaniei îi convine să intre 
în CEE. la fel și CE.E. este interesată 
ca Spania să adere la ea dintr-o serie de 
motive politice, economice și comerciale“. 
Ansamblul forțelor politice spaniole are o 
atitudine pozitivă faţă de intrarea în 
Piaţa comună. Manuel Azcarate sublinia 
în „Mundo Obrero“ : „Partidul Comunist 
din Spania sprijină ferm intrarea Spaniei 
în C.E.E.... Intrarea Spaniei în CEE. per- 
mite o dezvoltare mai echilibrată a comu- 
nităţii și va da o pondere mai importantă, 
în cadrul ei, Europei de sud“. 


VATICAN. Funeralii și succesiune 


Funeraliile lui Paul VI s-au desfășurat, 
în simplitate și solemnitate, simbătă 12 au- 
gust, în piaţa din fața catedralei Sf. Petru, 
în prezența reprezentanților unui mare nu- 
măr de state și guverne, ambasadori acre- 
ditați pe lingă Vatican, a mii de italieni și 
străini aflaţi în aceste zile la Roma. La 
orele 20, corpul neînsuflețit al pontifului 
a fost depus în grotele Vaticanului, „sub 
humo“, „în adîncul pămîntului“, așa cum 
el însuși a dorit-o, sub o grea piatră de 
marmură. 

Grotele vaticane constau dintr-o vastă 
esplanadă, înaltă de 3 metri, aflată sub 


basilica actuală. Mormântul lui Paul VI se 
alfă într-o capelă de mici dimensiuni, sub 
o sculptură, se pare de Donatello, repre- 
zentind o madonă ; Papa Montini a refu- 


zat să i se facă un sarcofag de marmură, 
precum cele ale lui Pius XII și loan XXIII, 
preferind o simplă dală. Testamentul său, 
în care specifică toate acestea, a fost, de 
altfel, dat publicităţii. „În legătură cu tre- 
burile acestei lumi, îmi propun — scrie el — 
să mor sărac“. Și-a lăsat bunurile perso- 
nale, moştenite din familie, fratelui său 
Ludovico, în vîrstă de 83 de ani; notele, 
caietele, corespondența personală — a 
cerut să fie distruse. În ce priveşte fune- 
raliile, a specificat să fie „pioase şi simple“ 
şi „pentru mine, să nu se ridice monu- 
mente“. 

În zilele care s-au scurs de la moartea 
lui Paul VI şi pînă la înmormântarea sa, 
Vaticanul — cum se exprima o agenţie de 
presă — „a trăit la ora anti-terorismului“ : 


Piața Sf. Petru în 
timpul funeraliilor 


pentru prima oară în istoria sa, micul stat 
pontifical a făcut apel la instrumentele 
electronice cele mai sofisticate şi la cele 
mai bune echipe de polițiști. În cursul 
transferului trupului neînsuflețit de la 
Castelgandolfo la Roma (30 kilometri), 
măsuri de securitate fără precedent au fost 
luate, „răpirea“ sicriului nefiind exclusă 
dintre ipoteze : 6 000 de poliţişti, trăgători 
de elită, elicoptere au fost mobilizate pe 
întreg traseul. Mobilizarea aceasta va dura 
— specifică agenţiile de presă — pînă la 
încoronarea viitorului papă. 

Pe de altă parte, prelaţii care locuiesc în 
palatul apostolic al Vaticanului şi-au făcut 
bagajele. Apartamentele le-au fost „rechi- 
ziționate“ pentru a-i găzdui pe electorii 
noului Papă. Chiar cei doi secretari ai lui 
Paul VI, Don Pasquale Macchi şi Don John 
Magee, au fost obligați să-şi părăsească 
locuinţele. Şi aceasta deoarece, faţă de alți 
ani şi alte conclave, cardinalii-electori au 
devenit mai numeroși: 53 în 1958, 82 în 
1963, ei sint astăzi în număr de 115. 

„Conclavul nu va fi scurt“ —, prevedea, 
pe culoarele Vaticanului, un experimentat 
„conclavist“. Prima problemă ce se va pune 
va fi: un papă italian sau străin? Trei 
nume italiene se detașează : Paolo Bertoli, 
fostul prefect al congregaţiei, Giovanni Be- 
nelli, arhiepiscop de Florența; Sebas- 
tiano Baggio, prefect al congregaţiei pen- 
tru episcopi, „un venețian care are privi- 
legiul unic de a cunoaşte bine episcopatul 
internațional“ (France Presse). În cazul în 
care s-ar opta pentru un străin, alte trei 
nume pot fi avansate: Eduardo Pironio 
(argentinian), prefect al congregaţiei pen- 
tru călugări, Franz Koenig, arhiepiscop de 
Viena, şi Johannes Willebrands, arhiepis- 
cop de Utrecht. Votul trebuie să fie cu o 
majoritate de două treimi plus unul. Dar 
în caz de blocaj prelungit al voturilor, car- 
dinalii pot decide un alt scrutin, cu accep- 
tarea majorității absolute. 

Comentatorii n-au întirziat să remarce 
că, în problema atitudinii față de CEE, 
există în rindul partidelor comuniste vest- 
europene o diversitate de poziţii. Unele 
gazete încearcă să plaseze acest fapt pe 
terenul senzaţionalului, altele îl încadrează 
în logica realităţilor. Evident, deosebirile 
de păreri n-au nimic anormal. Ele provin 
din speciticităţi naţionale, din particu- 
laritatea condiţiilor, din autonomia în 
definirea opţiunilor. Comuniștii din fie- 
care țară consideră interesele propriului 
popor drept criteriul fundamental în sta- 
bilirea politicii lor. „Fiecare partid comu- 
nist a adoptat, fără nici o îndoială, atitu- 
dinea pe care a apreciat-o ca fiind cea mai 
conformă cu interesele celor ce muncesc 
din ţara sa“ — opina Georges Marchais, 
secretarul general al P.C.F. Diversitatea de 
opțiuni, observa în substanță Marchais, 
nu trebuie pusă în contradicție cu soli- 
daritatea între cei ce muncesc din dife- 
rite țări capitaliste. Dialogul tovărăşesc, 
schimbul de păreri fără note ascuțite pot 
aduce clarificări. În context, este semnifi- 
cativ că atit comuniştii francezi, cît şi cei 
din alte ţări interesate se declară dispuși 
să discute aceste probleme vitale pentru 
țările lor. 


TOKIO 


Dezbaterea referitoare la viitorul C.EE. 
se produce în paralel cu contactele la ni- 
velul experţilor, cu studiul întreprins în 
cancelariile ministeriale și în birourile 
C.E.E. Eclipsată de acuitatea crizei eco- 
nomice, această dezbatere va dobindi noi 
proporţii pe măsură ce se apropie sca- 
dențele. În balanţă, avantajele politice vor 
putea compensa necunoscutele economice? 
Dilema este valabilă, în primul rînd, pen- 
tru membrii „sudici“ ai C.E.E. Cei „nordici“ 
evaluează mai ales funcţionarea normală 
a unei comunităţi cu 12 membri. „Parali- 
zia“ pe care o evocă Jacques Chirac nu este 
de domeniul absurdului — apreciază 
unele capitale. La Elysée se replică prin 
reafirmarea convingerii că este posibilă 
depășirea obstacolelor pe care le-ar crea 
înmulţirea rîndurilor C.E.E., existind chiar 
sugestii, în acest sens, supuse „reflexiunii* 
partenerilor comunitari. 

Vara se apropie de sfîrşit, cortina va 
cădea peste stagiunea vacanței şi, odată 
cu revenirea în amfiteatrele politice, con- 
troversele privind destinul C.E.E. promit 
să reizbucnească. 


Eugeniu Obrea 


Ascensiunea yen-ului 
poate fi oprită? 


Moneda naţională niponă, yen-ul, a devenit vedeta zilei. În cercurile de afaceri, 
în coloanele de specialitate ale presei, la bursele din New York sau Zürich, Londra 
sau Hamburg, escalada spectaculoasă a yen-ului constituie tema centrală a preocupă- 


rilor. Ce se întimplă ? 


Începînd din ianuarie 1977, moneda ja- 
poneză a pornit un atac frontal împotriva 
tuturor devizelor străine, chiar cele mai 
puternice. Faţă de dolarul american a 
crescut cu 47 la sută, față de marca vest- 
germană cu 28 la sută, față de francul el- 
veţian. cu 7,2 la sută. Spre deosebire de 
dolar, sortit unui curs descendent atita 
vreme cît balanța import-export se men- 
ține deficitară la proporțiile cunoscute, 
irezistibila ascensiune a yen-ului nu va 


putea fi oprită decît în momentul în care 
echilibrul comerțului exterior nipon va de- 
veni cît de cît echilibrat, în sensul redu- 
cerii excedentului existent astăzi. Or, din 
1975 acest excedent s-a dublat aproape în 
fiecare an. În 1977, el s-a cifrat la 17,5 mi- 
liarde dolari, din care aproape jumătate, 
respectiv 8,1 miliarde, provenind exclusiv 
din schimburile nipono-americane. În teo- 
rie, scăderea cu 25 la sută a dolarului față 
de yen ar putea reglementa situația, de- 


Un negru şi un alb 
din Namibia reîn- 
noiesc înregistrările 
pentru alegerile ce 
urmează să aibă loc, 
probabil, în februa- 
rie anul viitor. A- 
ceastă operațiune a 
fost hotărită de 
O.N.U. ca urmare a 
faptului că autorită- 
tile  sudafricane au 
întocmit primele liste 
de înregistrări fără 
controlul O.N.U. şi 
S.W.A.P.O. 


——— — 


— —— 


oarece acest raport ar trebui să atragă 
creşterea preţurilor produselor: japoneze 
exportate şi ieftinirea produselor străine 
pe piaţa internă niponă. Numai că, nu s-a 
întîmplat așa. Un recent raport al O.E.C.D. 
(Organizaţia pentru cooperare econo- 
mică și dezvoltare) aprecia că excedentul 
în comerţul exterior japonez se va ridica, 
în anul în curs, la 24 miliarde de dolari, 
iar surplusul în balanţa de plăţi va sălta 
de la 11 miliarde la 18 miliarde dolari. 
Potrivit opiniei specialiștilor, creșterea pu- 
ternică a yen-ului, paralel cu menţinerea 
excedentului în schimburile cu Occidentul, 
vor avea ca efect încetinirea ratei de creş- 
tere economică a Japoniei, care nu va pu- 
tea depăși 5,5 la sută faţă de 7 la sută, 
cît şi-a propus guvernul. Or, această din 
urmă citră a fost promisă de premierul 
Fukuda cu ocazia reuniunii la nivel înalt 
de la Bonn, în iulie, pentru a stimula ce- 
rerea de importuri pe piaţa internă și a 
răspunde- solicitărilor, în acest sens, din 
partea Statelor Unite și a membrilor Pie- 
ţei comune. 

Problema este dacă guvernul de la To- 
kio este hotărît și poate să 
măsurile impuse de situație. Scepticii 
atrag, însă, atenția asupra a doi factori: 
primul este acela că cererea de produse 
străine pe piaţa japoneză face progrese 
foarte modeste. În plus, preţurile acestora 
sînt extrem de ridicate. În al doilea rînd, 
în materie de importuri nu este cazul să 
se tacă prea multe iluzii: 80 la sută din 
achiziţiile japoneze efectuate . în străi- 
nătate privesc materiile prime. Pină una 
alta, se pare că guvernul nu va lua, mai 
devreme de începutul lui septembrie, nici 
o hotărîre specială privind suplimentarea 
bugetului în vederea stimulării creșterii 
economice. Deşi, în cercurile economice 
și de afaceri există un consens asupra 
necesităţii de a se întreprinde unele ac- 
țiuni. Directorul Agenţiei de planificare 
economică, Miyazava, declara astfel că, 
drept urmare a creşterii cursului yen-ului, 
este de așteptat ca, pînă la încheierea anu- 
lui fiscal, respectiv 31 martie 1979, expor- 
turile japoneze să scadă și, în consecinţă, 
pentru a se putea atinge proiectata creş- 
tere de 7 la sută, să fie nevoie Je supli- 
mentarea bugetului în vederea revi- 
talizării consumului intern. Preşedintele 
puternicei federații a industriaşilor japo- 
nezi — Keidanren — aprecia că această 
suplimentare ar reprezenta circa 4 tri- 
lioane yeni, adică 21 miliarde dolari. 

Pentru moment, barometrele economice 
indică, într-adevăr, semne de stagnare. De 
pildă, în industriile minieră și manufactu- 
rieră. În ce priveşte construcţiile navale, 
se vorbeşte chiar de marasm. Or, acestea 
din urmă au fost una din principalele pîr- 
ghii ale  boom-ului economic japonez. 
Atribuită, pe drept sau pe nedrept, crizei 
petroliere, situaţia de fapt este că, într-un 
interval de doi ani, 30 de firme au tre- 
buit să-și încheie definitiv bilanţul, în 
timp ce alte cîteva întreprinderi, printre 
cele mai importante, se află, la rindul lor, 
aproape de faliment. Mii de muncitori au 
fost licenţiaţi sau, în cele mai fericite ca- 
ari, îndreptaţi spre alte industrii care, 
practic, nu aveau neapărată nevoie de ei. 
importanța şi gravitatea situaţiei existente 
în construcţiile navale apare mai puternic 
subliniată dacă vom aminti că această 
industrie s-a situat, încă şi anul trecut, 
pe locul trei, după automobile şi siderur- 
gie, ca principală resursă de venituri rea- 
lizate din exporturi. 

Firesc oarecum, problemele dezvoltării 
economice japoneze și ale impactului aces- 
tora asupra economiei capitaliste în an- 
samblu, constituie tema a numeroase co- 
mentarii şi consideraţii. Printre altele, ex- 
perţii revin din nou asupra întrebării: 
care este cheia performanţelor japoneze 
pe pieţele străine ? Vechea explicaţie, care 
atribuie factorul principal nivelului relativ 
scăzut al salariilor, are un credit din ce 
în ce mai mic. De altfel, muncitorii și 

salariaţii niponi, în special noile generaţii, 
își pun tot mai des și mai răspicat între- 
barea : de ce cetăţeanul japonez nu be- 
neficiază mai substanţial de dezvoltarea 
economică a ţării și de ascensiunea yen-u- 
lui ? Ei critică tot mai deschis condiţiile 
de viaţă, lacunele în sistemul de asigurări 
sociale, preocuparea pentru situaţia bă- 
trinilor și a şomerilor și așa mai departe. 
Faimoasele „raporturi paternaliste“ dintre 
patroni și salariaţi, atît de frecvent evo- 
cate pînă nu demult, au început să pă- 
lească. Alte criterii, mai concrete şi mai 
realiste, încep să fie luate în considerare 
atunci cînd se încearcă explicarea „feno- 
menului japonez“. Printre acestea, în pri- 
mul rînd sînt citate marile eforturi con- 
simţite în materie de investiţii. Japonezii 
sînt printre cei care, în lume, consacră 
economiilor cea mai mare parte a venitu- 
rilor lor. Dar, în felul acesta, dispun de 
uzine ultramoderne, și chiar de avan- 
gardă. În anumite sectoare, muncitorul ja- 
ponez este cel mai productiv, și aceasta 
nu numai datorită formaţiei sale profesio- 
nale sau talentului, cît mai ales uneltei de 
care dispune. 


Dar, dincolo de toate aceste considera- 
ţiuni, problema care rămîne este cum va 
reuși Japonia să împiedice ca forța sa 
economică, exprimată și în ascensiunea 
Yen-ului, să evite efectele de bumerang. 
Probabil că, tocmai în pregătirea hotărî- 
rilor pe care cabinetul este așteptat să le 
anunţe la 2 septembrie, guvernul japonez 
a dat publicităţii, zilele acestea, o „Carte 
albă“ în care recomandă reorganizarea 


economiei ţării în favoarea unei noi struc- 
turi, care să facă un apel mai subliniat la 


importul de produse manufacturate sau 
semi-manufacturaie. „Cartea albă“ face 
remarca că, pînă în prezent, structura 


economică a Japoniei este divizată în louă 
sectoare, unul cu înaltă productivitate, 
orientat spre exterior, celălalt cu produc- 
tivitate scăzută, izolat de exterior. Enor- 
mul excedent al balanței de plăţi este 
atribuit acestei structuri. Documentul con- 
sideră că Japonia trebuie să-și modifice 
sistemul de producţie și să acorde o mai 
mare atenţie diviziunii internaţionale a 
muncii. În ce priveşte investiţiile, se re- 
comandă orientarea lor mai accentuată 
spre cercetarea tehnologică, iar, ca obiec- 
tive principale ale economiei naţionale, se 
propun, pe plan intern, îmbunătăţirea 
condițiilor de viață, și pe plan extern, 
echilibrarea balanței de -plăţi. Poate fi 
oare „Cartea albă“ identificată cu pro- 


gramul unei noi politici economice ja- 
poneze ? Răspunsul il vor da, fără 
îndoială, măsurile şi acţiunile ce vor 


fi întreprinse. Va fi găsită însă, prin ele, 
şi soluţia la impactul crizei şi fenomene- 
lor negative ce se manifestă astăzi în lu- 
mea occidentală ? Sau, va fi nevoie de o 
reconsiderare mai radicală, de o perspec- 
tivă mai limpede asupra lumii în ansam- 
blul ei, o lume în care o nouă ordine eco- 
nomică este tot mai larg văzută drept cel 
mai adecvat cadru pentru dezvoltarea 
unor condiții care să asigure progresul 
stabil al tuturor naţiunilor ? 


George Serafin 


ORIENTUL MIJLOCIU 


După anunțarea 
întilnirii de la Camp David 


Stirea privind întilnirea la nivel înalt egipteano-israeliano-americană, pro- 
gramată pentru 5 septembrie, a adus, fără îndoială, un element nou în situaţia atit 
de complexă și imprevizibilă din Orientul Mijlociu. N 


Oficial, toți participanții au acceptat for- 
mularea conform căreia convorbirile tri- 
partite vor fi consacrate căutării „unui 
cadru pentru pace“. În prima sa declarație 
despre convocarea reuniunii, preşedintele 
Sadat aprecia că ea va marca „0 nouă pa- 
gină în procesul de căutare a păcii în 
Orientul Mijlociu“. Exprimîndu-şi, la rîn- 
dul său, satisfacția pentru anunțarea în- 
tîlnirii, premierul israelian, Menahem 
Begin, menționa : „Cred că această re- 
uniune la nivel înalt va da rezultatele 
sperate“. Totuşi, cîteva aprecieri diferite 
şi note discordante şi-au făcut apariția 
chiar în primele comentarii despre con- 
vorbirile de la Camp David. 

Potrivit premierului Begin, Israelului 
„nu i s-a cerut să-şi modifice poziția, drept 
condiţie pentru întîlnirea tripartită“. Or, 
se ştie, rigiditatea Israelului în privinţa 
unor componente esenţiale ale soluţionă- 
rii politice în regiune — retragerea sa din 
teritoriile ocupate în urma războiului 
din 1967 şi crearea unui stat palestinian 
independent — s-a aflat, pînă acum, la 
originea eșecurilor înregistrate de nego- 
cierile directe angajate în ultimele luni. 
Pe de altă parte, cu prilejul conferinţei 
de presă ţinute la Alexandria, la încheie- 
rea turneului său în regiune, secretarul 
de stat american, Cyrus Vance, declara 


că S.U.A. sînt dispuse, în prezent, să joace 
rolul de „partener deplin“ în cadrul ne- 
gocierilor. Este tocmai  doleanţa expri- 
mată de preşedintele Sadat, cu aceeași 
ocazie, și, după opinia comentatorilor, 
condiția pusă de el pentru reluarea con- 
tactelor directe cu Israelul. „După ce am 
citit mesajul preşedintelui Carter, m-am 
hotărît să merg la Camp David în ace- 
lași scop ca cel menţionat în declaraţia 
de astăzi a preşedintelui american : cău- 
tarea unui cadru pentru pace“, a spus el, 
adăugîni că tot ce vor cere S.U.A. va fi 
ca ele să joace rolul de „partener deplin“. 
Or, nu este greu de observat, și asupra 
acestui punct, o interpretare diferită din 
partea premierului Begin. Pentru el și 
pentru celelalte oficialități israeliene, me- 
nirea S.U.A. în cadrul noilor eforturi de 
pace va fi nu atît de a prezenta un plan 
de reglementare propriu, ci „de a reuni 
părţile în vederea unor negocieri directe”. 
În sfîrşit, un alt punct în legătură cu care 
există unele ambiguităţi : la aceeaşi con- 
ferință de presă, secretarul de stat ame- 
rican declara că „baza pe care vom activa 
pentru a dobîndi pacea se situează în ca- 
drul rezoluţiei 242 a Consiliului de Secu- 
ritate“, care prevede, între altele, retra- 
gerea Israelului din teritoriile ocupate în 
1967. Dar, se știe, poziţia Israelului față 


de rezoluţia amintită continuă să rămînă 
echivocă, nimic neinaicind, în fapt, asu- 
marea obligaţiilor ce-i revin de aici, în 
special în ce privește retragerea din Cis- 
iordania şi Gaza. 

Aşadar, satisfacție justificată pentru re- 
lansarea negocierilor de pace, atît la Cairo, 
cît şi la Tel Aviv, dar, în acelaşi timp, 
accente și note discordante asupra mo- 
dalităților de tratative și de reglementare. 
Mulţi comentatori se întreabă, în conse- 
cinţă, asupra motivelor care l-au determi- 
nat pe preşedintele Carter să-și asume un 
asemenea „risc“ politic, fie și „calculat“, 
la numai două luni distanţă de alegerile 
parţiale pentru Congres. 

Parţial, şeful Executivului american 
a răspuns acestor întrebări într-un inter- 
viu publicat de revista „U.S. News and 
World Report”. „Miza este atit de mare, 
încît sînt perfect dispus să risc consecin- 
te politice nefavorabile, în speranța că 
vom putea obține progrese în stabilirea 
unui cadru pentru o reglementare de 
pace“, a spus el. Referitor la rolul pe care 
S.U.A. înțeleg să-l joace, președintele a 
declarat, pentru prima dată în mod pu- 
blic, că acesta va fi un rol de „partener 
deplin“. Înseamnă aceasta prezentarea 
unui plan propriu de pace, oarecum „sin- 
tetic“, avînd în vedere că poziţiile egip- 
teană şi israeliană s-au dovedit ireconci- 
liabile pînă acum ? În orice caz, consilie- 


rul său pentru problemele securităţii 
naţionale, Z. Brzezinski, a înlăturat 
această eventualitate,  menţionind că 


S.U.A. intenționează doar „să formuleze 
sugestii pentru depăşirea impasului ac- 
tual“. 

Pînă la reuniunea de la Camp David mai 
sînt 19 zile, dar, din elementele cunoscute 
pînă în prezent, nu reiese posibilitatea unei 
evoluții spectaculoase în viitorul apropiat. 
Este evident, mai întii, că întîlnirea tri- 
partită se va desfăşura fără participarea 
unor părți direct interesate. De altfel, 
vizitele unor emisari americani, după tur- 


-neul lui Vance în regiune, au avut ca scop 


tocmai lărgirea contactelor și informarea 
unor state arabe despre ultimele evolu- 
ţii. La sfîrşitul lor, Arabia Saudită a anun- 
ţat că sprijină convocarea convorbirilor 
de la Camp David, iar regele Hussein al 
Iordaniei reafirma poziţia ţării sale pri- 
vind necesitatea retragerii Israelului din 
teritoriile arabe ocupate și garantarea 
drepturilor poporului palestinian. Necu- 
noscutelor amintite li se adaugă, pe de 
altă parte, discuţiile stîrnite în Israel în 
legătură cu o hotărîre mai veche a Comi- 
siei ministeriale pentru apărare şi securi- 
tate privind crearea a cinci noi puncte cu 
populaţie israeliană în Cisiordania ; după 
cum se ştie, evoluţii similare au complicat 
de atitea ori în trecut procesul de căutare 
a păcii în regiune. Este, probabil, tocmai 
motivul pentru care, pus în fața unor 
reacții contradictorii, guvernul israelian a 
hotărît, luni, să amine orice discuţie în 
această privință pînă după reuniunea de 
la Camp David. În sfîrşit, situaţia din Li- 
ban — cu consecințe imprevizibile — con- 
tinuă să se menţină gravă, în ciuda unor 
refluxuri aparente ale crizei. 

În fața reuniunii de la Camp David -se 
află, fără îndoială, obiective dintre cele 
mai importante cu privire la instaurarea 
unei păci juste şi durabile în regiunea 
greu încercată a Orientului Mijlociu. Suc- 
cesul sau insuccesul ei nu sînt, desigur, 
previzibile de pe acum, dar toate evolu- 
tiile din ultimele luni arată că ele var 
lepinde de atașamentul real al părților 
față de condițiile esenţiale ale unei 
reglementări : retragerea Israelului din 
teritoriile arabe ocupate, rezolvarea 
problemei poporului palestinian, inclusiv 
prin crearea unui stat propriu indepen- 
dent, asigurarea independenței și suvera- 
nității tuturor statelor din zonă. 


l. Madoșa 

INDIA 


Politica agricolă — 
inițiative şi rezultate 


O ştire publicată de curînd de ministerul 
indian al agriculturii menţiona că produc- 
ţia de cereale a Indiei, ìn anul agricol iulie 
1977 — iunie 1978, a fost apreciată la 125 
milioane tone. Este cea mai mare produc- 
ţie înregistrată în istoria acestei ţări. 

În 1947, cînd, la 15 august, India obținea 
independența, recolta de cereale realizată 
era de 50 milioane tone. Asigurarea hranei, 
a necesarului de alimente şi, în primul 
rind, de cereale pentru cele citeva sute de 
milioane de locuitori au constituit o per- 
manentă preocupare pentru guvernele de 
la Delhi în cele trei decenii de existenţă in- 
dependentă a statului indian. 

Realizările n-au fost înfăptuite ușor. Cu 
atit mai mult cu cît, pe lingă mijloacele 
rudimentare de lucrare a pămîntului, do- 
rinței de obţinere a unor recolte corespun- 
zătoare efortului depus părea că totul îi 
este potrivnic : clima, natura solului, evo- 
luţiile atmosferice. 

12 la sută din teritoriul indian este arid. 
Regiunile deşeriice cuprind o suprafață de 
320 000 kmp şi se întind, în special, în sta- 
tele Rajastan, Gujarat, Punjab și Haryana. 
Li se adaugă regiunile semiaride, de apro- 
ximativ 960 000 kmp, acoperind aproape 
50 la sută din India peninsulară. Din aceste 
zone aride și semiaride, reprezentind trei 
pătrimi din suprafața ţării. se acoperă 48 
la sută din producţia alimentară totală. 

A fost, așadar, firească preocuparea au- 
torităţilor, a specialiștilor indieni pentru 
combaterea fenomenului de ariditate a so- 
lului. În ultimii ani, în această direcţie s-au 
remarcat rezultatele obținute de Institutul 
central din Jodpur. Prin aplicarea unor 
tehnici avansate la semănat şi recoltat, în 
zone din Rajastan, Haryana și Gujarat — 
unde dunele de nisip ajung pînă în apro- 
pierea oraşelor — s-au Înregistrat succese 
notabile. Un vast program de protejare a 
mediului înconjurător a fost pus în apli- 
care într-o serie de regiuni amenințate de 
furtunile deșertice. 112 noi specii de arbori 
tropicali rezistenți la condiţiile specifice ale 


deşertului au fost plantați pe o întindere 
de 8000 km. Pentru realizarea întregului 
program au fost afectate 56 milioane rupii. 
Intensificarea eforturilor de combatere a 
fenomenului deşertic, de redare a noi spa- 
ţii îndeletnicirilor agrare a devenit tot mai 
evidentă, în ultima vreme, constituind o 
componentă importantă a frădaniei gene- 
rale de dezvoltare a agriculturii, de obți- 
nere de recolte cît mai mari. 

Prioritatea acordată agriculturii de către 
actualul guvern de la Delhi s-a concretizat 
în investițiile care, în 1977, au fost 
— În ceea ce priveşte dezvoltarea zonelor 
rurale, irigațiile, agricultura, în general — 
cu 31 la sută mai mari față de 1976. 

Alături de alte măsuri şi inițiative, me- 
nite să stimuleze producția agricolă, de o 
atenție deosebită se bucură creşterea canti- 
tăților de îngrășăminte chimice întrebuin- 
ţate şi, mai ales, lucrările de irigații. 

În primele zece luni ale exerciţiului fi- 
nanciar 1977—1978, în India s-au produs 
1 679 000 tone de îngrășăminte chimice azo- 
toase, cu 9 la sută mai mult față de perioa- 
da corespunzătoare a anului trecut. A fost 
în fapt, o continuare a unor preocupări mai 
vechi, care au făcut ca, din 1951 în 1977, 
investiţiile pentru dezvoltarea industriei de 
îngrășăminte chimice să dezvolte capacită- 
tile de producţie de la 36000 tone la 
aproape 4 milioane tone. În prezent, alte 
15 proiecte se află în curs de construcţie. 

Irigaţiile sînt considerate de către specia- 
liștii indieni drept una din principalele căi 
de obţinere a unor producții agricole ridi- 
cate. Din aprilie 1977 pînă în aprilie 1978, 
suprafaţa terenurilor irigate a crescut cu 
2,2 milioane hectare. S-a decis, totodată, 
ca, în decursul noului cincinal (1979—1983), 
să fie irigată o suprafață suplimentară de 
17 milioane hectare, adică aproape dublu 
față de cit s-a realizat în cincinalul prece- 
dent. În acest sens, se aşteaptă mult de la 
finalizarea unor mari proiecte, cum sînt 
cele de la Nagarjunasagar, Kosi, Ghaghra 
sau canalul Rajastan. 


GABON. ,„,Operaţiunea renovare“! 


Eforturile şi iniţiativele autorităților 
de la Libreville vizează îndeosebi do- 
meniul economic, acordind prioritate 
infrastructurării. Astfel, în decembrie 
1973 s-a lansat bătălia „transgabonezu- 
lui“ — marea axă feroviară lungă de 
950 de kilometri ce va lega de capitală 
regiunea de nord-est, unde se află ză- 
cămintele de fier de la Belinga, şi re- 
giunea de sud-est producătoare de 
mangan - (la Moanda) și uraniu (la 
Mounana). La ora actuală, lucrările 
sint avansate și continuă în ritm sus- 
ținut. 

Pe de altă parte, o nouă şosea va tra- 
versa pădurile Abeilles și va lega Li- 
breville de Franceville pentru a scoate 
din izolare regiunile de centru şi sud- 
est. Un nou port este amenajat la 
Owendo, căruia i se va adăuga un altul, 
pentru citrice, în timp ce, la Santa- 
Clara, în apropierea capitalei — va fi 

construit un port mineralier Principa- 
lele aeroporturi — Libreville, Port- 
Gentil, Franceville, Koula-Moutou au 
fost modernizate şi transformate în ae- 
roporturi internaționale. 

În paralel, continuă exploatarea in- 
tensivă a resurselor miniere şi valori- 
ficareu lor în condiții avantajoase. Pro- 
ducția de magneziu a atins două mili- 
oane de tone în 1976. La Port-Gentil 
funcționează două rafinării, iar, tot 
acolo. a fost dată în exploatare cea 
mai mare fabrică de prelucrare a 
lemnului de pe continent. În anul 1974 
a fost creat un fond alimentat de so- 
cietățile petroliere de stat. intitulat 
„Provizii pentru investiţii diversificate“, 
care va finanța numeroase proiecte in- 
dustriale. De altfel, după cum arată re- 
vista „Jeune Afrique", industria gabo- 
neză a continuat să-şi sporească COn- 
tribuția la produsul intern brut, ajun- 


Irigaţiile sint apreciate de specialiştii in- 

dieni drept o cale principală de obținere a 

unor producții agricole ridicate. In ima- 
gine : marele baraj Bhakra 


Interesul manifestat de guvernul Desai 
pentru propăşirea agriculturii s-a vădit în 
timpul dezbaterilor parlamentare din luna 
mai, pe marginea proiectului noului plan 
cincinal de dezvoltare. 43 la sută din tota- 
lul cheltuielilor bugetare au fost îndreptate 
spre agricultură, o sumă însemnată (42 mi- 
liarde rupii) fiind destinată programelor 
de irigaţii, aprovizionării cu apă potabilă 
şi construcției de locuinţe în zonele rurale. 

Dezvoltarea sectorului agricol se bizuie, 
în primul rînd, pe efortul depus de statul 
indian, pe munca şi talentul agricultorilor 
şi oamenilor de știință din această ţară. 
Totodată, însă, efortul indian întilnește și 
sprijinul internațional şi se bucură de roa- 
dele colaborării cu alte state. Cooperarea 
stabilită şi permanent intensificată între 
România şi India se referă, printre altele, 
şi la domeniul agriculturii, al îngrăşămin- 
telor chimice, livrate părții indiene, la trac- 
toarele românești montate în India. Refe- 
ritor la acestea, ca şi la alte componente 
ale rodnicei colaborări dintre România și 
India, într-un articol publicat, cu cîteva 
săpiuamîni în urmă, de revista economică 
indiană „East European Trade“ se arată: 
„Dezvoltarea rapidă a schimburilor econo- 
mice și cooperării româno-indiene consti- 
tuie o dovadă concretă a bunelor relaţii 
de prietenie statornicite între India şi Ro- 
mânia — ambele ţări în curs de dezvoltare 
— relaţii bazate pe principiul avantajului 
reciproc“. Rezultatele acestei colaborări — 
apreciază, totodată, revista indiană — sînt 
o garanţie sigură a intensificării, diversifi- 
cării şi lărgirii în viitor a raporturilor ro- 
mâno-indiene, în interesul ambelor ţări, al 
păcii şi colaborării în lume. 


Liana Enescu 


gind, în prezent, la circa 10 la sută. 
Veniturile obținute de pe urma valori- 
ficării petrolului au crescut de la 12,4 la 
sută, în 1973, la 68 la sută în 1975, ceea 
ce a permis şi determinat o mărire 
spectaculoasă a bugetului : circa 45 mi- 
liarde franci CFA, în 1975, 200 miliarde 
franca CFA, în 1976, și 242 miliarde 
frana CFA, la ora actuală. 

Autorităţile gaboneze arată că, deși 
programul de investiţii n-a respectat 
întotdeauna ritmul prevăzut de plan, 
s-au înregistrat succese în direcția 
realizării unor centre de dezvoltare 
regională. Aceste eforturi vor continua, 
ele fiind facilitate şi de noile zăcăminte 
descoperite — uraniu, petrol, dia- 
mante —, astfel încît poporului gabo- 
nez să i se asigure un viitor prosper. 
Acesta este, în fapt şi deviza progra- 
mului politico-economic intitulat „Ope- 
ratiunea renovare“, lansat de guvernul 
Gabonului. 


D.C. 


Im capitală, Jakarta, peisajul se îmbogățește, an de an, cu silue- 
tele noilor edificii de interes social sau economic 


O stradă din Medan, în nordul Sumatrei 


REPONN PE GLOB 
INDONEZIA — 


tradiţie și modernitate 


După ceremonialul care marchează traver- 
sarea în zbor a Ecuatorului, am fost făcuţi 
atenți asupra întilnirii cu marele arhipelag in- 
donezian — circa 13000 insule — care se în- 
tindea undeva sub aparatul de zbor, între un- 
duirile leneşe ale apelor oceanice. Căldura 
permanentă a soarelui și umiditatea ridicată 
au permis ca vegetația — cuprinzind peste 
40 000 de specii — să-i confere țării denumirea 
de „paradisul mereu verde”. 

Vaste begăţii posedă și subsolul indone- 
zian, dintre care petrol, nichel, cositor, bau- 
xită. Desigur, efortul poporului indonezian a 
putut fi crientat spre crearea unei economii 
proprii numai după cucerirea independenței 
naţionale, la 17 august 1945. În prezent, se 
desfăşoară un complex proces de realizare 
a unor măsuri economice de interes naţio- 
nal care să asigure progresul general. Ac- 
tivitatea economică s-a extins simţitor în ul- 
timii ani. În pofida distrugerilor cauzate de 
inundații sau secetă, producția agricolă a 
crescut an de an, în acest sens remarcin- 
du-se producţiile de cauciuc, lemn și ulei de 
palmier. O dezvcliare continuă au cunoscut 
industriile extractivă şi prelucrătoare, trans- 
portul și telecomunicațiile, comerțul exterior. 

În capitala ţării, Jakarta, peisajul s-a îm- 
bogăţit cu schele și utilaje de construcții, cu 
siluetele unor noi fabrici și ale unor impo- 
zante edificii cu destinaţie socială și cultu- 
rală. De asemenea, de-a lungul drumurilor 
de la Jakarta la Bandung, Semarang sau 
Yogyakarta, la Surabaya și alte localităţi vschi 
de pe insula Java, alături de plantațiile de 
orez și ceai, de arbori de cauciuc, palmieri, 
cocotieri şi bananieri, se observă o prezență 
industrială tot mai evidentă. Locuitori ai 
oraşului Bandung, unde în 1955 au fost for- 


N. Stancu 


mulate cele cinci principii ale coexistenței 
pașnice, mi-au povestit cu mindrie despre 
realizările din ultimele decenii. 


Fiecare din civilizațiile care s-au succedat 
de-a lungul timpului pe păminturile mănoase 
ale Javei şi-a lăsat pecetea nemuritoare. Fe- 
nomenul păstrării tradiţiei, al îmbinării origi- 
nale dintre vechi şi nou, este deosebit de 
prezent, de altfel, în întreaga Indonezie. 

Deviza „Bhinneka tunggal ika“ (unitate în 
diversitate), care este înscrisă pe stema ţării 
este exprimată, în cazul insulei Bali, intr-un 
univers dominat încă de existența — transpusă 
în nenumărate înfățișări în piatră — a zeilor. 
Prezenţa omului aduce, insă, în templele ba- 
lineze, odată cu deosebita ambianță natu- 


Borobudur, cu ce- 
lebrele sale vestigii, 
pentru a căror sal- 
varë se întreprind 
mari eforturi 


rală și construcția deschisă, bucurie şi opti- 
mism. În dansurile și ceremoniile balineze, 
sint nelipsite scenele de luptă și muncă, oma- 
giile aduse fenomenelor naturii. Aceleaşi 


imagini pot fi remarcate și în operele de 
artă, sculptură în lemn sau piatră, în pictură 
sau țesături, ornamente sau podoabe expuse 
la tot pasul în Denpasar sau alte localități. 
Şi, în toate acestea, se reflectă spiritul bo- 
gat al creatorului indonezian, dragostea sa 
de viaţă şi frumos, simţul măsurii, al echili- 
brului și armoniei. 


În nord-vestul Javei — în marea insulă Su- 
matra, care se întinde pe 473 000 kilometri pă- 
traţi și are o populaţie de aproximativ 25 mili- 
oane locuitori — sint mult mai puţine vestigii 
arheologice, însă tradiţia se păstrează în ar- 
hitectură, cultură și obiceiuri. Parcurgerea 
drumurilor formînd laturile triunghiului Pa- 
lembang — Padang — Medon, convinge, încă o 
dată, de bogăţia naturală a țării, dar mai ales 
intăreşte imaginea noului destin al marii 
insule sumatreze. Sint evidente rezultatele 
obţinute de locuitorii ei — asemenea tuturor 
locuitorilor țării — în lupta pentru înlăturarea 
urmelor trecutului colonial din economie și 
societatea indoneziană, pentru construirea 
unei vieți noi, prospere. 

Rolul Sumatrei pe harta economică a țării 
a crescut în ultimii ani, în conditiile dictate 
de criza materiilor prime și a petrolului, dat 
fiind că, la exportul de țiței al Indoneziei 
— important stat producător de petrol, deţi- 
nind locul al nouălea printre cele 13 state 
membre ale O.P.E.C. — producţia sumatreză 
îşi aduce o notabilă contribuţie. În 1977, in- 


donezia — preciza ministrul minelor şi ener- 
giei, dr. Subroto — a obținut, din exporturile 
de petrol, venituri evaluate la 7,3 miliarde do- 
lari. 

insemnătatea acordată de conducerea de 
la Jakarta creșterii economiei naţionale, con- 
solidării tuturor ramurilor sale s-a vădit. în 
măsurile adoptate după sesiunea Adunării 
consulative populare din primăvara acestui an 
și, mai ales, după formarea noului guvern. Este 
semnificativ, astfel, că, în calitatea sa de vice- 
preşedinte al țării, Adam Malik a fost însăr- 
cinat cu „conducerea şi controlarea programe- 
lor de dezvoltare naţională ale celui de al 
treilea plan cincinal“, care va începe peste 
un an. 

Angrenate într-un vast efort de dezvoltare, 
insulele indoneziene sint, în mod firesc, in- 
teresate în instaurarea unei noi ordini eco- 
nomice internaţionale. Apreciind că propă- 
pășirea economică este o condiţie a conso- 
lidării independenței politice, președintele 
Suharto a arătat că lupta împotriva sărăciei 
şi subdezvoltării reclamă cooperarea întregii 


În .dansurile balineze se reflectă bogăţia 
spirituală, dragostea de frumos, de armo- 
nie şi echilibru proprii indonezianului 


comunităţi mondiale, pe bazele respectului 
reciproc al independenţei și suveranităţii na- 
tionale, ale avantajului reciproc, indiferent 
de sistemul politic al statelor. 


Animate de idealul comun al dezvoltării 
naţionale, într-o atmosferă internaţională de 
înțelegere și cooperare între toate tările 
lumii, România şi Indonezia au dezvoltat şi 
consolidat, permanent, relații de prietenie și 
fructuoasă colaborare. O contrikmiiie  deose- 
bită și-au adus-o, în acest sei, contactele 
guvernamentale, parlamentare și la alte ni- 
veluri, convorbirile purtate cu aceste prile- 
juri, iniţiativele şi măsurile adoptate  subli- 
niind interesul ambelor tări pentru intensifi- 
carea conlucrării bilaterale în cit mai diverse 
domenii. Totodată, fiecare din contactele 
româno-indoneziene din ultimii ani a marcat 
noi și importante momente în aprofundarea 
mai bunei cunoașteri reciproce, a depistării 
celor mai adecvate posibilități de cooperare, 
de stringere a raporturilor dintre cele două 
țări, în interesul popoarelor român și indone- 
zian, al editicării unei lumi mai bune și mai 
drepte, a păcii și colaborării între toate 
popoarele globului. 

Cind în secolul al VI-lea trupele persane și 
apoi cele ale hanilor mongoli au pătruns, prin 
trecătoarea Kibir, spre mănoasa vale a Indu- 
sului, ele au găsit aici o puternică civilizație 
formată și cristalizată cu mii de ani în urmă. 
Incepind de la poalele Himalayei și pînă la 
Marea Omanului, de-a lungul celor trei mii de 
kilometri pe care îi străbate, Indusul a fost 
leagănul unor vechi și înfloritoare centre de 
civilizație, loc de întilnire, de așezare și con- 
viețuire a numeroase neamuri care, odată cu 
scurgerea timpului, au dat naștere poporului 
pakistanez. Pe bună dreptate cineva spunea 
despre Pakistan că este un dar al Indusului, 
așa după cum Egiptul este un dar al binefă- 
cătorului Nil. 

Printre mărturiile care atestă dezvoltarea 
unei străvechi și profund originale civilizaţii în 
valea Indusului se numără vechea așezare 
Harappa, a cărei existență este apreciată la 
aproape 4000 de ani. Săpăturile arheologice 
au dus la spectaculoase descoperiri care dau 
măsura gradului de cultură al unui popor 
care s-a format prin muncă și luptă, și care 
a știut să-și păstreze, în pofida tuturor vici- 
situdinilor, a invaziilor și oprimării străine, 
ființa naţională, să-și îmbogăţească continuu 
patrimoniul său spiritual. Case cu unu sau 
două etaje, străzi pavate cu cărămizi arse, 
sisteme de canalizare, băi publice sau parti- 
culare, ziduri de apărare construite într-o teh- 
nică care surprinde și astăzi prin durabilitate 
și ingeniozitate ne vorbesc de înaltul nivel de 
civilizaţie atins de locuitorii acestor străvechi 
meleaguri. 

La citeva sute de mile mai spre sud, Moen- 
jodaro, a cărui virstă depășește 4 590 de ani, 
cu extraordinarele sale lucrări arhitectonice, 
cu marile edificii, cu străzile sale largi şi 
drepte, cu masivele fortificaţii ridicate in calea 
năvălirilor se constituie ca o unică și monu- 


Karachi — princi- 

pala poartă mariti- 

mă şi aeriană a Pa- 
kistanului 


PAKISTAN — 
vestigii şi aspirații 


losif Socaciu 


mentală structură a unei metropole bogate și. 
bine organizate. 

Statui cioplite în piatră sau bronz, obiecte * 
de cult sau de podoabă, unelte de muncă 
sau inscripţii în cărămidă constituie tot atitea 
mărturii vii ale modului de viaţă al locuitorilor 
orașului, ale  ocupaţiilor și preocupările lor 
cotidiene, ale organizării și funcționării sta- 
tale. 

Plecind din  Moenjodaro, trecind apoi 
prin Harappa  Taxila Thatta, Heyde- 
rabad și Lahore vom putea reconstitui cu fi- 
delitate istoria furtunoasă a acestor locuri 
începînd cu civilizația hindusă și continuind 
cu civilizațiile budistă, macedoneană, per- 
sană sau arabă, care s-au suprapus, nu o 
dată, prin mijloacele cele mai violenie, prin 
aprige încleștări, lăsînd adinci amprente 
asupra. poporului pakistanez. Ultima dintre 
aceste civilizaţii a insemnat și cea mai înflo- 
ritoare perioadă din trecutul poporului pa- 
kistanez, căci sub influența arabă se dezvoltă 
meşșteșugurile, artele, comerțul, invătămintul 
şi cultura. Sînt construite palate, biblioteci, 
școli și moschei în special în orașul Lahore, 
care devine cu timpul unul din principalele 
centre ale culturii islamice, faimă care și-a 
păstrat-o pină în zilele noastre. 

Străbătindu-i astăzi largile bulevarde sau 
străzile inguste tipic orientale, călătorul poate 
să admire monumentele și vestigiile cetăți- 
lor de odinioară, cele mai multe datind din 
perioada impăraţilor din dinastia Moghal, 
considerată perioada de aur a orașului, ca 
și cartierele modeste unde meșteșugari iscu- 
siți lucrează încă după aceleași tehnici, da- 
tind de sute de ani, podoabe de aur, argint 
sau cupru. Mausoleul lui Jehangir sau al so- 
tiei sale Nur Jehan, fortul cu nenumăratele 
sale pavilioane și turnuri, vechea universitate, 
alături de oraşul vechi, alcătuiesc, la rindul 
lor, un adevărat patrimoniu al unei grandori 


